
"Nae Ionescu adulmecă tăcerea 
şi ne îngăduie să presimţim ce 
autenticitate îl bîntuia " 

Andrei Scrima 


CUPRINS 

cap. 1. O NEVINOVATĂ EROARE A LUI MIRCEA ELIADE ŞI NEBĂNUITELE EI 
URMĂRI 

"Căderea în Cosmos" şi deconstrucţia modului obişnuit de filosofare. Mircea Eliade şi Mircea 
Vulcănescu despre gîndirea naeionesciană în jurul problemei "căderii în Cosmos". Publicaţiile academice 
ale lui Nae Ionescu şi ale lui Hcideggcr. 'Legenda" lui Nae Ionescu şi predilecţia lui M. Eliade pentru 
publicistica Profesorului său. 'Ne-am odihnit în Eliade". 

cap.2. "CĂDEREA ÎN COSMOS” (I). ROBIA IDENTITĂŢII EU=EU ŞI 
CUNOAŞTEREA IZVORÎTĂ DIN IUBIRE 

Nae Ionescu, doctor în fundamentele logice ale matematicilor, dar şi un fin 
cunoscător al problemelor religioase. Opţiunea pentru perspectiva creştină asupra condiţiei 
umane. 'Legea omului" înainte şi după cădere. Cunoaşterea-stăpînire. Thomism, augustinism şi esenţa 
creştinismului după Nae Ionescu Iubirea ca "act de cunoaştere" şi ca "impuls creator". Trăirea 
traductibilă în fonne conceptuale este cunoaştere. 

cap. 3. "CĂDEREAÎN COSMOS" (II). SEMNIFICAŢIA EXISLENTIAL- 
METAFIZICĂ A PRINCIPIULUI CREŞTIN AL IUBIRII ("Ordinea mîntuirii" si 

"ordinea moralei") 

"Omul-maimuţă" postulat de ştiinţă şi omul de după căderea în păcat. O încercare de 
manipulare prin intermediul unui Nae Ionescu înţeles în mod precar. Domeniul simplei 
filantropii şi iubirea de la om la Dumnezeu, ţinînd de "ordinea mîntuirii". Nimic mai omenesc 
decît iubirea aproapelui. "Renunţarea la sine" faţă de "iubirea de sine". De ce a fost nevoie de întruparea 
Logosului. 


cap. 4. "CĂDEREAÎN COSMOS" (IR). DEOSEBIREA, CU VALENŢE MITICE, 
DINTRE DOUĂ ATITUDINI ÎN FALA VI IUI 

Cartea I-a a Bibliei şi condamnarea atitudinii active a omului. Pedepsirea omului să 
fie, după putinţele sale, creator. Atitudinea metafizică apuseană avînd la bază "pretenţia 
creatoare a omului" duce către idealism şi panteism Noi valenţe interpretative ale mitului păcatului 
originar. Metafizica răsăriteană axată pe problema salvării Pedepsirea omului prin efortul necesar spre a 
redobîndi trăirea contemplativă. "Iubirea care înseamnă acţiune este o falsă interpretare a iubirii 
şi o falsă înţelegere a creştinismului". O aparenţă de "viabilitate" amintind de acel Platon istoric, 
bine mediatizat, "pe care-1 întind filologii în toate părţile". 'Existenţa trăită" şi "existenţa cunoscută". 

cap. 5. COGITO ERGO SUM . RAŢIUNEA, JUDECĂTOR ŞI LEGE 

Contactul cu realitatea pe o cale mediată. Spiritul metafizic apusean definit prin 
tentativa aristotelismului de a transforma orice judecată într-o judecată predicativă. 
Autonomia gîndirii. "Cogito ergo sum" într-o nouă interpretare. Deosebirea dintre poziţia 
lui Descartes şi poziţia Fericitului Augustin faţă de "cogito ergo sum". Calapoade ale 
gîndirii aritmetice în disoluţia spiritului metafizic apusean. Hermeneutică franceză 
contemporană în marginea conceptului de "eu" la Descartes (Giles Deleuze şi Felix 
Guattari). 

cap. 6. ORIGINALUL DEMERS AL GÎNDIRII METAFIZICE A LUI NAEIONESCU 
LA CURSURILE DE ISTORIE A LOGICII SAU DE ISTORIE A METAFIZICII 

O operă filosofică a cărui autor nu şi-a făcut niciodată o problemă din publicarea ei. 
Istoria logicii ca pseudo-activitate filosofică şi ca dramă spirituală a cugetului omenesc. 
Istoria metafizicii într-o multiplă abordare. 'Fiecare este singur în faţa realităţii". Nae 
Ionescu a adus un ton nou în Universitate. Efervescenţa spirituală în perioada de debut a 
tînărului Cioran. în ce fel trebuie studiată istoria logicii şi istoria filosofiei. 

cap.7. RAPORTAREA LA TIMP A METAFIZICE 

Lumea conceptelor şi lumea esenţelor eterne. Latura mistică a metafizicii după 
exclusivistă raţiunii. Falsificarea, prin unilateralitate, a raţionalismului adevărat. "Nu există 
activitate omenească mai legată de personalitate decît cea a filosofarii". Realitatea istorică a metafizicii şi 
noiciana "limitaţie care nu limitează" ilustrînd mişcarea liniară de succesiune a teoriilor din ştiinţă. 
Raportarea la timp a metafizicii într-o prezentare mai puţin obişnuită. Teza despre "Yoga. Originile 
misticii indiene" a fost oare o dovadă a curentului mistic încurajat de Nae Ionescu? Resorturile care 
duc la adoptarea "modei" sectelor religioase. Ce a înţeles îngrijitorul cursului din "realitatea istorică a 
metafizicii". Diferenţa de nivel dintre gîndirca lui Nae Ionescu şi grila de lectură a îngrijitorilor cursurilor 
sale. 

cap. 8. FUNDAMENTAREA METAFIZICE FIINŢEI 

Metafizica - necesitate lăuntrică de formulare conceptuală a unor experienţe. Raţionalismul "cu 
care misticismul a fost întotdeauna în cea mai rodnică pace". Participaea şi bipolaritatea subiect/obiect al 
cunoaşterii metafizice. Contingenţa realităţii indică lumea transcendenţei Fiinţa ce-şi capătă identitatea şi 
unitatea proprie prin participare, faţă de "existenţa" din scrierile anticilor. Fiinţa ca subiect metafizic. 
Felurile de a fi ale fiinţei şi Unu/Multiplu din dialogul Parmenide . Subiectul metafizic ca suport al unor 
întîmplări prin care, intr-un fel, fiinţa "nu este". 

cap. 9. O METAFIZICĂ CU DOUĂ ÎNFĂŢIŞĂRI 

'Fiecare poartă un călugăr mort în suflet". Mîntuirea în veac, "prin cultură", poziţie magic - 
panteistă. Soluţiile metafizice sunt "relative sub specie etemitatis". Un "alt fel" de cauză şi Dumnezeul 
lui Platon. 'Fiinţa pur şi simplu este mai mult decît cea mai înaltă formă a fiinţei". Metafizica 'lui Ulise" - 



viziune totală şi de maturitate asupra existenţei. Comunitatea de destin a naţiei Metafizica 'lui Ahile" - 
transfigurarea unei vieţi încheiate în floarea vîrstei. Momentele fundamentale ale raportului nostru cu 
transcendenţa. 

cap. 10. EXCURS DESPRE EXISTENŢĂ 

Conturarea unei metafizici a fiinţei şi problema realităţilor metafizice. Semnificaţia 
conceptului de existenţă. Tendenţioasa alegere a titlurilor pentru cursurile lui Nae Ionescu. 
Kant, ornitoringul şi Umberto Eco. "în sine existenţa nu poate deveni obiect; cel mult poate deveni 
subiect: ceva la care altceva se raportează". Plecînd de la percepţii, nu se poate tăce deosebirea între 
ceea ce există ca unnare a unei percepţii şi ceea ce există realiter. 

cap. 11. UNITATEA FIINŢEI. UN OBSCUR PASAJ DIN DISCURSUL PLATONIC 
ASUPRA "UNULUI" SI CONSIDERAŢIILE LUI NAE IONESCU DESPRE "NIMIC'' 

Experienţa imediată pe care o implică trăirea metafizică. Discurs asupra unităţii 
fiinţei. "Altceva" care devine "nimic". Un pasaj concluziv complet neînţeles din Parmenidele platonic. 
"Dumnezeu şi fudarea adevărului sunt fapte corelate". Descartes şi Sfihtul An selm. Ca şi actul religios, 
trăirea metafizică este un "act noetic". 

cap. 12. FIINŢA - INSTRUMENT DE IDENTIFICARE PENTRU EXISTENŢĂ 

Un punct de vedere contrar idealismelor de orice fonnă. Idealismul transcendental a suscitat 
mereu nevoia exprimării unor alte opinii Poziţia lui Nae Ionescu faţă de cele susţinute de Kant. Luînd 
contact numai cu realitatea, "noi nu putem să depăşim timpul". Timpul metafizic şi formulările aforistice 
naeionesciene pentru viziunile sale revelatoare de esenţe. 

cap. 13. EDITAREA CURSURILOR LUI NAE IONESCU 

Restabilirea textelor iniţiale ale cursurilor luiNae Ionescu editate între 1941 şi 1944. Discuţiile în 
marginea celor gînditc de Nae Ionescu. Teoria hegelienă despre "discuţia ideală". Diferenţa calitativă a 
îngrijirii cursurilor lui Nae Ionescu înainte de 1944 şi după 1989. Imposibilitatea de a înţelege gîndirca lui 
Nae Ionescu la absolvenţii "şcolilor de spălare şi de pervertire a creierelor". O greşală de editare 
perpetuată în cele patru ediţii post-revoluţionare a Prelegerilor de filosofia religiei (1924-1925). 
Recunoaşterea de fonne semănînd între ele - performanţă a dresajului de animale şi a "specialistei" 

Marta Petreu. 

cap. 14. GÎNDIREA FILOSOFICĂ A LUI NAE IONESCU ŞI AMBALAJUL ÎN CARE ESTE 
EA OFERITĂ CITITORILOR 

Adăugarea de titluri şi subtitluiri - modul cel mai simplu, mai eficient şi mai sigur de coborîre a 
nivelului unei opere filosofice pînă la pragul de înţelegere al editorului ei. Alte riscuri ale fragmentării unei 
opere filosofice (Exemplul împărţirii dialogului platonic Parmenide). O regulă de citire rapidă şi 
condiţiile ei de valabilitate. Ultima operă filosofică a luiNae Ionescu, întregul ei organic şi arbitrara ei 
divizare. Primejdii ale gîndirii de care Nae Ionescu îi învăţa pe tineri cum să se ferească. "Singularitatea", 
"unicitatea" lui Dumnezeu, la Nae Ionescu şi la Platon. 

Anexa I: SUB PRETEXTUL UNOR ZVONURI... 

Anexa II: THE TWO ASTECTS OF NAE IONESCU'S METAPHYSICS 

O NEVINOVATĂ EROARE A LUI MIRCEA ELIADE 

SI NEBĂNUITELE EI URMĂRI 

"Cu cît trec anii, cu atît apare 
mai misterioasă legenda 
Profesorului Nae Ionescu în 
ochii celor care nu l-au cunoscut 
şi nu i-au ascultat lecţiile..." 

Mircea Eliade 


REZUMAT: 

"Căderea în Cosmos" si deconstructia modului obişnuit de fîlosofare. Mircea Eliade si 

Mircea Vulcănescu despre gîndirea naeionesciană în jurul problemei "căderii în Cosmos". 
Publicaţiile academice ale lui Nae Ionescu şi ale lui Heidegger. "Legenda" lui Nae Ionescu şi 
predilecţia lui M. Eliade pentru publicistica Profesorului său. "Ne-am odihnit în Eliade". 

Mircea Eliade a reţinut dorinţa lui Nae Ionescu de a scrie o carte intitulată "Căderea în 
Cosmos". Era o temă la care filosoMNae Ionescu ades meditase, cum se poate vedea acum, după ce, 
odată cu înlăturarea comunismului, au putut să apară pe piaţa cărţii cursurile şi publicistica sa. Dar, mai 
ales, era o temă prin care Nae Ionescu realiza "deconstructia" modului obişnuit de filosolâre. In locul 
raţionalismului cartezian - care îi părea "o răsturnare şi, mai departe, o falsificare, prin unilateralitate, a 
celui adevărat"(l) -, el opta pentru un discurs filosofic pornit de la mitul "căderii" şi avîndu-şi drept ţintă 
ec hilib rarea prin proiectarea structurii sale spirituale "asupra întregului Cosmos", conştient că "efortul 
minţii omeneşti după adevăr este părtaş întregului suspin al firii către Dumnezeu"(2). Prin latura foarte 
personală a gîndirii - de o coerenţă şi de o uimitoare constanţă ideatică de ansamblu păstrată neştirbită 
de-a lungul anilor - , Nae Ionescu a contrazis una din afirmaţiile sale, ades repetată, după care, gîndirea 
în coordonatele unui sistem ar fi precum o "piatră de monnînt". 

Interesant este că în volumul scris despre Profesorul Nae Ionescu prin anii patruzeci şi publicat 
cam după cinzeci de ani, în 1992, intr-un subsol de pagină, Mircea Vulcănescu menţiona şi el tema 
"căderii în Cosmos". Spre deosebire de Mircea Eliade - care credea că la mijloc a fost doar o intenţie 
de a scrie o carte cu acest titlu(3), intenţie nematerializată prin vitregia împrejurărilor în care Nae 
Ionescu şi-a trăit ultimii doi ani de viaţă -, Mircea Vulcănescu împărtăşea părerea că "gîndul întreg al 
Profesorului" îndreptat spre asemenea temă ar fi "ascuns" în corespondenţa purtată de Nae Ionescu. 
Aşa că despre "căderea în Cosmos" se va putea afla cînd corespondenţa îi va fi publicată în 
întregime(4). 

De fapt, nici unul dintre discipolii menţionaţi mai sus nu-şi luase răgazul de a citi toate cursurile 
litografiate şi toată publicistica lui Nae Ionescu spre a urmări mai pe-ndelete gîndirea filosofică a 
Profesorului Nae Ionescu. Pentru că ar fi avut surpriza să vadă, cum am văzut şi noi, în ce fel fusese 
deja gîndită "cartea" purtînd acest titlu. 

încă din vremea studenţiei, dar şi după cinci ani de la tenninarea studiilor universitare, Mircea 
Vulcănescu lăcuse nişte tentative de a scrie despre gîndirea filosofică a lui Nae Ionescu. Numai că 
tentativele sale eşuaseră în cîte o schiţă de portret(5). Cam acelaşi lucru se va întîmpla şi cu cele scrise 
(în 1936) de Mircea Eliade despre Nae Ionescu(6), e drept însă, îritr-o mai amplă şi mult mai reuşită 
elaborare. 



De fapt, între fostul asistent şi Profesorul său era o mare deosebire de alcătuire spirituală. Or, ca 
să-i unnărească gîndirea filosofică ar fi trebuit ca Mircea Eliade să posede acea "con-naturalitate" pe 
care Nae Ionescu a invocat-o atunci cînd, primind 38 de tăieturi din ziarele vremii cuprinzînd articole 
care se ocupaseră de gîndirea sa, a constatat cit îi este de puţin înţeleasă filosofia. La Universitatea 
bucureşterană, Mircea Eliade avusese parte de săli pline de studenţi, asemenea faimosului său Profesor. 
Dar, pe cită vreme asistentul capta auditorul prin bogăţia informaţiilor, Profesorul impresiona prin 
sclipirea minţii şi unitatea gîndirii. Admirînd tocmai această unitate ideatică, Eliade va nota în jurnalul său 
că Nae Ionescu avea geniul de a construi "o lecţie ca o simfonie, fără nimic de prisos, reluînd în ultimile 
cinci minute toate temele dezbătute în cursul orei şi aducîndu-le laolaltă, lămurindu-le pe fiecare în lu min a 
întregului" (Memorii.1. Pro mis iu nil e echinocţiului. 1907-1937, Ed. Humanitas, Bucureşti 1991, p. 
305). 

Ştiind bine cit efort cere scrierea unei cărţi Mircea Eliade a fost cel dinţii care -într-un moment 
de nefericită inspiraţie- a lansat greşita părere că Nae Ionescu ar fi un "filosof fără operă"(7), un tip 
"socratic", interesat cu predilecţie să ghicească şi să încurajeze înc lin ările personale ale discipolilor săi 
Tot de la fostul asistent al lui Nae Ionescu se repetă, pîhă la saţietate, că pentru cel ispitit de mrejele 
filoso tării, "sistemul filosofic" ar fi ca o "piatră de momtit". 

înmiea fişă de dicţionar (pentru Enciclopedia Britanică) Mircea Eliade a consemnat că 
"publicaţiile academice ale lui Nae Ionescu au fost puţine - cîteva studii de logică, puţine prefeţe şi o 
serie de articole în revista teologică Predania (1937)", exact în anii în care lui Heidegger i se traduceau în 
franceză cursurile universitare din deceniul al treilea, cursuri care fiiseseră tipărite în Germania deceniului 
al şaselea ca "publicaţii academice". 

Cam în aceeaşi perioadă în care a scris despre Nae Ionescu în Enciclopedia Britanică, în 
articolul Profesorul Nae Ionescu.30 de ani de la moarte, Mircea Eliade şi-a reiterat opiniile, deja 
publicate cu toate prilejurile cu care s-a întîmplat să scrie despre Nae Ionescu. Astfel el scrie din nou că, 
lectura "operei" lui Nae Ionescu, - constînd (la acea dată) în cele trei(8) cursuri publicate "înainte de 
ocupaţia rusească", la care se adaugă colecţia de articole publicată în 1937 sub titlul Roza vînturilor-şi 
teza de doctorat de la Miinchen, Die Logistik als Versuch einer neuen Begriindung der 
Mathematik -, nu ar avea darul de a "explica, sau justifica, legenda Profesorului Nae Ionescu". Pentru 
înţelegerea acestei legende care "cu cit trec anii, cu atît apare mai misterioasă" el lasă o mică portiţă. Dar 
ea va putea fi deschisă doar de cei care vor ajunge să citescă "multele sute de articole publicate" de 
Profesor. 

Predilecţia lui Mircea Eliade pentru publicistica filosofului Nae Ionescu este de înţeles. Mai ales 
amintindu-ne părerea sa după care tipărirea volumului Roza vuiturilor a fost "una dintre cele mai 
neaşteptate bucurii din cîte i-a dăruit tinereţea". Mai greu de înţeles este însă imboldul unora de a repeta 
papagaliceşte cele cîteva greşite opinii ale lui Mircea Eliade, în absolut toate prilejurile cînd speră (în 
van) că vor deveni cu atît mai faimoşi, cu cit vor contribui mai eficient la ruinarea faimei filosofului Nae 
Ionescu. 

Pe vremea cînd criticii literari din perioada comunistă nu mai osteneau să-l citeze şi să-l tot 
invoce pe George Călinescu, de parcă menirea lor ar fi fost să fie simple megafoane de difuzare a 
părerilor avute cîndva de George Călinescu, Constantin Noica observase cu fineţe că prea "ne-am 
odihnit în Călinescu", şi că n-ar fi rău să înceapă fiecare să gîndească şi pe cont propriu. Oricum, spre 
deosebire de "fericita" situaţie în care subiectivele păreri ale criticului George Călinescu erau invocate 
specificîndu-se sursa, în cazul lui Nae Ionescu, acele cîteva opinii eronate ale lui Mircea Eliade ne 
întîmpină la tot pasul de ca şi cum ele ar proveni din foarte multe capete, gîndind suspect de unif orm. 

Atît de uniform, incit cu uşurinţă se poate observa cum atare gîndirc se reduce, ca prin fannec, doar la 
greşelile pe care le-a făcut Mircea Eliade, fără să bănuiască nici un moment cită apă la moară vor oferi 
ele denigratorilor lui Nae Ionescu. Nu vom da exemple, pentru că ele sunt pe toate drumurile. Şi nu 



numai în cele încropite la comandă în ultima decadă a perioadei comuniste, ci mai ales în puţinul care a 
fost scris despre filosoful Nae Ionescu după dec. 1989. 

Din păcate însă, plicticoasa papagaliceală a cîtorva lucruri eronat gînditc de un discipol de-al lui 
Nae Ionescu lasă în umbră multe gînduri de o impresionantă profunzime ale aceluiaşi discipol. Intrucît 
cele ades citate (Iară indicarea sursei!) sunt rupte dintr-un context vibrînd de o mare admiraţie şi 
recunoştinţă faţă de Profesor. Fapt care l-a făcut pe Floria Stamatu să constate că 'Mircea Eliade în nici 
un caz nu şi-a uitat Maestrul care l-a ajutat să se pregătească aşa de bine pentru o mare carieră 
ştiinţifică. îl aminteşte în jurnalele sale, publicate în limba română şi în limbi străine, l-a amintit pe larg în 
discuţiile cu Rocquet"(9). 


NOTE ŞI CONSIDERAŢII MARGINALE 

1. v. Nae Ionescu, Sufetul mistic, în volumul de publicistică Roza Vînturilor, ediţia I-a, 1937, 
apărută sub îngrijirea luiMircea Eliade, ediţia a II-a, anastasică, Ed. Roza Vînturilor, Bucureşti 1990, 
p.23. 

2. v. Mircea Vulcănescu (în colab.), Introducere la volumul Nae Ionescu, Istoria logicii. 
1929-1930, ediţia I-a, 1941, ediţia a Il-a, 1993, p. 33. 

3. "...lui Nae Ionescu nu i-a fost îngăduit să-şi scrie cartea -singura care ar fi fost cu totul şi cu 
totul a lui fiin d totodată şi piatra lui de mormînt" (v. Mircea Eliade şi George Racoveanu, Prefaţă la 
culegerea de texte Convorbiri, 1951, republicată învoi. Nae Ionescu în conştiinţa contemporanilor 
săi, crestomaţie de G. Stănescu, Criterion Publishing Co. Inc., Bucureşti, 1998, p. 152). 

4. v. Mircea Vulcănescu, Nae Ionescu, aşa cum l-am cunoscut, Ed. Humanitas, Bucureşti 
1992, p. 150. 

5. v. Isabela Vasiliu-Scraba, De unde vine farmecul acestui gînditor? (Nae Ionescu şi 
Mircea Vulcănescu), din voi în labirintul răsfrîngeiilor. Nae Ionescu prin discipolii săi, Ed. Star 
Tipp, 2000. 

6. în postfaţa la volumul Roza Vînturilor Mircea Eliade descrie impactul pe care marcanta 
personalitate a Profesorului Nae Ionescu l-a avut în epocă şi mai ales, scrie de pe poziţia discipolului 
care fusese îndeaproape îndrumat de maestrul său, pe care, cu multă consideraţie îl asemuieşte cu 
Socrate. 

Pînă la moartea luiNae Ionescu, în 15 martie 1940, Mircea Eliade nu va mai scrie despre Nae 
Ionescu. Dar este suficient să trecem în revistă activitatea sa literară şi ştiinţifică pentru a vedea cam ce 
făcuse de la întoarcerea sa din India cînd, primul lucru a fost să îşi redacteze teza de doctorat, pe care îl 
susţine în 1933, anul cînd publică şi romanul Maitreyi. în 1934 Mircea Eliade publică volumul despre 
India, studiul despre Alc hi mia asiatică, două romane: întoarcerea din rai şi Lumina ce se stinge şi 
traducerea romanului Revoltă în desert de T. E. Lawrence; în 1935 romanul în două volume intitulat 
Huliganii, precum şi jurnalul indian intitulat Şantier. Cu romanul publicat în 1936, Domnişoara 
Christina ajunsese pe punctul de a fi dat afară din Universitate, unde ocupa postul de asistent al lui Nae 
Ionescu din 1933, după ce obţinuse doctoratul cu lucrarea Yoga. Eseu asupra originilor misticii 
indiene, publicată în franceză în 1936. în 1937 Mircea Eliade publică Cosmologie şi alchimie 
babiloniană, îngrijeşte selecţia din articolele luiNae Ionescu apărută sub titlul Roza Vînturilor şi două 
volume ale luiB.P. Haşdeu, Scrieri literare, morale şi politice. Tot în 1937 publică şi volumul său de 
povestiri intitulat Şarpele. în 1938 tipăreşte romanul Nuntă în cer şi începe să scoată revista 
Zalmoxis, care, pînă în 1942 va apărea în trei volume publicate la Paris. în 1939 tipăreşte la Editura 
Vremea volumul de eseuri intitulat Fragmentarium. 

7. Vasile Băncilă va lua o limpede şi decisă atitudine în contra eronatei opinii conform căreia 
Nae Ionescu ar fi fost un "filosof fără operă" consemnînd turnătoarele: ’E vorbă goală că Nae Ionescu 



n-a scris. în realitate, a scris mult şi chiar filosofie, fiin dcă despre orice scria el era filosofie"(v. Vasile 
Băncilă, Efemeride naeionesciene, înrev. 'Manuscriptum", număml special închinat lui Vasile Băncilă, 
nr.3-4/1998). 

8. Nefiind în ţară în perioada în care Mircea Vulcănescu, Constantin Floru şi Constantin Noica 
au îngrijit primele patru volume din opera filosofică a lui Nae Ionescu, Mircea Eliade consemnează în 
mod greşit că pînă la ocupaţia rusească apăruseră doar trei volume: Istoria logicei, 1941; Metafizica, 
I-D, 1942-1943 (v. Mircea Eliade, Profesorul Nae Ionescu.30 de ani de la moarte, cuprins în voL 
Nae Ionescu în conştiinţa contemporanilor săi, crestomaţie de G. Stănescu, Criterion Publishing 
Co. Inc., Bucureşti 1998, p. 155). 

9. v. Horia Stamatu, "Roza Vuiturilor", în rev. "Cuvîhtul Românesc", Hamilton, Ontario, aug. 
1982, republicat în voi. Nae Ionescu în conştiinţa contemporanilor săi, crestomaţie de G. Stănescu, 
Criterion Publishing Co. Inc., Bucureşti, 1998, p. 348. 

"Gîndirea dinamică a lui Nae 
Ionescu era diferită şi mereu 
nouă ca viaţa însăşi " 

P.P. Panaitescu 


REZUMAT: 

Nae Ionescu, doctor în fundamentele logice ale matematicilor, dar şi un lin cunoscător al 
problemelor religioase. Opţiunea pentru perspectiva creştină asupra condiţiei umane. "Legea 
omului" înainte şi după cădere. Cunoaşte re a-stăpînire. Thomism, augustinism şi esenţa 
creştinismului după Nae Ionescu. Iubirea ca "act de cunoaştere" şi ca "impuls creator". 
Trăirea traductibilă în forme conceptuale este cunoaştere. 


Condiţia umană din perspectivă creştină a fost unul din subiectele de meditaţie de 
care Nae Ionescu s-a simţit puternic atras încă din anii săi de studii în vederea doctoratului 
cînd se afla în Germania. 

E drept că teza sa de doctorat (gata de tipar în iunie 1916) fusese axată pe critica 
pretenţiilor identificării logicii cu matematica, a logisticii de a se considera un limbaj 
universal, că bibliografia ei cuprindea nume ca Russell, Whitehead, Bolzano, Hilbert ori 
Cantor, şi că în final, Nae Ionescu evidenţiase presupoziţiile intuitive ale logisticii ruinînd 
pretenţia de fundamentare "a priori" a matematicii(l). Dar perspectiva în care ştiuse să 
înfăţişeze problema era, fără nici o îndoială, metafizică. De altfel, în 1923 studiului său 
intitulat "Comentarii la un caz de intransienţă a conceptelor matematice", publicat în 
1922, i se va decerna 'Premiul de filosofie matematică". 

Întîmplarea a făcut ca, odată cu ieşirea României din neutralitate (august 1916), Nae 
Ionescu să fie reţinut, pînă la terminarea primului război mondial, într-un lagăr de 
intelectuali figurînd ca prizonieri de război. Aici se va împrieteni cu Monseniorul Vladimir 
Ghica, între cei doi existînd o admiraţie reciprocă. Foarte probabil în aceleaşi împrejurări îl 
cunoaşte personal şi pe filosoful neo-tomist Jacques Maritain, la care îi va trimite mai apoi 
pe discipolii săi aflaţi în Franţa la studii(2). Tot aici, în discuţiile purtate cu preoţi catolici 
va face dovada unei atît de impresionante cunoaşteri a problemelor religioase încît va fi 
recomandat de catolici să ocupe postul de referent la o editură ce publica lucrări de profil 
religios(3). 

Aşadar, din Germania, după susţinerea tezei de doctorat în 1919, Nae Ionescu se 
întoarce în ţară "doctor" în "fundamentele logice ale matematicii" dar şi în subtile probleme 
de filosofia religiei. Poate de aceea, cu atîta dezinvoltură, îşi va ţine cursurile de logică - 
înfăţişată în cele mai recente perspective ale ei (de pildă, "Filosofia gramaticii ca 
introducere în logică". 1923-1924; Logică cu specială privire asupra ştiinţelor 
exacte". 1926-1927 sau "Logica colectivelor", în ultimii ani de predare la universitate)-, în 
paralel cu prelegeri asupra filosofiei religiei, sau cu acele cursuri de metafizică construite 
în ideeaunei contraponderi pentru "ratarea" mîntuirii. 



Numai că la Nae Ionescu, problematica religioasă ori cea metafizică se putea regăsi 
la oricare din cursurile sale de logică, de istoria logicii, sau de teoria cunoştinţei, fapt care 
l-a făcut pe fostul său student -Emil Cioran- să scrie despre acel "plîns de clopote" rătăcit 
într-un tratat de logică (4). 

Cum bine se ştie, Nae Ionescu va aborda probleme religioase nu numai în calitatea sa 
de profesor de metafizică şi de logică. Ci chiar în activitatea sa de ziarist. Fiindcă asemenea 
probleme, apărute colateral în prelegerile sale, erau -nu de puţine ori- regîndite cu ocazia 
scrierii cîte unui articol pe teme religioase. Şi invers: problemele gîndite cu ocazia vreunei 
conferinţe sau vreunui curs universitar erau menţionate şi în articolele publicate în 
"Cuvîntul". 

în cadrul metafizicii fiinţei pe care o înfăţişează la ultimul său curs (1936-1937), 
Nae Ionescu ajunge la un moment dat să se preocupe de natura omului după cădere. Ea îi va 
apărea ca un rezultat al dezechilibrării ordinii fireşti a lumii în care iniţial omul a fost pus 
de Dumnezeu în rînd cu celelalte făpturi ale Sale. 

Nu este greu de observat cum Nae Ionescu face ca discuţia în jurul condiţiei umane 
din perspectivă creştină, abordată în cea de-a XVI-a prelegere a ultimului curs de 
metafizică, să ţintească spre aflarea celui mai potrivit 'loc în existenţă", pentru că alt scop al 
speculaţiei metafizice ar fi fost străin modului său de gîndire. Şi fiind vorba de perspectiva 
creştină, el va face ca întreaga problematică a prelegerii să graviteze în jurul interpretării 
mitului biblic al păcatului originar. 

în primul rînd, Nae Ionescu va prezenta studenţilor care ar fi, în opinia sa, sensul 
interdicţiei omului de a mînca din pomul cunoaşterii. După interpretarea sa, mitul biblic nu 
ar povesti doar cum Dumnezeu l-a făcut pe Adam, a făcut-o pe Eva, i-a aşezat în grădina 
Raiului şi le-a spus să nu mănînce dintr-un anumit pom de acolo, ci cum Dumnezeu, după ce 
l-a făcut pe Adam, după ce i-a dat şi soţie, ar fi zis: 'Dar ia să-i pun şi o lege!". Cu umorul 
său propriu, Nae Ionescu ridică următoarea problemă: oare Dumnezeu a făcut legea pe care 
a făcut-o pentru "a-i face mizerie lui Adam?" (Tratat de metafizică. 1936-1937, Ed. Roza 
Vânturilor, 1999, p.158). Răspunsul, desigur, nu poate fi decît negativ. Numai că soluţia 
acestei probleme a făcut să difere între ele toate interpretările care s-au mai dat mitului 
biblic al păcatului originar. 

Cu profunzimea de gîndire pe care a demonstrat-o de-atîtea ori, profesorul de 
metafizică dă, şi de astă dată, un răspuns surprinzător: prin legea pe care a pus-o după ce a 
creat primii oameni, Dumnezeu ar fi exprimat însăşi condiţia umană (op. cit., p. 159). 
Pasajul din curs în care expune studenţilor asemenea subtilă interpretare este atît de viu şi 
atît de caracteristic lui Nae Ionescu încît merită să-l redăm în întregime: 'Dumnezeu nu a 
spus: «N-ai voie să faci cutare lucru». Dumnezeu a spus cu totul altceva: Mă omule, tu 
trebuie să ştii că asta nu e de nasul tău, asta nu e natura ta. Dacă tu faci asta, tu nu 
calci legea mea, calci legea ta. Vrei să treci peste condiţia ta!" 

La începutul prelegerii, el vorbise despre opoziţia dintre om şi existenţă care este 
pornită din necesitatea omului de a şti. Atunci sublimase caracterul neutru al opoziţiei 
apărute numai întru cît problema cunoaşterii presupune un subiect şi un obiect de cunoscut. 

Acum, odată ajuns cu interpretarea mitului la nesocotirea 'legii omului", el anulează 
caracterul neutru al cunoaşterii, prin care cunoaşterea era redată mult prea sumar, doar ca 
raport subiect-obiect. Înaintînd în interpretarea mitului biblic, va arăta că mîncînd din 
fructul oprit, omul nu numai că trece peste condiţia lui, făcînd "un act de împotrivire faţă de 
el însuşi", dar atacînd problema cunoaşterii, omul face şi un act duşmănos, nu numai "un act 
de împotrivire faţă de Dumnezeu" (op. cit., p. 159). 



Pentru a explica de ce problema cunoaşterii are, prin ea însăşi, un caracter duşmănos, 
Nae Ionescu se opreşte la structura actului de cunoaştere. Cunoaşterea ar fi, dincolo de 
polaritatea subiect-obiect, un act de luare în posesie a obiectului de către subiect, o 
mînuire, după bunul plac al subiectului, a tot ce poate deveni obiect de cunoaştere, a tot ce 
există nu numai în afara subiectului, dar şi în opoziţie cu subiectul, ca intrînd în cîmpul de 
cunoaştere al subiectului. 

Prin cunoaştere, s-ar mai întîmpla însă ceva: omul ajunge să îşi creeze pentru sine o 
situaţie cu totul specială. Astfel el ar nesocoti ordinea naturală, împotrivindu-se faţă de 
Dumnezeu şi faţă de ordinea firească. Ceea ce-i spusese şarpele Evei, cînd a ispitit-o să 
mănînce din măr, anume că mîncînd din măr omul va ajunge asemenea lui Dumnezeu s-a 
întîmplat. Intr-adevăr "procesul cunoaşterii creează pentru om o situaţie specială, de aceeaşi 
natură ca poziţia pe care Dumnezeu o ocupă faţă de existenţă (...) Cine l-a pus pe om aici? 
Dumnezeu nu l-a pus (...) Din acest moment apare tragedia umană, prin această rupere, 
această smulgere, care se întîmplăprin om şi pentru om, în momentul în care intervine 
procesul de cunoaştere." (op. cit., p.161-166). 

Ordinea raţională pe care omul o introduce în lume îşi are izvorul în păcatul originar, 
va scrie Nae Ionescu într-un articol publicat în acelaşi an (5). Pentru că prin procesul de 
diferenţiere în care omul, ca subiect cunoscător, se instituie pe sine deasupra celorlalte 
realităţi, se anihilează omogenitatea creaţiei, se produce o ierarhizare a existenţei, o 
oarecare dependenţă -de om- a existenţei obiective, "cel puţin sub raportul cunoaşterii". O 
primă consecinţă a păcatului originar va fi deci instituirea unei deosebiri dintre creaţie şi 
om. 

în ordinea firească, dinainte de păcat, toate erau, nu existenţe proprii, ci "existenţe în 
funcţie de Dumnezeu" după cum era vrerea lui Dumnezeu. Nici omul, nici celelalte făpturi 
ale lui Dumnezeu nu erau "existenţe autonome". De aceea o a doua consecinţă a păcatului 
originar ar fi conflictul în care se află omul cu Dumnezeu, o a treia conflictul dintre om şi 
existenţa pusă în contradicţie cu natura ei, în măsura în care ea devine condiţionată de ceva 
diferit de "sursa ei firească". 

Care ar fi concluzia care se poate trage de aici? Să renunţe omul la cunoaştere, 
cunoaşterea fiind un păcat? Aşa cum arată mitul biblic, ceea ce s-a întîmplat, s-a întîmplat. 
Mai mult încă, ceea ce s-a întîmplat, nu putea să nu se întîmple. Dar raporturile care au 
început să existe şi care nu erau atunci cînd fiecare împlinea legea lui Dumnezeu, au creat o 
dezordine ireversibilă în univers, iar în om au creat sentimentul unei ruperi a legăturilor sale 
organice cu Creatorul său, un sentiment de înstrăinare, o nelinişte. 

Ordinea nou creată, chiar «obiectivă» cum este ea, nu este, "pentru aceasta, şi 
firească". în plus, chiar dacă omul raportează la el întreaga existenţă, crezîndu-se stăpîn, 
existenţa rămâne ceva "care niciodată nu a intrat în capul oamenilor" (p. 169). 

Omul nu este capabil să depăşească falsificarea şi sărăcirea lui prin cunoaştere, 
fiindcă însăşi procesul cunoaşterii aceasta implică, atîta vreme cît în cunoaştere omul se 
socoteşte pe sine ca termen ultim al existenţei, raţiunea umană instituindu-se în acelaşi 
timp 'judecător şi lege". 

Sentimentul însingurării care-1 copleşeşte pe omul "instalat ca scop al lumii acesteia" 
nu ar avea alt leac decît dăruirea persoanei proprii, topirea fiinţei umane în altceva, căutarea 
unui echilibru printr-un punct de sprijin în afara omului (Tratat de metafizică.1936-1937., 
p. 171). Cam aceasta ar însemna ca omul să existe după cum l-a făcut Dumnezeu: să trăiască 
după cum "a vrut Dumnezeu atunci cînd l-a făcut" şi nu la voia întîmplării. 

Activitatea metafizică, observă filosoful, întotdeauna a tins înspre "dăruirea 
persoanei tale, înspre topirea fiinţei tale în altceva"(Ibid.). în felul acesta, însăşi cunoaşterea 



îl poate scoate pe om din impas. Dar nu cunoaşterea-stăpînire, aflată sub robia identităţii 
"Eu=Eu" la care se ajunge pe calea subordonării obiectului de cunoscut la subiectul 
cunoscător, ci o cunoaştere isvorîtă din iubire. 

în sistemele metafizice cu preocupări etice, scria Nae Ionescuîn "Funcţiunea 
epistemologică a iubirii "(1919), iubirea şi cunoaşterea pot să se întîlnească, ba chiar pot 
să ia naştere una din alta, sau să se ajute una pe alta. Filosofia budistă ar considera iubirea ca 
"mîntuirea inimii", ca reflex emoţional al cunoaşterii "extrarealităţii", ceea poate duce către 
urmarea că, sub raportul primordialităţii, "iubire şi cunoaştere sînt unul şi acelaşi lucru"(6). 
Pentru platonism, iubirea ar juca rolul unui agent "în virtutea căruia cunoaşterea are loc" 
(Ibid., p. 84). De aici caracterul ei ontic şi nu epistemologic. 

în creştinism, care a apărut ca o doctrină a iubirii, "începutul şi desfăşurarea 
procesului cunoaşterii stă la Dumnezeu. Este anume voia unui Dumnezeu plin de iubire, ca 
noi să ne mîntuim cunoscîndu-L, şi nu o acţiune spontană a noastră, intreprinsă de noi, din 
motive stabilite de noi"(Ibid., p.87). 

Lui Nae Ionescu îi părea că în formulele scolastice din filosofia intelectualistă a 
Sfmtului Thoma din Aquino esenţa creştinismului se pierde. Pentru că, pe de-o parte, sub 
influenţa filosofiei greceşti, "scolastica a desfăşurat imaginea unui Dumnezeu în repaus", 
iar, pe de altă parte, a făcut din iubire "o activitate separată a facultăţii de a voi", căreia 
"trebuie să-i preceadă un act al raţiunii "(Ibid., p.88) Ordinea ar fi aşadar: facultatea de a 
cunoaşte, facultatea de a voi cuprinzînd, ca activitate separată, iubirea. 

La Sf. Augustin s-ar găsi - e drept, fără o prea mare claritate-, singura "fundare 
filosofică" în care este înţeleasă esenţa creştinismului. Pentru că, în opinia lui Augustin, 
Dumnezeu creează prin iubire, iar în om ar exista iarăşi primatul iubirii. Iubirea ar precede 
atît cunoaşterea (reprezentarea) cit şi facultatea de a voi. Nae Ionescu subliniază valoarea şi 
adîncimea concepţiei Sfmtului Augustin făcînd o paralelă cu o constatare din domeniul 
psihologiei. Anume că cele cunoscute despre un anumit obiect sunt cu atît mai complete cu 
cit interesul şi iubirea pentru obiectul de cunoscut este mai mare. 

Revenind în 1937 la tema iubirii ca act de cunoaştere, el va arăta că nu numai iubirea, 
dar însăşi cunoaşterea, poate fi, intr-un fel, privită ca "identificare" a subiectului cu obiectul. 
Cunoaşterea, departe de a fi o 'fotografiere", este identificare a unui obiect din afară cu o 
imagine din conştiinţa noastră, identificare prin însăşi imaginea pe care noi o proiectăm în 
afară. 'Nu vezi ceea ce este, vezi ceea ce şti tu" ar fi un adevăr datorat misticii: "pentru ca să 
vezi ceea ce este, trebuie să devi întîi tu ceea ce este"(7). 

Şi de această dată Nae Ionescu porneşte de lapremiza că funcţiunea fundamentală a 
iubirii ar fi cunoaşterea. înţelegi mai bine pe cineva iubit, pentru că prin iubire între cei doi 
poli puşi în prezenţă s-a stabilit o identificare. Dar, între monopolaritatea iubirii, 
interpretarea imanentă a iubirii (în care subiectul se iubeşte pe sine şi ignoră necesitatea de 
a trece dincolo de el) şi considerarea iubirii ca act tranzient, act în care se petrece o 
transfigurare a realităţii trăită în funcţie de celălalt, se cască o adevărată prăpastie. 

Fiindcă, pe de-o parte, în interpretarea imanentistă se ajunge la destrămarea 
individului, la panteism, la confundarea subiectului cu întreaga existenţă. Iar, pe de altă 
parte, "orice soluţie care nu contează cu conştiinţa existenţei tale, nu este o soluţie 
metafizică, pentru că duce la nihilism, la distrugerea omului "(Ibid.). 

Teoria iubirii ca act de cunoaştere, aşa cum am văzut, apăruse prima dată în lecţia 
inaugurală din 1919 prin care Nae Ionescu şi-a început strălucita sa carieră universitară. 
Mircea Eliade, fostul său asistent, chiar remarcase o anumită constantă cu care această temă 
era regîndită de metafizicianul Nae Ionescu. 'Funcţiunea epistemologică a iubirii" era o 



temă la care ades revenea, fie în prelegerile ţinute la Universitate, fie în cîte un articol 
publicat în "Cuvîntul" sau în altă parte. 

Scriind (în 1937) un articol intitulat "Iubirea ca act de cunoaştere", Nae Ionescu îşi 
va structura meditaţiile în jurul funcţiei gnoseologice a iubirii pe cîteva nivele. La început 
va arăta structura şi funcţia metafizică a iubirii, pentru a lăsa de-o parte aceea interpretare 
care consideră că iubirea ar fi în exclusivitate o acţiune creativă, interpretare în care iubirea 
este plasată în domeniul activităţii voinţei şi creaţiunii. 

Apoi va diferenţia între "iubirea ca act de cunoaştere" şi "iubirea ca impuls creator", 
care îşi găseşte îndestularea în el însuşi. Aceasta îl va ajuta să plaseze contemplaţia, în care 
iubirea este drum (metodă), posibilitate de a te depăşi, impuls, în sfera iubirii ca act de 
cunoaştere. Intrucît contemplaţia are "ca ultim termen înţelegerea, cunoaşterea realităţii". 

între cele două funcţiuni ale iubiri, cunoaşterea şi acţiunea, prima ar fi 
precumpănitoare, deoarece însăşi filosofia ştiinţifică, încercînd să explice cum are loc 
cunoaşterea, a căzut peste adevărul conţinut de acel dicton mistic: "nu vezi ceea ce este, vezi 
ceea ce şti tu". 

în următoarea treaptă aduce precizarea că 'bipolaritatea actului de iubire este 
hotărîtoare pentru putinţa întrebuinţării iubirii ca drum înspre cunoaştere" (Ibid.). Iar apoi 
arată că 'Iubeşte pe Domnul Dumnezeul tău din toată inima ta, din tot sufletul tău, din 
toate puterile tale şi din tot cugetul tău, însemnează că nimic din ceea ce simţi şi din 
ceea ce gîndeşti să nu fie îndreptat în altă parte decît înspre Dumnezeu; ...încordarea ta de 
fiecare clipă să tindă numai înspre Dumnezeu, înspre acest centru de orientare a tuturor 
puterilor tale spirituale ".(Ibid.). 

Or, în măsura în care o asemenea trăire este traductibilă în formule conceptuale, ea 
este cunoaştere: "prin urmare, -concluzionează Nae Ionescu, identificarea cu Dumnezeu 
prin ajutorul iubirii, este cunoaşterea lui Dumnezeu" (Ibid.). 

NOTE 

1. v. Nae Ionescu, Nae, Die Logistik als Versuch einer neuen Begriindung der 
Mathematik (Logistica - încercare a unei noi fundamentări a matematicii), teză de doctorat 
susţinută la Universitatea din Mlinchen, publicată în "Isvoare de filosofie". Culegere de 
studii şi texte îngrijită de C-tin Floru, Mircea Vulcănescu şi C-tin Noica, voi. II, 1943. 
Bucureşti I.E. Torouţiu, p. 1-52; în traducerea lui Alexandru Surdu, cuprinsă în volumul: 

Nae Ionescu, Neliniştea metafizică, Ed. Fundaţiei Culturale Române, 1993, p.5-56. 

2. 'Dacă pleci la Paris, treci pe la mine. Am să-ţi dau un cuvînt către un prieten de-al 
meu de acolo, om înţelept în totul: Jacques Maritain. Cred că-ţi va fi de folos" -scria 
Profesorul Nae Ionescu într-o scrisoare (din 28 aug, 1925) adresată fostului său student, 
Vasile Băncilă (v. numărul special dedicat lui Vasile Băncilă, rev. "Manuscriptum", nr.3- 
4/1998, p. 250). 

3. v. Octav Onicescu, Memorii, voi. I., Ed. Ştiinţifică şi enciclopedică, Bucureşti, 
1982, voi. B„ 1984. 

4. v. Isabela Vasiliu-Scraba, în labirintul răsfrîngerilor-Nae Ionescu prin 
discipolii săi, cap. Nae Ionescu şi Emil Cioran, Ed. Star Tipp, 2000. 

5. v. Nae Ionescu, 'Uimitele criticei teologice", în 'Predania", anul I, nr.5, 5-15 
aprilie 1937, cuprins în volumul: Nae Ionescu, Suferinţa rasei albe, Ed. Timpul, Iaşi, 

1994, p. 243. 

6. v. Nae Ionescu, Funcţiunea epistemologică a iubirii", în volumul: Nae Ionescu, 
Neliniştea metafizică, Ed. Fundaţiei Culturale Române, 1993, p.81. 



7. v. Nae Ionescu,"Iubirea-act de cunoaştere", publicat în Tredania", anul I., nr. 12- 
13 din 1-15 noiembrie, 1937. In psihologia experimentală "cunoaşterea ca identificare" s-ar 
regăsi în constatrea după care "întotdeauna noi venim cu o anumită predilecţie în faţa 

Isabela Vasiliu-Scraba 

"CĂDEREA ÎN COSMOS"(II). SEMNIFICAŢIA ONTOLOGIC-METAFIZICĂ 
A PRINCIPIULUI CREŞTIN AL IUBIRII 
(' Ordinea mîntuirii" şi "ordinea moralei j 

"A vorbi despre ortodoxia 
luiNae lonescu este ca şi cum ai 
căuta să demonstrezi într-o 
noapte cu lună, că luna este pe 
cer". 

preot Glie. Calciu 


REZUMAT: 

"Omul-maimuţă" postulat de ştiinţă şi omul de după căderea în păcat. O încercare de 
manipulare prin intermediul unui Nae lonescu înţeles în mod precar. Domeniul 
simplei filantropii şi iubirea de la om la Dumnezeu, ţinînd de "ordinea mîntuirii". 
Nimic mai omenesc decît iubirea aproapelui. "Renunţarea la sine" faţă de "iubirea de sine". 
De ce a fost nevoie de întruparea Logosului. 

'Păcatul originar este una dintre cele mai adinei probleme ale spiritului omenesc" le spunea Nae 
lonescu studenţilor săi din anul universitar 1925-1926 (1). E drept, însă, că pentru cineva pătruns lără 
scăpare de spiritul scientist, această problemă nu se pune, omul fiind plasat de ştiinţă în cel mai ridicat 
vîrf al ierarhiei celorlalte vieţuitoare. 

Şi cum educaţia prin şcolile de stat a urmat întreg secolul XX dominanta de gîndirc scientistă, 
instaurată într-o poziţie privilegiată încă de la sfirşitul secolului al XlX-lea, nu este cîtuşi de puţin de 
mirare să găsim pe coperta a IV-a a unei cărţi publicînd prelegerile luiNae lonescu asupra filosofiei 
religiei un extras care, scos din context cum era, ar fi trebuit, în intenţia îngrijitoarei volumului (d-na 
Marta Petreu) să-i desemneze în exclusivitate pe creştinii din Răsăritul Europei, în sens negativ, drept 
păcătoşi. 

Iată citatul; "... iubirea nu este o legătură pozitivă, nu este o normă de conducere în metafizica 
religioasă a Răsăritului, ci este pur şi simplu o valorificare a ta în mijlocul celorlalţi. Şi cum toţi suntem 
păcătoşi, noi avem ceea ce numeşte Răsăritul o comunitate în păcat" (2). 

Afirmaţia după care "toţi oamenii sunt păcătoşi" este o afirmaţie cu care nici un om situat pe 
poziţii scientiste nu este de acord. Nu pentru că el însuşi s-ar crede perfecţiunea întruchipată şi nici 
pentru că şi-ar închipui că ceilalţi oameni, din acest punct de vedere, ar fi altfel decît el Ci pentru că 
preocupările sale se învîrt în alte zone decît zona în care se află cineva care ajunge să-şi dea seama că, 
într-adevăr, păcatul originar este una dintre cele mai grave probleme pe care omul şi le-a pus de la 
încreştinarea sa. 

Cînd Nae lonescu vorbeşte de "comunitatea în păcat", el nu restrîhge această comunitate la 
creştinii din Răsăritul Europei El se referă la întreaga creştinătate. Conform religiei creştine, există un 
păcat de care s-au tăcut vinovaţi primii oameni, şi de pe urma căruia suferă consecinţe întreg neamul 
omenesc(3). 

Se pare însă că şi prima parte a fragmentului citat pe coperta a IV a cărţii cuprinzînd Prelegeri 
de filosofia religiei.1924-1925.(Biblioteca Apostrof, 1994) a fost reţinută de d-na Marta Petreu 
datorită imposibilităţii de a înţelege gîndirc a filosofică lui Nae lonescu. Altfel nu se explică de ce a rupt 
din context (lăcînd confuză) o afirmaţie despre iubire ca «legătură pozitivă» şi ca «normă», lără 
nici un indiciu prin care să-i fie dat cititorului să înţeleagă de ce iubirea este sau nu este o legătura 
«pozitivă» şi nici ce-i cu iubirea ca «normă». 



Confuzia trezită de fragmentul scos din context este, tară îndoială, mai mare decît ar părea la 
prima vedere, deoarece, în lăpt, fragmentul citat pe coperta a IV-a, în subsidiar, face referire la două 
feluri de iubire, unul ţinînd de ceea ce Nae Ionescu numea "ordinea moralei" şi celălalt de "ordinea 
mîntuirii". Cititorul neavizat ar crede (împreună cu d-na Marta Petreu) că la mijloc ar fi doar un singur fel 
de iubire, aceea despre care -nu se ştie de ce- Nae Ionescu spune că nu este «o normă de 
conducere» ci doar o "valorificare a ta în mijlocul celorlalţi". 

în fapt, înţelesul fragmentului ar fi următorul: în metafizica religioasă a Răsăritului iubirea aparţine 
"ordinii mîntuirii". De aceea, în Răsărit iubirea creştină nu poate fi confundată cu simpla "filantropie", 
ducîiid la buna convieţuire între oamenii supuşi unei aceleaşi "ordini morale" în care «iubirea către 
aproapele» ar fi actul de iubire de la om la om 

Prin urmare, numai lăcînd apel la diferenţa dintre o iubire implicată de "ordinea mîntuirii" şi o 
iubirea ţinînd de "ordinea moralei" devine inteligibil fragmentul citat de d-na Marta Petreu pe coperta a 
IV-a a cărţii apărute la Biblioteca Apostrof din Cluj în 1994(într-o a doua ediţie, revăzută). 

în opinia expusă în cadrul cursului de filosofia religiei din anul universitar 1924-1925, opinie 
reluată şi patru ani mai tîrziu la cursul de metafizică din 1928-1929, după Nae Ionescu, «iubirea către 
aproapele» nu este de aceeaşi esenţă cu actul de iubire de la om la Dumnezeu, ilustrînd adevărata 
iubire creştină, metafizică. 

De ambele dăţi, el şi-a fundamentat afirmaţia pe citatul biblic după care intr-un mod trebuie să-l 
iubeşti pe Dumnezeu ("din tot sufletul tău şi din toată inima ta") şi intr-alt mod trebuie să-l iubeşti pe 
aproapele tău. 

Metafizica răsăriteană, aşa cum o considera Nae Ionescu, are la baza ei în exclusivitate actul de 
iubire de la om la Dumnezeu. Mai mult încă, în opinia sa, actul religios, fie că ne gîndim la religia catolică, 
fie la religia ortodoxă, nu este un act social. El este un act personal, individual, fiin dcă "trăirea divinităţii 
se poate face foarte bine cu ignorarea tuturor celor din jurul nostru" (4). 

La cursul de filosofia religiei, luînd în considerare cele două feluri ale iubirii menţionate în Biblie, 
profesorul arăta studenţilor cum din actul religios nu se poate deduce necesitatea solidarităţii 
conştiinţelor umane. Legarea omului religios de ceilalţi oameni nu reiese din premiza că structura 
conştiinţei umane ar închide intr-insa legea generală a iubirii (prelegerea a X-a). 

în opinia lui Nae Ionescu, iubirea este o «lege naturală», este ceva care se întîmplă la modul 
cel mai firesc. De aici concluzia sa că iubirea în creştinism nu poate fi o normă. 'Iubeşte pe aproapele 
tău ca pe tine însuţi", ar înseamnă pur şi simplu "urmează legea ta naturală, aşa este normal să se 
întîmple. Nu este ceva pe care ţi-1 impun eu, ci este ceva pe care eu vin să-l descopăr în tine" (v. Nae 
Ionescu, Filosofia religiei. 1924-1925, prelegerea a X-a). 

Abia înţelegînd de ce «iubirea aproapelui» nu este o normă, se poate înţelege în ce fel iubirea 
nu este o legătură pozitivă, "ci este pur şi simplu o valorificare a ta în mijlocul celorlalţi". 

Fără a nega cele spuse despre iubirea creştină în anul universitar 1924-1925, patru ani mai 
tîrziu, la un curs de metafizică, Nae Ionescu va nuanţa într-un mod original interpretarea îndemnului din 
Vechiul Testament. El va observa că Iisus Hristos, spunîndu-i tînărului bogat să-l iubească pe aproapele 
său ca pe sine, nu îi spune şi în ce mod să lăcă acest lucru, ci îl lasă pe tînăr să-şi aleagă singur 
modalitatea de iubire. Interpretarea comună a cuvintelor lui Hristos.presupune că iubirea de sine a 
oricărui om este mare. în atare situaţie, iubirea către semen devine o frînă pentru iubirea de sine. Dar 
interpretarea lui Nae Ionescu este cu totul alta. Facerea de bine, considera profesorul de metafizică, 
este "renunţare la sine", nu iubire de sine. 

După Nae Ionescu, un adevărat creştin nu se iubeşte pe sine, el nu-1 iubeşte decît pe Dumnezeu 
din tot sufletul şi din tot cugetul său. în perspectiva astfel conturată, dacă iubirea către sine este nulă, şi 
la un adevărat creştin ea trebuie să fie nulă, perceptul iubirii aproapelui pierde orice semnificaţie. 

Pe lingă postularea situaţiei limită în care iubirea de sine devine nulă, Nae Ionescu mai scoate la 
lumină situaţia intermediară, la fel de nebăgată în seamă ca şi prima: "facerea de bine către aproapele 



neagă cel de-al doilea verset al principiului indicat de creştinism: cu cît Iaci mai mult bine, cu atît te 
iubeşti mai puţin pe tine. Cu cît te iubeşti mai mult pe tine, cu atît, în chip natural, faci mai puţin bine. A 
face bine cuiva, înseamnă a te lipsi pe tine de ceva în beneficiul altuia, a renunţa la ceva din tine, pentm 
ca să dai altcuiva" (v. Nae Ionescu, Metafizică.I. 1928-1929, prelegerea a XlV-a). Astfel apare cît se 
poate de limpede lipsa se semnificaţie a iubirii aproapelui, sau, cum precizează filosofii, lăptul că iubirea 
pentm semen nu este esenţială creştinismului, mai precis, "ordinii mîntuirii" pe care o instituie creştinismul. 

Concluzia lui Nae Ionescu, anume că esenţa creştinismului nu este orientarea morală, 
pentm sistemul său filosofic nu este cîtuşi de puţin inedită, ea înscriindu-se perfect în coordonatele de 
gîndirc trasate încă de pe cînd ţinea cursul de filosofia religiei, în anul universitar 1924-1925. Iar dacă ne 
gîndim că pentm faimosul profesor al Universităţii bucureştene iubirea unui creştin către Dumnezeu nu 
este acţiune, fiindcă, în resorturile ei cele mai intime, iubirea ţine de domeniul unei anume cunoaşteri, 
coordonatele gîn dirii sale le găsim trasate chiar din 1919, în lecţia inaugurală purtîhd titlul "Funcţiunea 
epistemologică a iubirii". 

Deşi esenţa creştinismului nu este orientarea morală, biserica recomandă să se fiică bine 
aproapelui Dar, observă Nae Ionescu, această recomandare nu este altceva decît un mijloc terapeutic 
"ca să scapi de tine însuţi". Nu este vorba de o verificare a iubirii aproapelui ci de afirmarea lipsei de 
iubire către propria persoană, de afirmarea de zin teresului faţă de propria persoană. 

Prin interpretarea propusă de Nae Ionescu, interpretare aflată într-o deplină consonanţă cu 
tematica întregului curs de metafizică ţinut în anul universitar 1928-1929, sensul versetului biblic cuprins 
în Vechiul Testament ar fi următorul: "toată inima şi tot cugetul tău să fie orientate asupra lui Dumnezeu, 
adică să trăieşti intr-un fel de atitudine extatică în faţa lui Dumnezeu, care nu te mai lasă să ştii dacă mai 
există ceva în afiiră de Dumnezeu" (Ibid.). 

în opinia luiNae Ionescu, pe care o găsim exprimată şi în 1926 intr-un articol din "Cuvîntul", 
echilibrarea pe care ar atrage-o după sine cumularea de fapte bune cu rezultate vizibile, care şi-ar fi avut 
la baza lor "iubirea aproapelui", nu reprezintă decît "călduţe emoţii altruiste şi umanitare", care încep şi 
sfirşesc în acţiunea empirică, în "ordinea moralei", dar nu în "ordinea mîntuirii". 

Or, numai ultima ar fi cea care ţine într-adevăr de "iubirea creştină, metafizică", aşa cum apare 
ea în creştinismul răsăritean (6). Căci ea este singura care eliberează de "robia identităţii Eu=Eu". Iubirea 
aproapelui nu trebuie să-şi aibă scopul în "îndestularea aproapelui", ci începutul şi sfirşitul ei trebuie să fie 
în Dumnezeu, ca "iubire a aproapelui prin Dumnezeu", pentru a putea "păşi în afiira noastră"(Ibid.). 

Iubirea apropeliu, ca simplă filantropie îi părea luiNae Ionescu "cea mai grosolană şi mai 
materialistă, mai antimetafizică, mai apuseană desfigurare a înţelesului iubirii. Căci dacă iubirea ar fi 
eficace pentru aproapele tău, atunci de ce a mai fost nevoie de întruparea logosului şi de jertfa lui?"(7). 

NOTE 

1. v. Nae Ionescu, Curs de meta fizi că. 1925-1926. Problema salvării la Faust, curs litogr. 

p.12. 

2. v. coperta a VI a volumului Nae Ionescu, Prelegeri de filosofia religiei.1924-1925, ediţia 
a II-a, Biblioteca Apostrof, Cluj, 1994. 

3. Desigur, nu pe aceste lucruri bine ştiute a mizat d-na Marta Petreu. înţeleasă cum trebuia să 
fie înţeleasă, fraza de pe coperta a IV-a nu i-ar fi reţinut atenţia, de maniera în care s-o arate şi altora. 
Numai că, manipulată de mass-media, şi, la rîndul ei, manipuEnd pe alţii, d-na Marta Petreu a crezut că 
descoperă în pasajul ales o tendinţă de a singulariza în mod negativ Răsăritul Europei Singularizarea la 
modul negativ, în indiferent ce circumstanţe este ea evidenţiată, se pare că a devenit, după Revoluţia din 
dec. 1989, orizontul de aşteptare al multor cititori din România. 

4. v. Nae Ionescu, Filosofia religiei. 1924-1925, a opta prelegere. 




5. v. Nae Ionescu, Funcţiunea epistemologică a iubirii, 1919. Lecţie inaugurală a cursului de 
Filosofîa religiei, cuprinsă învoi. Nae Ionescu, Neliniştea metafizică, Ed. Fundaţiei Culturale 
Române, 1993, p. 75-93. 

6. v. Nae Ionescu, "De la un congres...", în "Cuvrntul", nr. 570, 27 sept. 1926, cuprins în 
volumul Nae Ionescu, între ziaristică şi filosofie, Ed. Timpul, Iaşi 1996, p. 200. 

7. v. Nae Ionescu, "Crăciunul", în "Cuvîntul", nr. 2401, 25 dec. 1931, cuprins în volumul: Nae 
Ionescu, între ziaristică şi filosofie, Ed. Timpul Iaşi 1996, p. 221. 



Isabela Vasiliu-Scraba 

CĂDEREA ÎN COSMOS (III). DEOSEBIREA, CU V ALEN ŢE MITICE, 
DINTRE DOUA ATITUDINI IN FAŢA VIEŢII. 

"Biserica de răsărit păstrează 
neştirbită tradiţia creştinismului în 
forma ei cea mai autentică " 

Nae Ionescu 


REZUMAT: 

Cartea I-a a Bibliei şi condamnarea atitudinii active a omului. Pedepsirea omului să fie, după 
putinţele sale, creator. Atitudinea metafizică apuseană avînd la bază "pretenţia creatoare a 
omului" duce către idealism şi panteism. Noi valenţe interpretative ale mitului păcatului 
originar. Metafizica răsăriteană axată pe problema salvării. Pedepsirea omului prin efortul 
necesar spre a redobîndi trăirea contemplativă. "Iubirea care înseamnă acţiune este o falsă 
interpretare a iubirii şi o falsă înţelegere a creştinismului". O aparenţă de "viabilitate" 
amintind de acel Platon istoric, bine mediatizat, "pe care-1 întind filologii în toate părţile". 
"Existenta trăită" si "existenta cunoscută". 

9 9 9 

Manifestată sub chipul unei prejudecăţi de largă răspîndire, există la mulţi oameni tendinţa de a 
considera viaţa activă ca fiin d tot ce poate fi mai de dorit. Faţă de această prejudecată, poziţia lui Nae 
Ionescu ar putea surprinde. Considerînd lucrurile din perspectivă metafizică, el constată întîi şi-ntîi că 
atitudinea activă este caracteristică unei anume structuri spirituale, pentru ca apoi să excludă atitudinea 
activă din sfera atitudinilor metafizice, axate pe problema salvării, argumentîndu-şi părerea prin 
condamnarea atitudinii active "în însăşi cartea I a Bibliei" (1). Cu aceste precizări, Nae Ionescu îşi 
pregăteşte terenul pentru comentarea şi interpretarea consecinţelor păcatului originar. 

Cursul de metafizică din anul universitar 1928-1929, la care el va înfăţişa studenţilor Facultăţii 
de Litere şi Filosofie mitul biblic, este structurat în jurul cunoaşterii contemplative, astfel că izgonirea din 
Rai şi condamnarea primilor oameni la pedeapsa de a-şi cîştiga pîinea cu sudoarea frunţii, în 
hermeneutica sa, va marca încetarea stării contemplative. Dar ceea ce este cu adevărat interesant în 
inedita sa interpretare începe odată cu valorizarea pe care o va face atitudinii activcţsau creatoare) a 
omului. 

Atitudinea metafizică fundată pe ceea ce Nae Ionescu numeşte "pretenţia creatoare a omului", ar 
avea la bază confundarea lui Dumnezeu cu lumea. Sistemele prin care mîntuirea este căutată prin creaţie, 
sunt "sisteme panteiste, care identifică pe om, adică existenţa, cu Dumnezeu" (Ibid.). Asupra acestei 
afirmaţii va reveni tangenţial şi în articolul "Naţionalism şi ortodoxie " publicat în Tredania" din 1-15 
iunie 1937, cînd va consemna că "cel puţin în unele forme ale ei, cultura nu e decît o consecinţă a căderii 
lui Adam în păcat''(2). 

Mîncînd din pomul interzis, primii oameni au vrut să fie asemenea lui Dumnezeu. Şarpele cu o 
astfel de promisiune o ispitise pe Eva. în interpretarea propusă de astă dată mitului miblic, Nae Ionescu 
evidenţiază că Dumnezeu i-ar fi pedepsit pe oameni prin "ceea ce voiau ei să fie, dar ceea ce nu puteau 
ei să fie. Căci ce înseamnă a fi Dumnezeu? înseamnă a crea; iar pedeapsa oamenilor a fost ca să creeze" 
(Curs de metafizică. 1928-1929, prelegerea a Xll-a). 

Numai că, spre deosebire de Dumnezeu care crează fără consumare de substanţă, fără efort şi 
fără durere, omul, după putinţele sale, observă Nae Ionescu, crează doar cu preţul efortului şi al durerii, 
munca omului fiind o creere cu consum de substanţă. Atitudidea contemplativă pe care primii oameni o 
aveau în Rai, devine, în hermeneutica sa, însăşi consfinţirea deosebirii dintre Creator şi creatură. 



După firea cu care Dumnezeu a înzestrat iniţial omul omul nu este creator. El devine creator, 
"după putinţa omenească", odată cu izgonirea din rai. "Cînd omul a vrut să fie ca şi Dumnezeu, - 
interpretează Nae Ionescu păcatul originar-, Dumnezeu i- a spus: vrei să fii Dumnezeu? Fii după putinţele 
tale. Şi atunci a început această cădere a omului; el a început să fie Dumnezeu, după putinţele lui" (Ibid.). 

Henneneutica mitului biblic expusă în cea de-a XVT-a prelegere a ultimului său curs de 
metafizică (1936-1937), fiisese elaborată în jurul problemei condiţiei umane din perspectivă creştină. 
Atunci el evidenţiase «legea omului», propunerea sa de interpretare fiind, aşa cum am arătat ceva 
mai înainte, centrată pe om, ca subiect metafizic. 

în interpretarea prezentată în contextul cunoaşterii metafizice, pe Nae Ionescu l-a interesat mai 
puţin problema condiţiei umane, deşi nici ea nu lipseşte din viziunea proprie asupra mitului păcatului 
originar pe care o prezintă. Dar ceea ce l-a interesat mai mult la cursul ţinut în 1928-1929 a fost 
atitudinea omului în faţa vieţi Acum, cu o subtilă henneneutică el va face ca deosebirea dintre starea 
activă şi starea contemplativă să capete o impresionantă perspectivă mitică. 

Dacă ne-am întoarce însă şi mai mult în timp, cam în vremea cînd îşi începea cariera didactică la 
Universitatea din Bucureşti scriind lecţia inaugurală asupra «funcţiunii epistemologice a iubirii», 
am putea constata cum, spre sfirşitul acestui amplu studiu asupra religiozităţii ortodoxe, Nae Ionescu 
invocase în legătură cu mitul biblic al păcatului primilor oameni părerea luiOrigene, după care, şarpele 
ar fi întins Evei mărul fiin dcă ştia că ea îl va primi; ceea ce duce la concluzia că înainte de a păcătui era 
în om posibilitatea de a păcătui (3). 

în cea de-a noua prelegere a ultimului său curs de metafizică (1936-1937), vorbind despre 
«posibilitate», Nae Ionescu va face remarca după care «existenţa» precede «posibilitatea». 
Aceasta este o binecunoscută presupoziţie filosofică, de mare vechime în istoria spiritualităţii umane, 
care a stat şi la baza «dialecticelor» interpretări hegeliene din Fenomenologia Spiritului. Căci toate 
"etapele" de evoluţie dialectică a "Spiritului absolut" foseseră deduse de Hegel a posteriori, pornind de 
la cele deja existente, în ciuda pretenţiilor de aprioritate, de ivire a existenţei "Spiritului absolut" din 
condi ţiile de posibilitate oferite de diversele momente istorice. 

De fapt, nici constatarea că ar fi existat în om posibilitatea de a păcătui nu infirmă precumpănirea 
"existenţei" asupra "posibilităţii", întrucît povestea biblică porneşte de la un dat existent, anume 
imperfecţiunea naturii umane şl în modul ei propriu, nu redă altceva decît tocmai această imperfecţiune. 
Numai că imperfecţiunea omului după cădere, observă Nae Ionescu, ar echivala cu "o schimbare de 
esenţă". De aceea "numai omenia lui Cristos a deslăcut cercul de fier al acestei vecinice şi întunecate 
robii...Aşa s-a stabilit legătura firească între om şi Dumnezeu şi s-a ridicat din nou omul la conştiinţa 
esenţei lui divine"(4). 

La cursul de metafizică centrat asupra cunoaşterii mistice (1928-1929), Nae Ionescu focalizează 
întreaga interpretare a mitului biblic asupra consecinţelor păcatului săvîrşil de Adam, pentm ca 
henneneutica oferită să poată fi pusă la temelia întregii sale viziuni metafizice expusă în acel an Astfel 
mitul păcatului originar va fi investit cu virtutea de a lu min a o inedită perspectivă asupra metafizicii 
răsăritene conturată prin opoziţie cu metafizica apuseană. 

Cum uşor s-a putut constata, la trecerea unui deceniu de cînd scrisese Funcţiunea 
epistemologică a iubirii (1919), respectiv în anul universitar 1928-1929, şi apoi iarăşi după aproape 
un deceniu, la cursul de metafizică din 1936-1937, Nae Ionescu a evidenţiat noi şi noi valenţe 
interpretative ale mitului biblic. El a rcgîndit problema păcatului originar, lără să se repete. Chiar mai 
mult, de fiecare dată, noua interpretare propusă era integrată perfect în modul său de valorificare a 
existenţei sub specia absolutului Fapt ce nu putea să rămîhă neobservat de străluciţii săi discipoli (5). 

într-adevăr, la primul său curs despre teoria cunoaşterii metafizice, Nae Ionescu îşi propusese 
ca temă cunoaşterea imediată, pentru ca pe urmă să abordeze, într-un alt curs, cunoaşterea 
"mediată"( 1929-1930). Probabil că unii cititori au observat deja intenţia semnalării cunoaşterii imediate 
prin interpretarea din 1928-1929 a versetului din Vechiul Testament, interpretare prin care Nae 



Ionescu a căutat să arate că iubirea care ar însemna acţiune este o falsă interpretare a iubirii, şi în acelaşi 
timp o falsă înţelegere a creştinismului (6). Din îndemnul biblic vorbind despre două feluri de iubire, Nae 
Ionescu reţinuse doar iubirea superioară, pentru Dumnezeu. Odată cu răsturnarea îndemnului "iubeşte-ţi 
aproapele ca pe tine însuţi" el mai ajunsese la îndemnul creştinesc de a nu te iubi pe tine, de a tăptui 
binele în beneficiul semenului, tocmai spre afinnarea lipsei de iubire pentru propria persoană, indicînd 
drumul ascezei necesare pentru ajungerea la cunoaşterea mistică. 

Aceeaşi problematică a cunoaşterii imediate poate fi regăsită, e drept, doar tangenţial, şi în noua 
interpretare propusă de Nae Ionescu pentru mitul biblic al păcatului originar, cu toate că el va tace să 
cadă accentul pe incapacitatea omului de a fi creator asemenea lui Dumnezeu. 

Spre deosebire de Lucian Blaga, care, într-o viziune metafizică diferită, considera că aspectul 
"paradisiac" al cunoaşterii s-ar întîlni în cadrul cunoaşterii pozitive, lipsită de orice preocupare pentru 
misterul metafizic, în opinia lui Nae Ionescu, "paradisiacă" ar fi cunoaşterea imediată a misterului 
metafizic, altfel spus, "atitudinea contemplativă pe care Dumnezeu o asigurase omului" şi pe care mai 
apoi, păcătuind, omul a pierdut-o. (v. Nae Ionescu, Metafizica. 1,1928-1929, prelegerea a Xll-a, 
prima ediţie 1942, ediţia a II-a. Paris, 1978. în ediţia a III-a, Humanitas, 1991 la p. 109). 

Aflat în grădina Raiului, omul era scutit de efortul de a ajunge la starea contemplativă. Abia după 
izgonirea din Rai, pentru a atinge starea contemplativă, omul va fi nevoit să depună îndelungi sforţări 
Doar aşa va putea el să-l iubească pe Domnul Dumnezeul său din toată inima sa şi din tot cugetul său. în 
Vechiul Testament adresarea este însă la persoana a Il-a. Tot la persoana a Il-a va fi şi desluşirea pe 
care Nae Ionescu o oferă acestui îndemn biblic studenţilor săi: "tu, în întregul tău, să fii absorbit de 
Dumnezeu. Nimic din ceea ce se mişcă iii tine să nu cadă alături de Dumnezeu. Ţinta întregii tale 
activităţi încordarea ta de fiecare moment să tindă tocmai înspre Dumnezeu, înspre centrul de orientare 
a tuturor puterilor tale spirituale" (Ibid., p. 126). 

Păcatul originar atrage după sine o pedeapsă. în interpretarea propusă mitului biblic în anul 
universitar 1928-1929 pedeapsa se va dubla. Căci ea urmează a prinde contur diferit după fiecare 
dintre cele două atitudini ale omului în ţaţa existenţei 

Pentru atitudinea activă, -sau, cum o mai numeşte Nae Ionescu, "poziţia creatoare" a omului, 
pedeapsa va fi pe linia dorinţei imposibil de realizat a omului de a fi asemenea lui Dumnezeu. Dorinţa 
care l-a dus pe om spre păcat, spunea Nae Ionescu în noua sa interpretare a mitului biblic, s-a realizat, 
cu semnificativa precizare că omul izgonit din Rai devine creator "după putinţele omeneşti". Şi nu cum 
este Dumnezeu, lără micşorare de substanţă, ci cu preţul efortului pe care va trebui să-1 depună, căci 
munca omului este o creare prin consum de substanţă. 

Echilibrarea metafizică în cadrul poziţiei creatoare va duce la idealism şi la panteism. "Sistemele 
metafizice care aula bază munca, creaţia, -observa cu multă fineţe Nae Ionescu-, sunt sisteme care 
confundă pe om cu Dumnezeu"(Ibid.). 

Pentru cel de-al doilea mod de situare în faţa existenţei, pedeapsa vine tot din efortul pe care 
omul trebuie să-l depună, de astă dată pentru a redobîndi, în măsura în care mai poate el redobîndi, 
paradisiaca trăire contemplativă. 

în opinia lui Nae Ionescu, metafizica, deşi nu se confundă cu religia, are puncte de contact cu 
viaţa religioasă în măsura în care metafizica este trăire "unde timpul şi spaţiul nu au intrat încă în acţiune", 
fiind "scufundarea noastră" în ceea ce este esenţial realităţii (ens qua ens). 

El mai atrăgea studenţilor săi atenţia că "preocuparea metafizică nu este numaidecît o 
preocupare ce se răsfrînge în ceea ce se numeşte cultură scrisă, ci este o preocupare legată de 
rădăcinile omenescului din noi" (v. Nae Ionescu, Metafizica.I., 1928-1929, prelegerea a VI-a, Ed. 
Humanitas, 1991, p. 61). 

O convingere asemănătoare se regăseşte în cursul său de Filosofîa religie1(1 924-1925) în 
respingerea clasificării pe care Schleiennacher o făcuse formelor de viaţă religioasă. Nae Ionescu se 
declara împotriva împărţirii religiilor între "religii viabile", despre care ştim multe ca urmare a buneilor 



mediatizări decurgînd din spiritul organizatoric ce le este caracteristic, şi "religii ne viabile", despre care 
se ştie mult mai puţin, cam tot atît cit se ştie, observa Nae Ionescu, despre «misticismul lui Platon» 

Ca să ne dăm mai bine seama de preţul pus de Nae Ionescu pe viabilitatea rezultată din "ceea 
ce se ştie", ca urmare a unei bune mediatizări, vom aminti de împărţirea pe care el a lăcut-o cu acel 
prilej filosofiei platonice. După criteriul lui «ce se ştie», "viabil" ar fi acel «Platon istoric» pe 
care, spune Nae Ionescu, "îl ştie toată lumea şi pe care-1 întind filologii din toate părţile" (v. Nae 
Ionescu, Opere. I. Ed. Crater, Bucureşti, 2000, p. 106). 

în comparaţie cu marea răspîndire a cunoştinţelor despre acest «Platon istoric», despre 
mistica platonică se ştie foarte puţin. Conform criteriului amintit, "neviabilă" ar fi latura mistică a filosofiei 
platonice(7), pe care Nae Ionescu o considera cea mai autentică faţetă a platonismului, după cum reiese 
din amintirile lui Mircea Vulcănescu, din vremea cînd îi era student lui Nae Ionescu. Tocmai acel Platon 
mistic "pe care mai mult îl bănuieşte omul" (8), dar în jurul căruia s-a creat o faimă atît de durabilă încît a 
străbătut vecurile, ar fi "neviabil". 

împotriva unei clasificări atît de improprii obiectului căreia i se aplică, renumitul profesor al 
Universităţii bucureştene mailâce următoarea observaţie. Formula religioasă a catolicismului, prinsă cum 
este într-o organizaţie politică şi lumească, s-ar putea să dea numai aparenţa că este încă viabilă, pentru 
că ea nu lăce decît să continue o viaţă religioasă "mai mult la suprafaţă şi mai mult pentru iluziune" 

(Ibid.). 

Aceeaşi părere apărea şi în lecţia inaugurală a cursului de metafizică ţinut iii anul universitar 
1919-1920. Aici Nae Ionescu făcea precizarea că faptul religios nu este trăit iii masă, dată fiin d natura 
sa individuală. Mai mult chiar, religia nici nu este pentru mulţime, scria Nae Ionescu, invocîhd opinia unui 
"prieten mai în vîrstă, excelent tomist, călugăr şi strălucit profesor de filosofie la o universitate catolică 
din Apus "(9). 

Afirmaţia poate şoca, dacă n-ar urma explicaţiile lui Nae Ionescu, după care, "mulţimile nu pot 
trăi decît fonnele exterioare ale unei religiuni; în cazuri speciale se poate, -aşa cum, cu o ruină savantă de 
regizor consumat, o provoacă Biserica apuseană -, să treacă peste mulţimi un val de frenezie. Dar, 
iarăşi, mă îndoiesc că acest val de frenezie ar fi în esenţa lui religios. Căci, pe cînd în iubirea creştină 
către Dumnezeu persoana ta proprie se precizează, ridicîndu-se din ce în ce mai pură din legăturile sale 
vremelnice, practicile Bisericii Catolice nu duc tocmai decît la o depersonalizare a individului, fapt 
comun în toate fenomenele de psihologie colectivă" ( 10 ). în concluzie, adevărata religiozitate ar fi 
aceea care pur şi simplu trăieşte în fonua de viaţă religioasă care îi este proprie, fără să aîbe nevoie de 
mediatizare, după cum, trăire fiind, nu are nevoie nici de exprimare în afară. De aceea, moralitatea de 
ordin religios ar fi trăirea actului religios, exteriorizare lui în lumea sufletească şi nu în lumea materială. 

Pentru noi, creştinii orientali, remarca Nae Ionescu la cursul său de metafizică din 1928-1929, 
"universul este o existenţă pe care noi o trăim; pentru cei din Apus universul este o existenţă pe care ei o 
cunosc (...). Noi nu ne ridicăm deasupra universului, noi suntem înăuntrul lui. De aici rezultă nota 
caracteristică, contemplativă, a metafizicii Răsăritului" (op. cit., p. 81). 

Astfel apare, în toată claritatea ei, deosebirea constatată de Nae Ionescu dintre "existenţa trăită" şi 
"existenţa cunoscută", prima fiin d definitorie pentru "structura spirituală răsăriteană" şi a doua pentru cea 
"apuseană". 

Aşadar, unele dintre perspectivele de abordare ale problemelor metafizice expuse în anii 
universitari 1928-1929 şi 1936-1937 au descins la Nae Ionescu din cîte o nouă interpretare a mitului 
biblic al păcatului originar. Dacă în lecţia inaugurală din 1919 el amintea în treacăt de interpretarea dată 
mitului de Origene, inedita interpretare a păcatului originar pe care Nae Ionescu o expune la cursul de 
metafizică ţinut în 1928-1929 poate fi socotită emblematică pentru întregul curs. 



NOTE 


1. v. Nae Ionescu, METAFIZICA, I. Teoria cunoaşterii metafizice. Cunoaşterea 

Băncilă, volum în curs de apariţie. 

se împrietenise în Germania. Mai în virstă cu 8 ani decît el, Maritain a fost un "strălucit profesor de 
filosofie" la Institutul Catolic din Paris şi un "excelent neotomist", de altfel principalul reprezentant al 
acestui curent filosofic. 

10. v. Nae Ionescu, Funcţiunea epistemologică a iubirii, învoL Nae Ionescu, Opere. I. Ed. 

«COGITO ERGO SUM». RAŢIUNEA - JUDECĂTOR SI LEGE 

«Raţiunea îmbucătăţeşte 
universul; ea desface şi despică 
totul. Numai în mintea 
purtătorului de Dumnezeu (...) 
începe vindecarea existenţei, 
închiderea rănilor lumii» 

Nae Ionescu 


REZUMAT: 

Contactul cu realitatea pe o cale mediată. Spiritul metafizic apusean definit prin tentativa 
aristotelismului de a transforma orice judecată într-o judecată predicativă. Autonomia gîndirii. 
"Cogito ergo sum" într-o nouă interpretare. Deosebirea dintre poziţia lui Descartes şi poziţia 
Fericitului Augustul faţă de "cogito ergo sum". Calapoade ale gîndirii aritmetice în disoluţia 
spiritului metafizic apusean. Hermeneutică franceză contemporană în marginea conceptului de 
"eu" la Descartes (Giles Deleuze şi Felix Guattari) 

în încercarea de conturare a "structurii spirituale apuseane", Nae Ionescu îi 
semnalează tendinţa de analiză, caracteristică generală a cunoaşterii conceptuale, în care 
medierea contactului cu realitatea are loc prin intermediul raţiunii. 

Am văzut deja inedita interpretare a păcatului originar pe care Nae Ionescu a 
prezentat-o la cursul de metafizică ţinut în 1928-1929. Despre ea afirmasem că poate fi 
socotită emblematică pentru diferenţierea -cu valenţe mitice- pe care Nae Ionescu o pune în 
evidentă între două atitudini în fata vieţii. Prima, în care existenta este «trăită», ar ilustra 
«structura spirituală răsăriteană». A doua, în care existenţa este «cunoscută», ar fi 
caracteristică pentru «structura spirituală apuseană». 

Cunoaşterea metafizică în Apusul Europei îi apare lui Nae Ionescu deviată înspre 
cunoştinţa raţională, fapt care a dus, pe de-o parte, la disoluţia spiritului metafizic, iar pe de 
altă parte la scientismul de astăzi. Or, veritabilei cunoştinţe metafizice i-ar fi specific 
contactul nemediat, înţelegerea ca posibilitate de identificare, trăsături care ar fi întrutotul 
caracteristice pentru spiritul metafizic răsăritean. 

Să vedem însă mai îndeaprope cum îşi întemeiază Nae Ionescu afirmaţia prin care 
metafizica occidentală este aşezată ceva mai la coadă decît ar fi dispuşi unii să o aşeze, 
urmînd în final a vedea dacă a fost sau nu îndreptăţită părerea lui Nae Ionescu după care 
metafizica occidentală ar fi sortită pieirii, deoarece ea cuprinde în sine însăşi proprii săi 
germeni de di soluţie. 

Întîi şi-ntîi, Nae Ionescu stabileşte cam ce s-ar înţelege, în opinia sa, prin "metafizică 
occidentală". în pofida unor păreri ades vehiculate, "metafizica occidentală" ar cuprinde nu 
numai toate curentele filosofice din perioada ce i-a urmat lui Descartes, cum îndeobşte se 
arată prin cărţile de istoria filosofiei occidentale, ci înţelesul ei ar fi mult mai larg. 
Demersul gîndirii lui Nae Ionescu tocmai în această direcţie se va îndrepta, pentru a arăta că 
"metafizica occidentală" nu este o simplă etichetă sub care figurează un număr mai mare sau mai mic 
de gînditori, ci reprezintă în sine un anume tip de gîndire din care nu trebuie înlăturată gîndirea 
filosofică de tip scolastic. 



Desigur, a discuta despre metafizica occidentală punîndu-1 pe Descartes la răscruce 
de drumuri nu este un lucru din cale afară de nou. Numai că vom vedea că şi în privinţa lui 
Descartes, Nae Ionescu are noutăţi de spus, dintr-o perspectivă cu totul personală din care 
abordează problema spiritualităţii europene, cu partea ei de «occident» şi «orient». 

Scriind în 1921 Descartes-părinte al democratismului contemporan, el 
consemna supărarea filosofului francez pe gîndirea scolastică care "nu ştia să fie decît 
speculativă", precum şi lăptul că "metafizica lui Descartes nu se poate înţelege Iară conceptul de 
Dumnezeu; ea îl presupune la tot pasul, ca pe unul din elementele fiuidamentale chiar în procesul ei 
genetic. Dar introducerea explicaţiunii mecaniciste a realităţii trebuia să ducă în chip necesar la stabilirea 
unui fel de autonomie a gîndirii (...). Precipitarea acestui substrat în fonnula numai relativ nouă: cogito 
ergo sum era tatală (...) Descartes a înţeles însă a trage toate consecinţele (...). Aşa că nu e nici o 
mirare că, la Descartes, cogito devenind piatra unghiulară a unui idealism egocentric, el promova (...) un 
fel de siguranţă închisă în sine, care nu mai putea îngădui - şi nici nu simţea nevoia - unei comunicări 
directe, extatice, cu Dumnezeu (...) Criza care fră mîn tă astăzi omenirea este, Iară îndoială, un fapt (...) 
Omul european va rămâne, aşadar, încă multă vreme omul raţionalist, practic, al filosofiei carteziene, "(v. 
Nae Ionescu, Opere.VI, Ed. Crater, 1999, p.342-343) 

Intr-un mod cu totul neaşteptat, la cursul de metafizică din 1928-1929, Nae Ionescu 
îl asociază pe cartezianul cogito ergo sum cu tentativa aristotelismului mai vechi şi mai 
nou de a transforma orice judecată într-o judecată predicativă, în scopul evidenţierii unor 
judecăţi existenţiale. Această transformare, de altfel, imposibil de realizat pentru toate 
tipurile de judecăţi, ar oferi un avantaj de loc neglijabil, fiindcă în acest mod s-ar arăta "că 
raţiunea este apropiată existenţei" (1). Apropierea celor două s-ar face tocmai prin 
escamotarea distincţiei dintre realitatea însăsi, devenită conţinut al cunoaşterii noastre, si 
felul de exprimare al cunoaşterii (op. cit., p.73). 

Ce ar rezulta de aici în curentele metafizicii occidentale care îşi au obîrşia în 
Aristotel? Nici mai mult, nici mai puţin decît o confuzie fundamentală, "analoagă cu 
confuzia argumentului ontologic "(Ibid.), care făcea o nepermisă trecere din logică în 
metafizică, deoarece judecăţile existenţiale formulate în plan logic, judecăţi prin care unui 
subiect i se atribuie ceva (indiferent ce), presupun implicit că de la atribut s-ar putea ajunge 
la substanţă, ceea ce este fals. Substanţa, pentru a fi ceea ce este, trebuie să-şi păstreze nu 
numai transcendenţa, ci şi obiectivitatea ei. 

în accepţiunea pe care i-a dat-o Descartes, remarcă Nae Ionescu, «cogito ergo 
sum» ar corespunde lui «cogito, ergo sum cogitans», cuget, deci sunt în stare de 
cugetător» (Curs de metafizică. 1928-1929, Ed. Humanitas, 1991, p. 89). Propoziţia 
«sum cogitans» indică atributul pe care îl are subiectul, indicînd totodată şi o mai puţin 
remarcată încadrare în planul existenţei logice, prin care apare ca evidentă racordarea la 
gîndirea de tip scolastic, cu apropierea pe care ea o presupune între raţiune şi existenţă. 

De fapt, chiar în aceasta stă noutatea interpretării pe care o aduce Nae Ionescu. Dacă 
discuţiile pe tema cartezianului «cogito ergo sum» au vizat, de la Kant încoace, rolul 
central al «subiectului», precum şi revoluţionarea gîndirii filosofice prin 
antropocentrismul pe care l-a înlesnit ulterior, Nae Ionescu reuşeşte performanţa de a 
sesiza deplina continuitate a spiritului aristotelic din gîndirea occidentală, chiar la 
Descartes, un filosof care nu s-a arătat încîntat de scolastică. 

Cheia interpretării propuse de Nae Ionescu se află odată cu descifrarea înţelesului 
acelui «sum». După cum imaginase lucrurile Descartes, «sum» ar fi condiţionat de 
faptul cugetării. In varianta propusă de cel care a fost numit părintele raţionalismului 
modern, «sum» nu ne apare ca o evidenţă obiectivă, ca ceva ce se impune subiectului din 



afara lui. Existenţa condiţionată de cugetare va fi, prin însăşi condiţionarea ei, diferită de 
existenta obiectivă. 

Pe de altă parte, mai observă filosoful român, prin«sum cogitans», ce-şi are ca 
obîrşie percepţia interioară a faptului cugetării, intrăm de-a dreptul în "domeniul evidenţei 
subiective", şi de aici urmează lesnicioasa alunecare pe panta anihilării celui de-al doilea 
termen al oricărui proces de cunoaştere, anume obiectul de cunoscut. 

Deşi lui Descartes nu i se poate reproşa negarea elementului obiectiv, recunoaşte, pe 
bună dreptate, Nae Ionescu, totuşi "poziţia cartesiană care pleacă de la cogito şi ajunge la 
sum, a înlesnit, în decursul istoriei gîndirii omeneşti, negarea existenţei obiective" ( op. 
cit., p. 99). 

Dar expresia «est», caracteristică judecăţilor predicative, în care aristotelismul 
mai vechi şi mai nou încearcă să transforme orice judecată , "este şi rămîne o expresie 
logică şi ca atare nu poate să depăşească planul existenţei logice" (op. cit., p. 80), subliniază 
Nae Ionescu. 

în plus, mai arată el la cursul de metafizică centrat în jurul cunoaşterii imediate, 'în 
acest est este conţinut, în germene oarecum, tot scientismul de mai tîrziu. în metafizica 
apuseană se găsesc tot felul de seminţe extra-religioase şi extra-metafizice, şi este natural - 
pentru că toată metafizica apuseană s-a hrănit multă vreme cu spiritul antimetafizic roman, 
care la noi în Răsărit a lipsit" (op. cit., p. 81). 

Pentru a uşura înţelegerea celor spuse în legătură cu Descartes, Nae Ionescu va 
înfăţişa contrastul dintre poziţia lui Descartes şi poziţia Fericitul Augustin faţă de problema 
lui «cogito, ergo sum». Precizările sale sunt cu atît mai bine venite, cu cit cei mai puţin 
familiarizaţi cu gîndirea filosofică au avut mereu tendinţa să nu vadă între poziţiile celor doi 
nici o diferenţă. Ba s-au găsit şi unii care să-l acuze pe Descartes de plagiat, spre indignarea 
contemporanului său, Pascal. 

Desigur, Nae Ionescu nu va prezenta studenţilor săi micile bîrfe din vremea lui 
Descartes, şi nici ce l-a făcut pe Pascal să nu fie de acord cu acuzaţia de plagiat(2) adusă lui 
Descartes (pe care, de altfel, Pascal nu-1 simpatiza din cale afară de mult). Filosoful român 
îşi va urma gîndirea proprie, fiind convins, ca şi Lucian .Blaga, de faptul că nimeni nu poate 
gîndi cu creierul altuia, convingere la care nu ajung decît gînditorii autentici, de talia unui 
Nae Ionescu sau Lucian Blaga. 

Să ne întoarcem însă şi să privim desfăşurarea de gînd pricinuită lui Nae Ionescu de 
«cogito ergo sum». în Solilocvii, spunea profesorul de metafizică studenţilor săi, 
Fericitul Augustin pune la un moment dat problema lui «cogito» şi problema lui 
«sum». Ele însă nu apar la Fericitului Augustin ca intercondiţionate, cum vor apărea la 
Descartes, ci separate. 

Or, chiar în această separare a celor două probleme, Nae Ionescu vede diferenţa 
dintre situaţia gîndită şi imaginată de Descartes şi situaţia prezentată de Fericitul Augustin, 
ultima reflectînd evidenţa existenţei condiţionată pur şi simplu de existenţa obiectivă. 

Conform celor scrise de Fericitul Augustin, maestrul întreabă pe elevul său: "Scisne 
cogitare?". învăţăcelul răspunde: "-Scio!". Apoi, mai relatează Nae Ionescu, se succed o 
serie de întrebări cu răspuns negativ ("nescio!"). După care maestrul întreabă: "Scisne te 
esse?". Răspunsul dat de învăţăcel este: " Scio!". 

Imaginate într-o asemenea derulare, «gîndirea» şi «existenţa» ar deveni, 
pentru Fericitului Augustin, "două lucruri fundamentale" ştiute de acesta. Numai că, spre 
deosebire de înlănţuirea lui «sum» de acel «cogito» ilustrată de «cogito ergo 
sum» a lui Descartes, la Fericitului Augustin s-ar putea constata evidenţa existenţei 



necondiţionată de "faptul subiectivai cugetării" (v. Nae Ionescu, Curs de metafizică. 1928- 
1929, Ed. Humanitas, 1991, p. 98). 

Din comentând celor două atitudini fată de «sum», vedem iarăşi cum acţionează 
confuzia argumentului ontologic. în cele prezentate de Fericitul Augustin ar apărea 
domeniul "evidenţei obiective", existenţa impunîndu-se subiectului ca ceva din afară. La 
Descartes însă, existenţa se impune subiectului în funcţie de percepţia actului de a cugeta. 
"Existenţa obiectivă este mai îndreptăţită, -remarcă Nae Ionescu-, pentm că de la a cugeta nu 
se poate deduce în mod logic existenţa, şi tocmai aceasta pretinde Descartes prin 
argumentul său, că deducerea existenţei se face în chip logic din percepţia subiectivă a 
cugetării" (op. cit., p. 98). 

în filosofia franceză, efortul filosofilor contemporani, cînd nu se materializează în 
hermeneutizarea unor găselniţe politice de adormit spiritul critic, devine hermeneutică de o 
descurajantă gratuitate. Ea se aplică la orice produs cultural, istoria filosofiei păstrîndu-şi 
(nu se ştie de ce) un loc de cinste. 

Cartezianul «cogito ergo sum» n-a putut desigur scăpa nici el de tot soiul de 
hermeneutizări(3). într-o carte scrisă de doi filosofi francezi foarte bine cotaţi nu numai la 
ei acasă, ci şi prin vecini (universitarii belgieni făcîndu-şi din cărţile lor subiecte de cursuri 
şi seminare), conceptul EU-lui la Descartes devine, nici mai mult, nici mai puţin decît "un 
eveniment al gîndirii ce mereu se reînoieşte"(4). 

E drept că această ipoteză hermeneutică postulează o reînoire inexistentă la 
Descartes, dar nu este mai puţin adevărat că ea are virtutea de a sugera o viziune optimistă 
pentru acest sfîrşit de secol, cînd cei mai mulţi dintre europeni (vestici sau estici, fără 
deosebire) se îndoiesc tot mai arareori şi gîndesc încă şi mai rar. 

Conform demersului interpretativ propus de Giles Deleuze şi Felix Guattari -ilustrat 
şi printr-o schiţă (5) în cartea ce ne-a reţinut atenţia-, conceptul EU-lui la Descartes ar 
implica o gîndire discursivă care trece de o primă zonă situată între a se îndoi şi a gîndi ("eu 
care mă îndoiesc nu mă pot îndoi că gîndesc"), apoi de o a doua zonă situată între a gîndi şi a 
fi ("pentru a gîndi trebuie să fii"). 

Un filosof mai atent cu afirmaţiile sale (sau doi filosofi ceva mai precauţi!), ar fi 
remarcat în ultima presupunere o eludare a problematicii lui «cogito ergo sum» prin 
însăşi afirmaţia -cu alură de sentinţă-, ce întoarce lucrurile pe dos, condiţionînd gîndirea de 
faptul existenţei: "pentru a gîndi trebuie să fii". 

Numai această simplă constatare, trecută cu vederea de cei doi autori, duce direct 
către limpezirea faptului că avem de-a face cu o hermeneutică în care, aşa cum foarte ades 
se întîmplă, lipseşte propriu-zis obiectul de hermeneutizat, el fiind înlocuit cu altceva, prin 
nebăgarea de seamă a cititorului. 

Dar nu vom abandona exemplificarea noastră, înainte de a semnala cum hermeneuţii 
noştrii au presupus, fără îndoială, că şi-au realizat idealul interpretativ odată cu realizarea 
preschimbării conceptului de EU al lui Descartes într-o multiplicitate ordonată, "intensiv", 
sau în aşa numite zone de vecinătate, "de indiscernabilitate", care ar face posibilă trecerea 
dintr-o zonă în alta, în felul următor: "eu care mă îndoiesc, gîndesc, sunt, eu sunt un lucru 
care gîndeşte". 

Nu este dificil de sesizat că îmbucătăţirea din interpretarea propusă nu este străină de 
oarece "calapoade de gîndire aritmetică", după expresia lui Nae Ionescu folosită la 
caracterizarea gîndirii metafizice occidentale. Şi nici că asemenea hermeneutică ilustrează 
elocvent "disoluţia spiritului metafizic occidental". 

Credem că cititorul şi-a dat singur seama de faptul că gîndirea metafizică occidentală 
a fost atît de bine intuită în resorturile ei cele mai intime, încît cele spuse de Nae Ionescu în 



anul universitar 1928-1929 se dovedesc afi perfect valabile şi pentru caracterizarea unor 
scrieri filosofice reprezentative pentru gîndirea occidentală contemporană, apărute la peste 
şase decenii după moartea filosofului român. 


NOTE 

1. v. Nae Ionescu, Curs de metafizică. 1928-1929, Ed. Humanitas, 1991, p. 80. 

2. în primăvara lui 1916 Nae Ionescu scria de la Mlinchen redacţiei ’Noiireviste 
române" opinia sa în legătură cu acuzaţia care i se adusese lui Bergson că 1-ar fi plagiat pe Wundt. 

Faţă de acest "conflict...ştiinţific franco-gennan", în glumă, el recomandase ca românii să fie 
"circumspecţi" şi, dacă tot s-au situat pe poziţii de neutralitate, să-şi păstreze în continuare neutralitatea, 
să aibe "atitudinea spectatorului care se întristează sau cel mult se înveseleşte" asistînd la o "ceartă ...care 
îşi găseşte de fapt locul -cum se şi cuvine- mai mult în mahalalele ştiinţei şi filosofiei franco-germane"(v. 
Nae Ionescu, Filosofii şi neutralitatea, în 'Noua revistă română", 6-13 martie 1916, cuprins în voL 
Nae Ionescu, Opere VI, Ed. Crater, Bucureşti 1999, p.152). 

3. Cititorul interesat poate găsi unele dintre henneneutizările cartezianului «cogito ergă sum» 
(dar şi alte interpretări din care-şi poate face o idee despre actualitatea lui Descartes) în excelenta 
lucrare a d-lui Ion Papuc, O teoria a libertăţii azi Ed. Crater, Bucureşti 1991. Menţionăm că dl Ion 
Papuc a publicat şi o minunată traducere a Meditaţiilor metafizice ale lui Descartes, traducere 
însoţită de un studiu introductiv cu totul remarcabil. 

5 

4. v. Giles Deleuze şi Felix Guattari, Qu est-ce que la philosophie?, Ed. Minuit, 
1991, p. 25. 

5. Semnalăm eventualilor amatori de filosofie franceză contemporană că mult mai 
umoristic decît schiţarea zonelor ce ar reda, prin însumarea lor, conceptul EU-lui la 
Descartes este -în cartea lui Deleuze şi Guattari-, desenul ilustrativ ce-ar condensa, în 
opinia autorilor, gîndirea lui Immanuel Kant cuprinsă în Critica Raţiunii Pure. 



Isabela Vasiliu-Scraba 


Originalul demers al gîndirii lui Nae Ionescu la cursurile 
de "istorie" a logicii sau de "istorie" a metafizicii. 

"Nae Ionescu nu tepovăţuia decît 
pentru a te constrînge să înţelegi că 
pentru labirintul reflexiv nu există un fir 
al Ariadnei. Trebuie să răzbaţi de unul 
singur, singur cu tine şi cu fiinţa ta, tot 
atît de necunoscută ţie ca şi celor din 
jurul tău " 

N. Steinhardt 


REZUMAT: 

O operă filosofică a cărui autor nu şi-a lăcut niciodată o problemă din publicarea ei. Istoria 
logicii ca pseudo-activitate filosofică şi ca dramă spirituală a cugetului omenesc. Istoria 
metafizicii într-o multiplă abordare. "Fiecare este singur în faţa realităţii". Nae Ionescu a 
adus un ton nou în Universitate. Efervescenţa spirituală în perioada de debut a tînărului 
Cioran. în ce fel trebuie studiată istoria logicii şi istoria filosofiei 


Iniţiatorul tipăririi operei rămase de la Nae Ionescu a fost Octav Onicescu, îhtrucît autorul "nu-şi 
tăcuse niciodată o problemă din publicarea ei"(l). S-a început cu Istoria logicii. 1929-1930, iar în 
Introducerea scrisă de editori este pentru prima dată înfăţişată toată bogăţia unei opere filosofice 
constituită în aproape două dece nii . Foarte probabil ea a fost întocmită de Mircea Vulcănescu. 

încă din 1931-1932, cînd colegii lui Nae Ionescu de la Universitate şi-au înteţit atacurile lor 
împotriva non-conformistului filosof înconjurat de o "admiraţie aproape frenetică", în primul rînd de 
studenţi, dar nu numai de ei(2), Mircea Vulcănescu a alcătuit memoriul Activitatea culturală 
universitară şi extrauniversitară, în anii 1920-1931, a conferenţiarului universitar Nae 
Ionescu(3). însăşi tipărirea cursurilor lui Nae Ionescu la care se angajase după moartea Profesorului 
era pentru el o "dovadă (...) împotriva tăgăduitorilor" acestei activităţi. 

în primul voImn de opere tipărit, despre gîndirca filosofică a lui Nae Ionescu scrisese Vasile 
Băncilă. Editorii volumului, în introducerea lor, s-au oprit numai la modul particular în care Nae Ionescu 
înţelegea să predea istoria logicii. Ei constataseră că Nae Ionescu "n-a rezumat nici unul din sistemele 
de logică ale vreunuia din filosofii de care s-a ocupat"(Ibid.), deoarece nu era interesat de "istorie" ca 
rezumare a gîndirii altora şi ca simplă adunare de material, acestea fiind pentru fostul lor Profesor 
"pseudoactivităţi filosofice"(Ibid.). Nae Ionescu a preferat să regjndească istoria logicii, urmărind, pentru 
respectivul domeniu, inţelegerea formelor pe care le-a îmbrăcat spiritualitatea omenească de-a lungul 
timpului Sau, cum consemnează ei, urmărind "drama spirituală pe care o constituie încercarea cugetului 
omenesc de a formula ceea ce ştie şi ispitele care o pîndesc: pierderea în abstracţie sau rătăcirea în 
concref'ţlbid.). Dacă ar fi apucat să scrie o introducere şi pentru cursul de Istoria metafizicii, -care în 
1944 era gata pentru tipar, dar nu a mai apărut-, ei poate ar fi semnalat în treacăt cîteva din observaţiile 
pe care deja le făcuseră în marginea Istoriei logicii. 

într-adevăr, în anul universitar 1930-1931 Nae Ionescu nu a făcut propriu-zis istoria metafizicii. 
El a înfăţişat metafizica printr-o multiplă abordare. Din ea nu a lipsit raportarea metafizicii la celălalt tip 
fundamental de viaţă spirituală, care este tipul ştiinţific. Dar nici perspectiva pe care i-o oferea filosofia 



culturii. Printr-o asemenea perspectivă, Nae Ionescu, desigur, nu s-a ocupat în principal de cultură, ci 
de probleme de metafizică prin intennediul filosofiei culturii, punîhd în evidenţă corelaţia dintre formele 
de sine stătătoare ale culturii şi principiul lor metafizic generator. 

Ca şi la cursul de Istoria logicii din 1929-1930, cu felul său propriu de a înţelege "istoria", 
filosoful va unnări diversele fonnule de viaţă spirituală ale omenirii în manifestarea lor proprie, pornind 
de la premiza că nu există o dezvoltare a culturilor unele din altele, că între culturi pot exista cel mult 
împrumuturi, care rămîn mprumuturi, pentru că nu rodesc. Aşadar, el tratează istoria metafizicii dintr-o 
perspectivă "istorică" în care timpul nu are nici o importanţă. 

Titlul de "Istoria metafizicii", sau titlul pe care-1 găsim la Mircea Vulcănescu, 'Istoria 
metafizicii răsăritene" (4), nu trebuie să inducă cititorul în eroare, pentru că, deja din cele arătate mai 
înainte, se poate vedea că istoria metafizicii pe care o prezintă Nae Ionescu nu seamănă cîtuşi de puţin 
cu alte istorii ale metafizici Prelegerile sale nu au nici un moment aspectul dezolant al prezentării unui 
muzeu de sisteme metafizice, toate decedate şi înregistrate cu grijă în obişnuitele manuale de "istorie a 
filosofiei", de folosit, asemenea dicţionarelor, întru "infonnare", sau, mai degrabă, întru "defonnarea" 
cititorului. Greşita părere vehiculată în vremurile noastre cu mult sîrg de dl Adrian Marino, după care 
dicţionarele ar fi "operele fundamentale ale unei culturi"(5), greşită, în măsura în care, folosind termenul 
de "cultură" se are în vedere "incultura" generată de "cultura de dicţionar", se pare că a reuşit să 
pătrundă adine conştiinţa celor lipsiţi de spirit critic. 

Gîndirea lui Nae Ionescu, înainte de orice, se arată a fi fost - în toate cursurile sale (cîte ni s-au 
păstrat)-, perfect structurată, originală şi, mai ales, nespus de vie, uneori chiar ghiduşă. Un exemplu îl 
constituie însăşi prima lecţie a cursului de istoria metafizicii din 1930, cu aspectul ei pe jumătate glumeţ, 
pe jumătate polemic, dar în esenţa ei cit se poate de serioasă, prin importanţa şi gravitatea problemelor 
discutate. La deschiderea cursului, în glumă, Nae Ionescu va spune studenţilor că el fiind un om care 
ţine pasul cu moda, urmează a le prezenta "un curs de istoria metafizicii şi nu de metafizică", spre a le 
uşura înţelegerea "legăturii dintre metafizică şi modă", ambele fiin d dependente de timp. Cu un astfel de 
început, prima lecţie se va termina cu îndemnul ca studenţii săi la rîndul lor, să caute să ţină pasul cu 
moda(6). 

Dotat prin excelenţă cu un spirit critic de mare rafinament, bazat pe o bine asimilată cultură 
filosofică, direct de la sursă, şi nu prin intermediul dicţionarelor de filosofie(7), Nae Ionescu ştia foarte 
bine că "fiecare suntem singuri în faţa realităţii Avem numai un fel de instrument de înţelegere între noi 
care nu este decît un instrument, pur şi simplu, cu ajutorul căruia circulă între noi impresiile. Dar nu 
circulă propriu-zis impresiile, ci ceea ce crede fiecare dintre noi despre aceste impresii" (8). în ce 
priveşte neînţelegerea gîndirii filosofice în general el era şi mai categoric, vorbind studenţilor de un fel de 
selecţie, prin care, dintr-un material dat, nu se reţine ceea ce este în acel material ci doar o selecţie ce 
poartă amprenta celui care face respectiva selecţie. "Marsilius Ficinus (1433-1499) l-a studiat pe 
Platon, -spunea Profesorul-, dar dacă vă întrebaţi cit a înţeles M. Ficinus din Platan, cînd a scris cartea 
sa Sopra amore, veţi vedea că n-a înţeles aproape nimic" (Istoria metafizicii. 1930-1931, curs litogr., 
p. 32). 

După cele consemnate de Mircea Eliade şi George Racoveanu, el îşi îndemna studenţii să 
meargă direct la sursă, interzicîndu-le cărţile "despre" un filosof sau "despre" un sistem de filosofie (9). 

La urma urmelor, Nae Ionescu nu era genul de filosof care să umble pe căi bătătorite de alţii. Pe Emil 
Cioran tocmai acest lucru îl impresionase cel mai mult la profesorul său de metafizică şi de logică. 

Anume că "a adus un ton nou în Universitate (...) a fost o apariţie unică". 

Astăzi este poate mai greu să ne dăm seama de efervescenţa spirituală a vremurilor în care 
preda Nae Ionescu la Universitatea din Bucureşti Dar este suficient să ne gîndim la Emil Cioran, care 
pe cînd nici nu împlinise 20 de ani începuse a publica susţinut în revistele vremii. Iar pe cînd ter min a 
Facultatea de Filosofie şi Litere din Bucureşti la 21 de ani reuşise atît de bine să se "găsească" pe sine, 
incit de atunci şi piuă la sfirşitul vieţii n-a mai trebuit să caute o altă cale către sine. Aflată în tinereţe şi tot 



atunci dezvăluită, calea lui Cioran către sine poate fi intuită din cîteva rînduri, scrise la 29 de ani: "Omul 
gîndeştc ca să NU fie. Filosofia n-a fost niciodată o soluţie. Ea-iun sistem de întrebări, de 
înfundături"(10). în toate cărţile scrise mai apoi de Emil Cioran se va vădi ardoarea trăirii, voluptatea 
negării şi imposibilitatea oricărei soluţii metafizice, dincolo de toate înfiindăturile pe care neodihnita sa 
luciditate le-a putut imagina(ll). 

Nae Ionescu nu a predat niciodată istoria filosofiei expunînd diferitele sisteme filosofice pentru 
că, înainte de toate, presupunea că studenţii săi au citit, sau citesc operele marilor filosofi, astfel incit ei 
au cultura filosofică necesară pentru a ajunge să citească numai acei autori în care se 
regăsesc(12). "Studiul diverselor sisteme de filosofie este foarte interesant, - le spunea Nae Ionescu la 
cursul de logică ţinut în 1927-1928. însă nu ca să ştiţi ce spune toată lumea, ci ca să vă găsiţi pe d- 
voastră înşivă". 


NOTE ŞI CONSIDERAŢII MARGINALE 

1. v. Mircea Vulcănescu şi Constantin Noica, Introducere la voi. Nae Ionescu, Istoria 
logicii.1929-1930, ediţia I-a, 1941, ediţia a II-a, 1943, ediţia a IE-a, Librăria românească din Paris, 
1989, ediţia a IV-a, Ed. Humanitas, 1993, p. 18. 

2. v. Mircea Eliade, Profesorul Nae Ionescu. 30 de ani de la moarte, cuprins în voi Nae 
Ionescu în conştiinţa contemporanilor săi. Crestomaţie de G. Stănescu, 1998, p.154. 

3. v. Marin Diaconu, Repere bibliografice şi spirituale. 1890-1998, la sfirşitul volumului: 

Nae Ionescu, Filosofia religiei.1924-1925, Ed. Eminescu, Bucureşti, 1998, p. 196. 

4. v. Mircea Vulcănescu, Nae Ionescu, aşa cum l-am cunoscut, Ed. Humanitas, Bucureşti, 
1992, p. 50. 

5. v. Isabela Vasiliu-Scraba, Despre Dicţionare, în volumul de eseuri intitulat: Atena lui 
Kefalos, Ed. Star Tipp, 1997, p. 35-43. 

6. De-a dreptul amuzant apare astăzi amplul fragment din această primă lecţie citat de Mircea 
Vulcănescu la sfirşitul volumului său despre Nae Ionescu. în primul rînd pentru că spusele lui Nae 
Ionescu sunt scoase dintr-un context în care ele erau altfel luminate, dar mai ales deoarece ele sunt luate 
de Vulcănescu mult mai în serios decît le luase însuşi fostul său Profesor, care nu-şi pierduse nici un 
moment umorul; 'Domnilor, să nu vă faceţi iluzii, să nu credeţi că, dacă sunt de acord cu dumneavoastră 
acum, suntem de fin itiv înţeleşi (...) acordul de astăzi între noi - care poate să fie şi din vecinătatea 
plăcută pe care o aveţi, şi din căldura de aici, şi din lipsa de ocupaţie de afară, şi din puţinele preocupări 
lăuntrice - acordul de astăzi este un acord factice; mîine nu va mai exista."(op. cit., p. 154-155). 

7. Părerea d-lui Adrian Marino este greşită nu doar în virtutea deformatoarei propagande pentru 
"incultura de dicţionar", ci şi pentru că însăşi operele care ar fi într- adevăr fundamentale, puse la 
grămadă cu opere nesemnificative, sau chiar cu opere de îndoielnică valoare, cum se întîmplă fatalmente 
în orice dicţionar, încetează a mai fi "fundamentale", în indistincţia grămezii de titluri în care sunt cuprinse. 
Conform principiului de bază al oricărui dicţionar, un dicţionar va fi cu atît mai valoros cu cît va fi mai 
voluminos. Pentru dicţionarele de filosofie, situaţia este încă şi mai jalnică. Nu numai pentru că sunt 
umplute pînă la refuz cu nume de autori care într-o foarte scurtă perioadă de vreme vor dispărea de la 
sine de pe firmamentul culturii şi pentru că, de cele mai multe ori, lipsesc filosofi de primă mărime. Dar în 
special pentru că acei filosofi într-adevăr mari prezentaţi în dicţionare, în fapt lipsesc, pentru că, atunci 
cînd ei sunt incluşi în dicţionare, gîndirca lor este mult distorsionată. într-o rubrică de dicţionar, orice 
gîndirc filosofică nu poate fi decît distorsionată. 

8. v. Nae Ionescu, Istoria metafizicii. 1930-1931, curs litogr. p. 34. 

9. v. Mircea Eliade şiGeorge Racoveanu, Prefaţa (la culegerea de texte Convorbiri, 1951) 
cuprinsă în voL Nae Ionescu în conştiinţa contemporanilor săi. Crestomaţie de Gabriel Stănescu, 
1998, p. 152. 



10. v. EmilCioran, înşelarea prin acţiune, art. publicat înrev. 'Vremea" din 15 dec. 1940 şi 
cuprins în volumul de publicistică, Singurătate şi destin, Ed. Humanitas, Bucureşti 1991, p. 332. 

11. v. Isabela Vasiliu-Scraba, Ideile- un decor variabil în scrierile lui Cioran (Nae Ionescu 
şi Emil Cioran), în volumul intitulat: în labirintul răsfrîngerilor. Nae Ionescu prin discipolii săi, 

Ed. Star Tipp, 2000. 

12. Dovada lecturilor era făcută de studenţi chiar la examenele cu Nae Ionescu. Căci iată ce 
aflăm de la fostul său student, dl Mihai Sora: 'Dacă (...) la întrebarea -inevitabilă în cazul său - cu care 
îşi începea totdeauna examinarea: 'Dumneata, ce carte în materie ai citit?" se răspundea: "Cursul 
dumneavoastră" riposta venea fără întîrziere: "Fii drăguţ şi vino dumneata la toamnă, dar nu fără să fi citit 
ceva în problema care cu adevărat te preocupă; în ultimă instanţă, fie şi cu o carte de poezie !"(v. Mihai 
Şora, Profesorul meu, Nae Ionescu, în volumul: Nae Ionescu în conştiinţa contemporanilor săi. 
Crestomaţie de Gabriel Stănescu, Criterion Publishing, Co., Inc., Bucureşti 1998, p. 365) 

p. 269 Cursul de Logică (34-35) al prof. Nae Ion. a devenit un curs de filosofuie a 
culturii, scrie prof. P.P Panaitescu, pt. că izbutise săransforme Logica -disciplina formelor 
de gîndire -, înr-o ştriinţă a vieţii. 



Isabela Vasiliu-Scraba 

RAPORTAREA LA TIMP A METAFIZICII. APARENŢA POLEMICĂ 
A UNEI LECŢII INAUGURALE 

REZUMAT: 

Lumea conceptelor şi lumea esenţelor eterne. Latura mistică a meta fizi cii după exclusiviştii 
raţiunii. Falsificarea, prin unilateralitate, a raţionalismului adevărat. "Nu există activitate 
omenească mai legată de personalitate decît cea a filosofării". Realitatea istorică a metafizicii 
si noiciana "limitatie care nu li mitează" ilustrînd mişcarea liniară de succesiune a teoriilor din 

ştiinţă. Raportarea la timp a metafizicii într-o prezentare mai puţin obişnuită. Teza despre 
"Yoga. Originile misticii indiene" a fost oare o dovadă a curentului mistic încurajat de Nae 
Ionescu? Resorturile care duc la adoptarea "modei" sectelor religioase. Ce a înţeles 
îngrijitorul cursului din "realitatea istorică a metafizicii". Diferenţa de nivel dintre gîndirea lui 
Nae Ionescu şi grila de lectură a îngrijitorilor cursurilor sale. 

Folosind un termen nemţesc, "Schwărmerei", Nae Ionescu diferenţia acel vag 
sufletesc cultivat de filosofia literaturizantă cu exaltările ei anitiintelectuale ce au generat 
reacţia împotriva misticismului, de adevăratul misticism care,"presupune o disciplină cel 
puţin tot atît de strînsă şi de aspră ca a logicii formale"(l). In opinia sa, metafizica n-a apelat 
niciodată în exclusivitate la raţiune. încă de la cursul predat în 1928-1929, cînd a încercat să 
contureze metafizica răsăriteană printr-o paralelă cu metafizica apuseană, el le spusese 
studenţilor săi că posibilităţile umane în ce priveşte cunoaşterea metafizică ar fi una la nivel 
de 'lume a conceptelor", cealaltă la nivel de 'lume a esenţelor eterne". Aşadar în faţa omului 
s-ar deschide două căi prin care poate lua contact cu realitatea: calea cunoaşterii şi calea 
trăirii. In prima variantă cunoaşterea ar tinde spre înglobarea realităţii cunoscute într-un 
anumit sistem de concepte. Aceasta ar fi varianta occidentală a spiritului metafizic, care nu 
poate ocoli impasul nepotrivirii dintre cunoaşterea realităţii sensibile şi realitatea 
noumenală ce trece dincolo de domeniul cunoscutului. Sau, cum spune Nae Ionescu, într-o 
asemenea variantă rămîne nerezolvată problema adecvării dintre cunoaştere şi realitate. 

în cea de-a doua variantă nu se mai pune problema imposibilităţii noaste de a trece 
din lumea conceptelor în ordinea realului (a ceea ce există realiter), deoarece pe calea 
trăirii omul se situează de la bun început în ordinea realului. Calea trăirii nemediate 
înseamnă calea depăşirii de sine pe linia trăirii existenţei care depăşeşte subiectul 
metafizic, prin transformarea subiecului în însuşi obiectul de cunoscut. 

Această împărţire ar fi pusă sub semnul întrebării de filosofii raţionalişti care cred 
că singura posibititate de a lua contact cu realitatea ar fi calea cunoaşterii conceptuale şi că 
filosofie "sănătoasă" se face numai de pe poziţii raţionaliste, şi nu de pe poziţii "mistice" 

(2). Filosofii raţionalişti, spunea Nae Ionescu la cursul de istoria metafizicii din 1930- 
1931, "se uită prin cărţile despre realitate" şi iau în considerare nu ce este acolo, ci cam ce 
cred ei că ar trebui să fie acolo (Istoria metafizicii. 1930-1931, curs litogr., p. 9). Dar 
chiar şi aşa, exclusiviştii raţiunii sunt totuşi nevoiţi să constate că în cele pe care le-au citit 
"ar mai fi ceva"(Ibid.). In opinia lor, ceea ce este în afară de raţiune, n-ar fi decît parte 
bolnavă. Astfel că, înlăturînd partea 'bolnavă", filosofii raţionalişti ajung să postuleze cănu 
există decît raţiune. Nae Ionescu evidenţiază cercul vicios în care se învîrt cei care au 

pretenţia să definească normalul prin raţional şi raţionalul prin normal. 

Cu dispoziţia glumeaţă în care el expune întreaga lecţie inaugurală a cursului de 
istoria metafizicii (1930-1931), Nae Ionescu, recunoaşte că şi el, pe cînd era tînăr, ar fi 



citit cărţi de filosofie. Numai că el le-a luat "aşa cum trebuie", respectiv aşa cum sunt ele 
scrise, de oameni perfect sănătoşi. Chiar în ipoteza că autorii citiţi, pentru că nu apelează în 
exclusivitate la raţiune ar fi fost bolnavi, n-am ieşi la liman: dacă sunt bolnavi, remarcă Nae 
Ionescu în mod ironic, cum ar scrie ei filosofie de oameni sănătoşi? Iată absurdităţile în 
care se încurcă exclusiviştii raţiunii dispuşi a crede că singură raţiunea este partea sănătoasă 
a omului. 

Despre filosofii raţionalişti Nae Ionescu scria intr-un articol că ei nu pot face 
altceva decît să reproducă cele gîndite de alţii, întrucît pleacă de la greşita premiză că în 
filosofie, ca şi în ştiinţă, "o idee, dusă pînă la un punct de unul, e continuată de al doilea; şi 
aşa mai departe" (v. art. Filosofia românească, în voi. Nae Ionescu, Opere. VI, Ed. Crater, 
Bucureşti, 1999, p377). De altfel, şi în răspunsurile date în 1926 la un chestionar privind 
filosofia contemporană, el îi cataloga pe filosofii raţionalişti drept simpli "meseriaşi", al 
căror ideal nu trece de acela al unei cariere universitare. Ei însă rămîn, "proştii filosofiei" 
deoarece nu ajung niciodată să atace o problemă "de fond, în miezul ei" ( v. Filosofia 
contemporană, în voi. Neliniştea metafizică, Ed. Fundaţiei culturale române, Bucureşti, 
1993, p. 148). 

După Nae Ionescu "raţiunea îmbucătăţeşte universul; ea desface şi despică totul. 
Numai în mintea purtătorului de Dumnezeu (...) începe vindecarea existenţei, închiderea 
rănilor lumii". Asemenea poziţie nu trebuie luată însă ca o desconsiderare lipsită de fineţe a 
raţionalismului. Pentru că, în opinia lui Nae Ionescu, există două feluri de raţionalism. Un 
raţionalism "adevărat, cu care misticismul a trăit întotdeauna în cea mai rodnică pace" şi un 
raţionalism de tip "cartezian", reprezentînd 'falsificare, prin unilateralitate, a celui 
adevărat"(v. Sufletul mistic, în voi. Roza vînturilor, ed. Il-a, anastasică, 1990, p. 23). 

Tipologic, un astfel de "raţionalism cartezian" şi-ar fi pus amprenta pe 'lumea nouă", 
care a urmat Renaşterii. La cursul de metafizică din 1928-1929 el îl plasa pe însuşi 
Descartes, cel care a fost numit "părintele raţionalismului modern" pe undeva pe la mijloc, 
între tipul "mistic" reprezentat de Pascal, şi tipul "raţionalist", reprezentat de Spinoza. 
Descartes ar fi cuprins în categoria filosofilor pentru care transmiterea cunoştinţelor cu 
ajutorul raţionamentelor este 'Întretăiată şi ajutată prin apelul la intuiţia mistică". 

Pentru lămurirea divergenţelor legate de supradimensionarea importanţei raţiunii, în 
prima prelegere a cursului de istoria filosofiei din 1930-1931 Nae Ionescu a început prin a 
constata că metafizica, fiind o "realitate istorică", este legată de timp. Dar caracteristic 
acestei "realităţi istorice" pe care o constituie metafizica îi rămîne, fără îndoială, felul 
propriu de filosofare izvorît din structura sufletească a fiecărui filosof, căci nu există vreo 
"activitate omenească mai legată de personalitate decît cea a filosofării" (v. Nae Ionescu, 
Opere.VI, Ed. Crater, Bucureşti, 1999, p. 378). 

Particulara situare a metafizicii în raportul pe care ea îl are cu timpul ar putea reieşi 
din compararea existenţei în timp a diferitelor soluţii metafizice şi succesiunea în decursul 
timpului a teoriilor ştiinţifice. încă din 1911, pentru Nae Ionescu, "spiritul ştiinţific" şi 
"spiritul metafizic" se conturau a fi două tipuri fundamentale de viaţă spirituală, într-o epocă 
în care filosofia îi părea a "se întoarce spre metafizică" (3). 

La cursul de metafizică din 1930-1931, prin comparaţia dintre ştiinţă şi metafizică 
el ţinea să evidenţieze specificitatea metafizicii, marea deosebire existentă între "realitatea 
istorică " a teoriilor ştiinţifice si "realitatea istorică " a soluţiilor metafizice. Constantin 

Noica, fostul discipol al lui Nae Ionescu, va vorbi peste ani despre "limitaţia care nu 
limitează" gîndindu-se, ca şi Profesorul său, la felul cum se succed teoriile în ştiinţă. Şi 
unul şi celălat vor vorbi de mecanica cuantică, de faptul că teoria cea avansată a mecanicii 
cuantice nu neagă vechea teorie a mecanicii newtoniene, ci o înglobează. 




Spre deosebire de gîndirea ştiinţifică, care poate fi încadrată într-o mişcare liniară de 
succesiune, gîndirea filosofică se refuză unei astfel de încadrări. în istoria metafizicii, 
"fiecare moment reprezintă un absolut", subliniază Nae Ionescu. Deplina varietate a 
sistemelor filosofice face posibilă, pe de-o parte, totala separare a soluţiilor metafizice 
unele de altele, şi, pe de altă parte, existenţa interconectărilor, a punctelor comune în 
sisteme filosofice apărute în timpuri diferite şi în zone geografice diferite. Aceasta pentru 
că felul cum fiecare filosof s-a raportat la realitatea vie ce-i stă în faţă nu este condiţionat 
doar de plămada lui spirituală. 

Formula de echilibru, obţinută fie prin înglobarea realităţii externe, ca un fel de 
plasare a realităţii în om, fie prin plasarea omului în cuprinsul realităţii este, după Nae 
Ionescu, o formulă de împăcare la care ajunge omul viu, care îşi trăieşte neliniştea sa 
metafizică în anumite condiţii istorice, de timp şi de spaţiu. Diferenţa ivită prin coloratura 
timpului şi spaţiului pe care o primesc soluţiile metafizice ar face posibilă schimbarea 
"modelor" în filosofie. Lecţia sa inaugurală a cursului de metafizică ţinut în anul universitar 
1930-1931, după Dumitru Cristian Amzăr, îngrijitorul cursului litografiat, ar fi fost chiar 
despre "moda în filosofie", cum se poate citi în titlul stabilit de Amzăr şi în rezumatul pe 
care el îl face acestei simpatice prelegeri. 

După opinia noastră, în această lecţie de deschidere, Nae Ionescu nu tratează în 
exclusivitate despre "moda în filosofie". Mai mult, referirea la "moda în filosofie", ne pare a 
fi doar tangenţială, chiar dacă, mai mult în glumă, ea apare şi la începutul şi la sfîrşitul 
primei prelegeri. La fel de puţin semnificativă ca şi "moda în filosofie" credem că este 
însăşi aparenta frivolitate a primei lecţii, fiindcă dincolo de cele pe care unii le-au crezut 
întruchiparea superficialităţii, Nae Ionescu spunea lucruri grave şi de cel mai mare interes, 
cum ar fi, în cazul de faţă, felul în care poate fi înţeleasă raportarea la timp a 
metafizicii, în pofida caracterului absolut al fiecărei soluţii metafizice. 

Intr-adevăr, subiectul primei prelegeri, subiect tratat de faimosul profesor al 
Universităţii bucurestene cu o desăvîrsită dezinvoltură si la modul cel mai non-conformist 

cu putinţă, dovedind totala sa lipsă de prejudecăţi didactice, nu este altul decît "realitatea 
istorică a metafizicii". Iată, în acest sens, şi precizările lui Nae Ionescu de la începutul 
celei de-a doua lecţii: "Vă veţi fi închipuit, cei care aţi asistat la prima noastră convorbire, 
că eu am făcut o prelegere cu intenţiuni polemice. Trebuie să vă mărturisesc că nu. Forma 
poate să fi fost polemică, dar, în fond, eu vreau să spun ce am eu de spus (...) Aşadar, 
polemică numai ca formă, eu am ţinut să constat un fapt, anume că, principial, pot exista o 
seamă de filosofii, şi că ele chiar există. De altfel acesta este faptul fundamental pe care se 
sprijină, în genere, posibilitatea unei istorii a filosofiei" (v. Nae Ionescu, ISTORIA 
METAFIZICE. 1930-1931, curs litogr. p. 24). 

Aparenţa polemică fusese conferită de aluziile transparente făcute de Nae Ionescu la 
adresa atacului împotriva sa pornit din tabăra filosofilor raţionalişti, sau la teza de doctorat 
despre Yoga pe care urma să o susţină Mircea Eliade întors din India, teză despre care o 
glumă din epocă spunea că a "hindus" în eroare comisia care i-a acordat doctoratul. 

Independent de aparenţa ei glumeaţă, ori polemică, prima prelegere a cursului de 
metafizică din 1930-1931 nu poate fi, în nici un caz, redusă la subiectul tangenţial al "modei 
în filosofie", şi acela rău înţeles. Cu atît mai mult cu cit "moda", ca fenomen social, nu 
înseamnă numai o schimbare, o raportare la timp, ci ea presupune şi "imitaţia", care în 
domeniul modei vestimentare se regăseşte cu prisosinţă, dar în domeniul adevăratei 
filosofii lipseşte cu desăvîrşire. 

De pildă, moda "Aristotel", nu presupune imitarea celor gîndite de Aristotel. Pe de-o 
parte, pentru că multe gînduri ale lui Aristotel nu au intrat în zona preocupărilor celor care 



l-au comentat (v. Nae Ionescu, ISTORIA METAFIZICII, 1930-1931, curs litogr. p. 32-34). 
Iar pe de altă parte, pentru că această "modă", -destul de durabilă în istoria spiritualităţii 
europene-, nu a presupus decît lectura lui Aristotel, din care fiecare a înţeles ce a putut el să 
înţeleagă (şi nu ceea ce a gîndit într-adevăr Aristotel), lectură, cu urmări din cele mai 
diferite la filosofii arabi, la Sfîntul Thomas din Aquino, sau la neo-tomiştii din secolul XX. 

Aşadar, însăşi formularea lui Nae Ionescu privind "moda în filosofie" trebuie 
înţeleasă cu toată precauţia, şi, mai ales, în acele determinări pe care i le atribuia filosoful, 
pentru a se evita eroarea curentă de a raporta la domeniul filosofiei, cele care nu ţin de 
acest domeniu.. 

Desigur, se pot isca nişte voci care să invoce presupoziţia după care Nae Ionescu ar 
fi văzut atît titlurile cît şi rezumatele fiecărei prelegeri, neavînd nimic de obiectat la felul 
cum fostul său student i-a editat cursul tinut în anul universitar 1930-1931. Această 

presupoziţie este falsă. Deoarece Nae Ionescu era complet dezinteresat faţă de 
«nemurirea» gîndirii sale. In vremea cînd se apucase a-i îngriji Profesorului 
stenogramele de la cursuri, D. C. Amzăr l-a întrebat pe Nae Ionescu "dacă vrea să vadă 
prelegerile" după ce le va fi pus la punct. 'Mi-a răspuns că nu este nevoie", consemnează D. 
C. Amzăr (v. Nae Ionescu. Cum l-am cunoscut, în voi NAE IONESCU ÎN CONŞTIINŢA 
CONTEMPORANILOR SĂI, Criterion Publishing, 1998, p 32). 

De altfel, tocmai în prima prelegere a cursului de istoria metafizicii, Nae Ionescu 
găsise un moment propice pentru a le spune tinerilor care-1 ascultau că "respectul în faţa 
cărţii scrise este un semn de analfabetism, în vreme ce lipsa de respect în faţa unei cărţi 
bine scrise, este un semn de imbecilitate" (v. Nae Ionescu, ISTORIA METAFIZICEI, 1930- 
1931, curs litogr., publicat sub îngrijirea lui D. C. Amzăr, p. 10). 

Pornind de la "realitatea istorică" a metafizicii, Nae Ionescu semnalează schimbarea 
"modelor" în filosofie, luînd ca exemplu impactul pe care spiritualitatea orientală l-a avut, 
încă de la începutul secolului XX în cultura occidentală. Pe linia acestei "mode", "curentul 
orientalizant" din cultura română era şi el perfect vizibil, aşa că aluzia la viitorul său 
asistent, era transparentă. 

Mircea Eliade, care urma să devină o autoritate de anvergură mondială în domeniul 
istoriei religiilor, şi care, asemenea lui Blaga, urma să fie cu grijă torpilat ca nu cumva să 
primească premiul Nobel (4), în acea vreme, deşi reprezentant al «noii generaţii», era 
deja autorul a numeroase şi temeinice studii despre filosofia indiană, publicate prin reviste. 

Referindu-se la curentul «orientalizant» din România, pe care C-tin Rădulescu- 
Motru ţinuse să-l califice drept «mistic şi obscurantist», Nae Ionescu constatase că 
asemenea «curent», -după Rădulescu-Motra, «adăpostit» în Universitatea 
bucureşteană-, nu ar fi chiar aşa de neobişnuit, fiindcă se înscrie în spiritul vremii, fiind o 
«modă» europeană. Intr-altfel puse lucrurile, Nae Ionescu nu spusese (aluziv, desigur) 
decît că Mircea Eliade, cu teza sa despre Yoga pe care o pregătea pentru doctoratul în 
filosofie, nu făcea alceva decît să ţină pasul cu vremea în care trăia. 

Afirmînd că metafizica este o «realitate istorică» şi ca atare legată de timp, Nae 
Ionescu ajunge, prin urmare, la schimbarea "modelor" în filosofie. Schimbările acestea nu 
se fac oricum, observă el, ci după nişte resorturi caracteristice fenomenelor sociale, fiindcă 
orice «modă», chiar şi moda în filosofie, se înscrie în cadrul fenomenelor sociale 
naturale. 

Ceea ce ar fi trebuit să fie reţinut din cele spuse de Nae Ionescu în legătură cu 
«moda», este afirmaţia sa după care, un filosof este interesat "nu de moda în sine”, ci 
de cu totul altceva, anume de "resorturile care fac să se adopte o anumită modă". 



Tocmai ce a trecut cu vederea Dumitru Cristian Amzăr, îngrijitorul ediţiei, cînd s-a străduit 
să rezume spusele lui Nae Ionescu la curs. 

într-unul dintre articolele sale publicate în "Cuvîntul", în 1926, chiar Nae Ionescu 
folosise perspectiva evidenţierii «resorturilor» ce fac să se adopte, la un moment dat, o 
anume modă. El analizase problema sectelor religioase din perspectiva «resorturilor» 
care au făcut să se adopte "moda sectelor". 

El observase atunci, cu mare fineţe de spirit, că formula modernă a statului se 
dovedeşte a fi deficientă şi datorită ofensivei dizolvante a sectelor religioase care pot fi 
încadrate în tipologia «filosofiei protestantismului», sau, cum spune Nae Ionescu, a 
«sectelor protestantizante». Fiindcă, în fond, aceste secte religioase sunt «înrudite» 
cu statul modern scientist, democratic şi egalitar, vorbind aceeaşi limbă, fiind «fraţi 
buni» (v. Nae Ionescu, ROZA VÂNTURIOLOR, 1990, p. 6). 

Aşadar, «moda», ca «moment istoric», fusese doar tangenţial vizată de Nae 
Ionescu în prima sa prelegere a cursului de metafizică din 1930-1931, moda în sine ne fiind 
interesantă decît în măsura în care un filosof poate pune în evidenţă resorturile ei. 
Preocuparea lui principală, cum am menţionat deja, nu este în prima prelegere a cursului de 
metafizică "realitatea istorică a modei", ci "realitatea istorică" pe care o constituie însăşi 
metafizica. Or, ea este o realitate istorică atît de aparte, încît raportarea la timp a metafizicii 
nu pare a fi din cale afară de simplă. 

în primul rînd datorită caracterului absolut al fiecărei soluţii metafizice, şi pentru că 
însăşi metafizica este o activitate în care amprenta personalităţii filosofului predomină 
coloritul temporal şi spaţial al soluţiei pe care el o propune. 

în al doilea rînd, pentru că, în ciuda caracterului absolut şi a amprentei personalităţii 
căreia îi aparţine, orice soluţie metafizică este influenţată de epoca şi de zona geografică în 
care a apărut. 

în al treilea rînd, pentru că orice soluţie metafizică se înscrie fatalmente într-o 
anume formă de viaţă spirituală a omenirii, care, atunci cînd este autentică, nu suferă 
influenţele altor forme de viaţă spirituală. 

în al patrulea rînd, pentru că în filosofie «totul trebuie început de la capăt», 
fiindcă trecerea timpului nu a atras după sine formarea unui patrimoniu de bunuri pe deplin 
cîştigate, cum se întîmplă în ştiinţă. 

în al cincilea rînd, pentru că însuşi instrumentul de comunicare a unei soluţii 
metafizice face ca între filosofi să circule impresii subiective, şi nu obiective, despre ce a 
scris sau ce a gîndit un alt filosof, indiferent de epoca în care respectivii filosofi au trăit, 
sau trăiesc. 

în al şaselea rînd, pentru că, dincolo de gîndirea discursivă ce apelează la raţiune, în 
orice soluţie metafizică se poate decela şi prezenţa gîndirii intuitive, rod al unui contact 
nemijlocit cu ultimele principii ale realităţii. 

în al şaptelea rînd, pentru că metafizica, fiind o formulă de împăcare la care ajunge 
«omul viu», ea reflectă întracîtva spiritul vremii, filosoful neputîndu-se sustrage 
spiritului vremii sale decît cu riscul de a fi «demodat», de a se situa în afara intereselor 
teoretice ale epocii în care trăieşte. 

Dar raportarea la timp a metafizicii, în nici un caz, nu poate fi făcută printr-o 
superficială invocare a «modei în filosofie», modă care, datorită zonei în care se 
manifestă, posedă nişte determinaţii atît de particulare, încît nu seamănă cu nici o altă 
«modă». 

Desigur, mai mult decît ideea de «progres», în care Nae Ionescu nu credea cîtuşi 
de puţin, sau aceea de schimbare a «modelor» în filosofie odată cu trecerea timpului, în 



îndemnul din final ca studenţii să-l «depăşească», se poate ghici îndemnul ca ei să 
gîndeascăpe cont propriu. 

Acum, după ce am văzut care a fost subiectul în jurul căruia s-a desfăşurat originala 
gîndire a lui Nae Ionescu la prima lecţie ţinută în 1930, să vedem cam ce a reţinut 
îngrijitorul cursului litografiat din cele expuse de Nae Ionescu, şi a trecut în rezumatul 
alcătuit de el, pornind de la greşita presupunere că prelegerea ar fi fost despre realitatea 
istorică a modei: (a) "moda" fenomen social natural, care, sociologiceşte însemnează 
"moment istoric"; (b) "Moda" curentului orientalizant în filosofia românească de 
azi; (c) "Momentele istorice" în istoria ştiinţei; (d) 'Momentele istorice" în istoria 
metafizicii; (e) Depăşirea "momentului istoric" lege inexorabilă în succesiunea 
generaţiilor istorice. 

Cum uşor se poate observa, nicăieri în structura primei prelegeri prezentată de 
Dumitru Cristian Amzăr nu apare semnalată problema raportării la timp a metafizicii, în 
jurul căreia îşi structurează Nae Ionescu gîndirea în acest curs, cum nu apare nici problema 
«misticii», coexistînd în scrierile metafizice cu "sănătoasa raţiune". 

După titlu şi după rezumatul corespunzător titlului, lecţia ţinută de Nae Ionescu dă 
impresia unei scandaloase frivolităţi. Asta pentru că în spatele tonului glumeţ, Dumitru 
Cristian Amzăr, tînărul îngrijitor al cursului, nu a putut vedea, în primul rînd, care au fost 
adevăratele probleme tratate, iar în al doilea rînd, seriozitatea şi disciplina de gîndire cu 
care, în fond, ele fuseseră tratate. 

Ce concluzie să tragem de aici? Aşa cum am mai avut ocazia să constatăm, singura 
concluzie, care se impune cumva de la sine, ne duce către reafirmarea unor lucruri 
consemnate şi cu alte prilejuri (5). Anume că titlurile cursurilor şi rezumarea celor gîndite 
de Nae Ionescu la cursurile sale (prin subtitlurile fiecărui curs) nu au ce căuta în cărţile în 
care Nae Ionescu este trecut drept autor. 

Locul lor cel mai potrivit ar fi în oarece studii, unde ar putea fi argumentată opţiunea 
pentru un titlu sau altul, cum argumentată ar putea deveni şi orice propunere de rezumare a 
gîndirii lui Nae Ionescu. Din păcate însă, la fiecare nouă editare a operei sale, Nae Ionescu 
este oferit publicului în exclusivitate însoţit de grila de citire a îngrijitorilor. 

Or, despre insidioasa amprentă lăsată în acest mod de îngrijitorii operelor filosofice 
ale lui Nae Ionescu pe cele gîndite de Nae Ionescu, nu se poate constata decît că este cu 
totul ne la locul ei, fiind, prin excelenţă, deformatoare. Ca să nu mai vorbim despre 
diferenţa de nivel dintre cele conţinute de cursurile lui Nae Ionescu, si modestele, mult 
prea modestele, prezentări ale gîndirii lui Nae Ionescu făcute prin asemenea grile de 
lectură. 


NOTE 

1. v. Nae Ionescu, Filosofia contemporană, în volumul Neliniştea metafizică, Ed. 
Fundaţiei Culturale Române, Bucureşti, 1993, p. 147. 

2. Mircea Vulcănescu menţionează polemica ivită între 'filosofii raţionalişti" şi Nae 
Ionescu intr-un articol publicat în ziarul 'Epoca " din 30 ian. 1931, intitulat "Gîndirea 
filosofică a lui Nae Ionescu ". După trecerea în revistă a operei filosofice a lui Nae 
Ionescu, el subliniază "activitatea prodigioasă de cercetare autentică, îndreptată asupra 
tuturor problemelor filosofice moderne ", pentru a scrie în concluzie că "această filosofie 
reprezintă în cultura românească o poziţie originală, care concentrează fascicular toate 
interesele teoretice ale epocii noastre". 



3. v. Nae Ionescu, Opere. VI, volum îngrijit de Marin Diaconii şi Dora Mezdrea, 
Editura Crater, Bucureşti, 1999, p.63. 

4. Iată ce aflăm de la Ion Raţiu despre subiectul «premiului Nobel» care, dacă ar 
fi fost vreodată dat după criteriul valorii operei şi nu după alte criterii, ar fi ajuns să fie 
deţinut şi de Blaga, şi de Mircea Eliade: "Ultima dată Constantin Noica m-a vizitat în 
apartamentul meu din Paris. Ne-am dus împreună la Mircea Eliade. Cu Eliade aveam legături 
cordiale încă din vara anului 1940, cînd eram amîndoi la Legaţia din Londra. Era prăbuşit, 
săracul. A vrut să-mi vorbească. Noica a înţeles. Şi-a găsit o scuză şi a plecat. "N-o să-mi 
dea premiul Nobel pentru literatură. Ştiu cine se opune", mi-a spus Eliade, înţelept, împăcat, 
dar întristat. Aveamîinile bandajate căci suferea, grav, de arteroscleroză."(v.Ion Raţiu, 

CINE MĂ CUNOAŞTE ÎN ŢARĂ AŞA CUM SUNT?..., Ed. Progresul Românesc, 1991, 
p.95-96). 

5. v. Isabela Vasiliu-Scraba, SURPRIZA ULTIMULUI CURS DE METAFIZICĂ AL 
LUI NAE IONESCU, în rev. "Viaţa Românească", nr. 12/ 1999, p. 136-139. Semnalăm 
cititorilur acestui articol din rev.'Viaţa Românească" o regretabilă eroare pe care am făcut-o 
atunci cînd i-am atribuit şi d-lui Dan Zamfirescu paternitatea titlurilor şi subtitlurilor 
fiecărei prelegeri a ultimului curs de metafizică (1936-1937). 

Referirea noastră la "cei doi îngrijitori" care, împreună, ar fi făcut nepotrivite 
adăugiri la textul lui Nae Ionescu este greşită, întmcît adăugirile de titluri şi subtitluri 
aparţin în exclusivitate d-lui Marin Diaconu. Această informaţie este consemnată chiar în 
volum, lap. 14 în "Nota Editurii", notă pe care, printr-o gravă scăpare, nu am citit-o cu 
atentia cuvenită. 

Isabela Vasiliu-Scraba 

FUNDAMENTAREA UNEI METAFIZICI A FIINŢEI 

"Trebuie să te situezi 
undeva. în afară de 
sistem faci 
impresionism " 

Petre Tu tea 

REZUMAT: 

Metafizica - necesitate lăuntrică de formulare conceptuală a unor experienţe. Raţionalismul "cu care 
misticismul a fost întotdeauna în cea mai rodnică pace". Participaea şi bipolaritatea subiect/obiect al 
cunoaşterii metafizice. Contingenţa realităţii indică lumea transcendenţei Fiinţa ce-şi capătă identitatea şi 
unitatea proprie prin participare, faţă de "existenţa" din scrierile anticilor. Fiinţa ca subiect metafizic. 
Felurile de a fi ale fiinţei şi Unu/Multiplu din dialogul Parmenide. Subiectul metafizic ca suport al unor 
întîmplări prin care, intr-un fel, fiinţa "nu este". 

Metafizica, după cum remarca Nae Ionescu în prelegerea din 13 ianuarie 1937, se 
face uneori numai din necesităţi polemice, într-o situare critică faţă de un oarecare sistem 
metafizic. Pentru a intra însă în domeniul metafizicii fără intenţii polemice, aşadar pentru a 
da curs linei necesităţi lăuntrice de formulare conceptuală a unor experienţe metafizice, 
trebuie făcut un examen critic al "posibilităţilor de lucru". Punctul de plecare în acest 
demers îl va constitui pentru Nae Ionescu acceptarea a trei "postulate" fundamentale. 

Primul ar fi că prin cunoaşterea metafizică nu are loc "un act de înregistrare", ci un 
act de "identificare" a subiectului metafizic cu obiectul cunoaşterii metafizice. Un alt mod 
de exprimare a acestui adevăr fundamental, pe care Nae Ionescu l-a invocat în mai toate 
cursurile sale, ar fi "nu ştiu ceea ce văd ci văd ceea ce ştiu". La cursul de metafizică din 
1928-1929 Nae Ionescu vorbise de "transformarea noastră în însuşi obiectul de cunoscut", 
precizînd că la mijloc este 'lin fel de fuziune, de contopire". De aici şi concluzia că 
existenţa care ne depăşeşte poate fi "trăită", în sensul "depăşirii noastre pe linia trăirii"(v. 
sfîrşitul celei de-a Xl-a prelegeri). 

Acest postulat, în viziunea metafizică a lui Nae Ionescu, se constituie ca o 
veritabilă "axă a întregii probleme de cunoaştere metafizică". Fiindcă, de îndată ce trăirea 
metafizică este tradusă în forme conceptuale ea devine cunoaştere. La cursul de filosofia 
religiei (1924-1925) Nae Ionescu, amintind de criza anti-intelectualistă a filosofiei, 
spunea că nu se simte solidar cu ea, întrucît, chiar atunci cînd experienţa metafizică "prinde 
din realitate lucruri ce stau ceva mai adine decît pînă unde poate pătrunde raţiunea", ea 
trebuie să fie replămădită în elemente "ale raţiunii" pentru a fi dată ca atare celorlalţi (v. 
prima prelegere). 

Al doilea postulat fundamental ar fi acela al "participării". Prin el, experienţa 
metafizică se dezvăluie a fi un act 'bipolar". Participarea înlătură presupoziţia 
monopolarităţii, de caracter pur imanent, implicînd un panteism ce se dispensează de orice 
transcendenţă, "absurditate care egalează pur şi simplu idealismul absolut în materie de 
cunoaştere"(v. Nae Ionescu, Filosofia religiei. 1924-1925, prelegerea a ni-a). 

Participarea presupune doi termeni: subiectul metafizic şi ceva de natură obiectivă, 
care transcede omul. Ea implică păstrarea distincţiei (şi a ierarhiei) dintre subiectul 
participant şi obiectul cunoşterii metafizice la care el participă. 




Al treilea postulat porneşte de la constatarea lipsei de sens a împărţirii metafizicii. 
Cunoşterea metafizică fiind "act de identificare" a subiectului cu obiectul, sistematizarea 
metafizicii în "ştiinţă a actului" şi în "ştiinţă a obiectului experienţei metafizice", devine 
cumva de prisos. Pe aceleaşi considerente, de prisos devine şi justificarea activităţii 
metafizice". 

Ar rămîne de cercetat "actul de identificare a subiectului cu obiectul", adică însăşi 
experienţa metafizică, respectiv "mijloacele prin care eu ajung la experienţa mea", 
considerîndu-le "obiecte ale experienţei mele"(v. Nae Ionescu, Tratat de metafizică. 
1936-1937, Ed. Roza Vânturilor, 1999, p.31). în repetate rînduri, Nae Ionescu va sublinia 
latura "personală" a experienţei metafizice, considerarea experienţei metafizice "întmcît 
este experienţa mea" (p.3 7), într-o lume în care însăşi contingenţa realităţii indică lumea 
transcendenţei, lipsită de contingenţă. Astfel, numai prin presupunerea lumii transcendenţei, 
se poate iniţia cercetarea pornind de la subiect metafizic Cu aceasta Nae Ionescu a 
completat întreg tabloul demersului său metafizic. 

în antichitate, observa Nae Ionescu în cea de-a treia prelegere a sa (p. 40), metafizica 
se ocupa cu problema "existenţei" (1). Aşadar nu cu problema 'fiinţei" cum greşit apare în 
traducerile lui Platon şi ale lui Aristotel în româneşte. Să vedem însă ce precizări mai aduce 
Nae Ionescu în legătură cu "existenţa". Anticii, în scrierile lor metafizice, considerau că 
"existenţa" este "ceva care există în realitate", este "ceva care se comportă, într-un anumit fel 
în lumea din afară de mine" (p.40). 

Faţă de "existenţa" astfel înţeleasă, "fiinţa nu priveşte propriu-zis existenţa unui 
ceva", ci "priveşte o unitate". Dar o 'Imitate" care îşi capătă "configuraţia" împărtăşindu-se 
de la altceva care o depăşeşte. Fără să îmbogăţească prin nimic conţinutul "fiinţei", 
existenţa este "ceva care se adaugă" fiinţei. 

în sensul cel mai larg, observă Nae Ionescu, "fiinţa" este "subiect". El defineşte astfel 
"fiinţa" prin "funcţiunea" pe care ea o capătă în perspectiva unei metafizici a fiinţei. Din 
cadrul astfel conturat al "metafizicii fiinţei", de la sine înţeleasă devine abandonarea 
oricăror interese cu privire la "ceea ce este", în esenţa ei, 'fiinţa". Demnă de interes rămîne 
doar "comportarea" fiinţei ca subiect metafizic, respectiv cercetarea "felurilor de a fi" ale 
fiinţei ca subiect metafizic în raport cu "ceva căruia îi aparţine". 

în istoria spiritualităţii umane, modelul unei astfel de cercetări Nae Ionescu ştia bine 
că se află la filosofii greci. In felul său pe jumătate glumeţ, pe jumătate serios, Nae Ionescu 
le spunea studenţilor săi: grecii, neavînd ce face, au gîndit tot ce se putea gîndi. Este 
de-a dreptul uimitoare perfecta orientare în istoria filosofiei, pe care Nae Ionescu o 
dovedeşte cu prilejul cercetării 'felurilor de a fi" ale fiinţei care participă la altceva, luînd 
fiinţă prin însăşi această participare. 

într-adevăr, cea mai completă şi sistematică cercetare a unei asemenea probleme nu 
se găseşte decît în dialogul platonic Parmenide, pe care Nae Ionescu nu-1 citează. 

După opinia noastră, nici nu era nevoie să-l citeze, din moment ce el gîndise (cu mintea lui 
strălucită) problema pe care, spre confirmarea celor gîndite de el, a verificat-o recitind 
exact acel pasaj din dialogul Parmenide pe care nu l-ar fi nimerit, în modul infailibil în 
care l-a nimerit, dacă n-ar fi avut deja gîndite problemele conţinute în el. 

Mai mult încă, nicăieri, în nenumăratele scrieri despre filosofia platonică pe care le- 
am consultat de vreo doisprezece ani încoace, nu am mai întîlnit o atît de subtilă înţelegere 
a lui Platon, deşi majoritatea celor care s-au ocupat de dialogul Parmenide au zăbovit cu 
predilecţie asupra părţii conţinînd "exerciţiul dialectic", scriind mai apoi fel şi fel de 
năzdrăvănii. 




De altfel, Mircea Vulcănescu a găsit demnă de consemnat opinia lui Nae Ionescu 
despre imposibilitatea ca un filosof să împrumute cele gîndite de un alt filosof. Într-atîta îi 
părea de caracteristică fostului său Profesor. "Fiecare om e singur cu gîndul lui"- considera 
Nae Ionescu. "Filosofii îşi împrumută unul altuia numai vocabularul, de cele mai multe ori, 
răstălmăcindu-1 şi pe acesta." (v. Mircea Vulcănescu, Nae Ionescu, aşa cum l-am 
cunoscut, ediţie îngrijită de Alexandru Badea, Ed. Humanitas, 1992, p. 25). 

în legătură cu Platon, povestind cum a decurs un examen cu Nae Ionescu, Mircea 
Vulcănescu mai consemnează o părere a lui Nae Ionescu, de care toţi comentatorii dispuşi a 
reţine din întreg dialogul Parmenide numai "exerciţiul dialectic" s-ar arăta 
scandalizaţi: "momentul dialectic precede cunoaşterea prin participaţie" (2). 

Aşadar nu numai că gîndea singur, dar în plus Nae Ionescu face dovada că îl înţelegea 
foarte bine pe Platon. Numai astfel se poate explica cum de i-au căzut ochii tocmai pe 
ipoteza a şasea din partea de exerciţiu dialectic, şi nu pe una care îi precede sau succede, 
dintre toate cele nouă ipoteze asupra Unului expuse de Platon în enigmaticul său dialog 
Parmenide. 

Ce scrie Platon în ipoteza a şasea? Scrie că dacă Unu nu este, el este şi nu este. Ce 
au tot scris comentatorii, luîndu-se unul după altul, şi neînţelegînd nici un moment la ce se 
referă Platon? Ei au scris că Platon fie se joacă, fie ajunge ilicit la concluzia la care ajunge. 

Nae Ionescu, pentru că gîndise şi el aceeaşi situaţie, şi mai ales pentru că ştia la ce se 
referă filosoful grec, va spune, la rîndul său: dacă fiinţa nu este, ea este şi nu este. 

Fiinţa este subiect, gîndea Nae Ionescu, este ceva despre care se poate vorbi, chiar şi 
numai atunci cînd spunem că există sau spunem că nu există. Spunînd că există, noi 
înţelegem subiectul în cauză ca suport al unui anumit fel de întîmplări: "ceva există atunci 
cînd acest ceva suportă altceva" (v. Nae Ionescu, Tratat de metafizică.1936-1937, Ed. 
Roza Vânturilor, 1999, p. 41). 

Metafizica, în opinia lui Nae Ionescu, (şi nu doar a lui!), este preocupare cu lumea de 
dincolo. Plinind problema limitelor, Nae Ionescu deosebise 'lumea de dincolo" şi 'lumea de 
dincoace". Diferenţa dintre cele două a fost trasată de Nae Ionescu la cursul de metafizică 
din 1928-1929. El spunea atunci că "există o viaţă obişnuită şi o realitate obişnuită, însă 
există şi o viaţă mai adîncă, neobişnuită, în sufletul nostru, şi o realitate mai adîncă, 
necunoscută în mod obişnuit". In "pătura" obişnuitului sensibil se mişcă "conştiinţa noastră 
zilnică, logica noastră, ideile noastre de toate zilele". 'Pătura neobişnuitului" poate fi 
desemnată ca 'lume de dincolo" întrucît ea este o realitate obiectivă din afară de noi. 

într-o inspirată formulare, Nae Ionescu spusese într-una din prelegerile ultimului său 
curs din 1936-1937 că metafizica se ocupă cu "duşii de pe lume"( op. cit., p. 125). 

Aşadar subiectul metafizic, fiinţa de care se ocupă "metafizica fiinţei" va trebui să fie 
şi suport al unor întîmplări prin care, într-un fel, fiinţa "nu este", pierde (în anumite ocazii) 
contactul cu timpul de aici, sau, ca să spunem aşa, trece într-un alt tărîm. Trecerea în "alt 
tărîm", observă Nae Ionescu, nu se face însă "prin suspendarea timpului, ci prin depăşirea 
lui". Ceva mai încolo vom vedea cum defineşte Nae Ionescu timpul, şi atunci vom înţelege 
mai bine ce este cu "depăşirea" lui. 

La obiecţia că s-ar putea să fi fost cazuri de "anormalitate", Nae Ionescu răspunde, 
aşa cum s-a mai răspuns de cîte ori s-apus această problemă: sunt fapte istorice, care, din 
moment ce există, nu numai că sunt normale, dar prin însăşi existenţa lor nu au nevoie de 
nici o justificare, aşa cum nimic din ceea ce există nu mai are nevoie de justificarea faptului 
că există. 



Dimpotrivă, aceste fapte istorice reprezintă dovada că "există în spiritul omenesc, ca 
o componentă normală a lui - evident, lucrînd cu o intensitate deosebită, o dată mai mare, 
altă dată mai mică -, şi această funcţiune metafizică" (op. cit., p. 84). 

Iată cum ajunge Nae Ionescu la concluzia după care dacă fiinţa nu este, ea este şi nu 
este. Atunci cînd spunem despre ceva că nu există, făcînd din acest "ceva" obiect al unei 
afirmaţii, îl diferentiem de altceva. 

Deci primul lucru pe care îl sesizăm în legătură cu el este că "asupra acestui ceva eu 
pot să fac afirmaţii". La mijloc este un subiect, este "ceva" cunoscut în măsura în care ştim 
că se află într-o relaţie univocă fată de celelalte, diferite de subiectul în cauză. Fiindcă nu 
altele sunt diferite de el, nu despre altele se spune că ar fi diferite, ci despre "acest ceva" se 
spune că este diferit de altele. 

Subiectul este "ceva la care altceva se raportează (...) De îndată ce despre ceva care 
nu există eu pot să afirm că nu există, însemnează că totuşi există intr-un oarecare fel pentru 
mine, de îndată ce eu fac afirmaţii asupra lui. Nu se poate face nici un fel de afirmaţie 
asupra a ceva care nu există" (v. Nae Ionescu, Tratat da metafizică, 1936-1937, p. 41). Nae 
Ionescu mai face o ingenioasă observaţie: "nefiinţa există întru atît întrucît se opune (...) 
categoriei globale de fiinţă (...) Vedeţi, fiinţă are plural: fiinţe; nefiinţă n-are plural, nu se 
poate spune nefiinţe" (Ibid., p. 46). 

Observăm grija cu care Nae Ionescu se fereşte de a desemna acel "altceva" care se 
raportează la subiectul metafizic drept "obiect". Acel "altceva" este ceva care, pentru 
subiect, nu există şi există în acelaşi timp, fără ca prin aceasta să poată fi considerat 
"nefiinţă". 

Cum nu ne-am propus nici un moment să-l secondăm pe Nae Ionescu foarte 
îndeaproape, vom menţiona doar acele coordonate ale "metafizicii fiinţei" care ne pot duce 
către înţelegerea ansamblului viziunii sale metafizice, trecînd peste cele spuse despre "eul" 
considerat un "element ultim", ca existenţă cunoscătoare ce-şi raportează lumea ca obiect, 
deosebit de "eul" privit ca o existenţă "trăind" între alte existenţe. Vom reţine doar faptul că 
Nae Ionescu nu consideră "eul în raport cu procesul de cunoaştere, ci în el însuşi "(Ibid., p. 
59). 

Vom trece şi peste cele spuse despre felurile de existenţă care conferă omogenitate 
experienţei, dar nu fără a menţiona că în opinia lui Nae Ionescu "experienţa (...) transcede 
eul, depăşeşte eul" ceea ce pune în evidenţă caracterul nejustificat al aspectului imanent pe 
care l-ar căpăta realitatea dacă ea ar fi raportată la "eu" ca element ultim. 

Nae Ionescu nu osteneşte a repeta studenţilor că "eul" conştiinţei cunoscătoare nu 
este nici "element ultim", nici izolat, ci el se află intr-un raport de participare. 

în modul cel mai general, observă Nae Ionescu, transcendenţa se defineşte ca o 
condiţie a existenţei, iar prin aceasta şi a experienţei. Numai că transcendenţa nu este doar 
atît, fiind, înainte de toate, în ea însăşi. 

Problema experienţei dovedită a fi transcendentă faţă de subiect, Nae Ionescu o va 
aborda şi în ea însăşi, pentru a ajunge la următoarea definiţie a transcendenţei: "tot ceea ce 
este dincolo de această realitate a experienţei mele se numeşte transcendenţă. Cea mai 
simplă şi cea mai largă definiţie a metafizicii este transcendenţa. între altele, pentru simplul 
motiv că transcendenţa şi metafizica sunt unul şi acelaşi lucru" (Ibid., p 78). 

Metafizica însă nu există în ea însăşi. Ea există, constată Nae Ionescu, fiindcă ne este 
de folos, fiindcă răspunde unei necesităţi a spiritului omenesc pe care timpul nu o poate 
lichida, chiar dacă sunt şi epoci în care "necesitatea metafizică este foarte scoborîtă".Ea nu 
poate în nici un caz dispărea, deoarece este "o constantă a spiritului omenesc". Astfel incit, 
prin această constantă a spiritului omenesc, rezultă şi îndreptăţirea existenţei 




transcendenţei, dacă nu din alt motiv, "cel puţin ca obiect al necesităţii noastre metafizice" 
(Ibid., p. 87). Fiindcă, spune Nae Ionescu "dincolo de trăirea existenţei noastre nu este 
nimic omenesc şi nici dincoace de această trăire" (Ibid. p. 89). 


NOTE ŞI COMENTARII MARGINALE 

1. Referitor la traducerile din scrierile aristotelice şi la traducerile comentariilor 
Sfmtului Toma în marginea acestor scrieri, în capitolul al doilea al cărţii noastre 
semnalasem frecventele confuzii de termeni care se fac între "fiinţă" şi "existenţă". Spre 
înlăturarea oricăror dubii afirmasem limpede că singurul termen care este corect de folosit 
pentru filosofia lui Aristotel este cel de "existenţă". In cartea noastră intitulată Despre 
Existenţă, Fiinţă şi Esenţă, apărută în 1996, menţionasem un fragment (cuprins în Istoria 
Logicii) din De ente et essentia tradus corect de filosoful şi logicianul Anton Dumitriu, 
prin «Despre existenţă şi esenţă». 

Din precizarea că metafizica greacă s-a ocupat cu "existenţa", precizare pe care o 
găsim în ultimul curs de metafizică ţinut de Nae Ionescu, se poate cu uşurinţă constata, aşa 
cum era de aşteptat din partea unui filosof de talia lui Nae Ionescu, o folosire corectă a 
termenului de «existentă». 

La C. Noica nu se va mai constata însă acest lucru. Explicaţia o oferă tendinţa lui 
Constantin Noica de a îngloba într-o viziune personală (ţinînd de filosofia spiritului) diverşi 
gînditori din istoria filosofiei(v. Isabela Vasiliu-Scraba, Filosofia lui Noica, între 
fantasmă şi luciditate, 1992). Aceasta îl va face pe Noica să vorbească chiar şi în legătură 
cu Platon despre 'fiinţă". Pentru că Noica urmărea anumite gînduri de-ale sale. Din păcate, 
ceilalţi -care au preluat de la el folosirea improprie a termenilor-, l-au urmat pe Noica, fără 
să-i poată urmări gîndirea. 

Umberto Eco, pe care l-am menţionat în capitolul anterior al cărţii noastre, 
amintindu-i pe Gorgias, Aristotel şi Parmenide (alături de ceilalţi), oferă indicaţia că are în 
vedere "existenţa". Că, aşadar, titlul corect al fragmentului tradus din cartea sa, Kant si 

ornitoringul, ar fi trebuit să fie Despre existenţă". 

2. v. Mircea Vulcănescu, Nae Ionescu, aşa cum l-am cunoscut, ediţie îngrijită de 
Alexandru Badea, Ed. Humanitas, 1992, p. 34, precum şi Isabela Vasiliu-Scraba, MISTICA 
PLATONICĂ, Ed. Star Tipp, 1999, cap. Despre preludii şi mai ales despre rolul de 
preludiu al "exerciţiului dialectic" din PARMENIDELE lui Platon, p. 255-268. 



Isabela Vasiliu-Scraba 


O METAFIZICĂ CU DOUĂ ÎNFĂŢIŞĂRI 

"Nae Ionescu a restaurat tradiţia 
imperială a învăţăturii filosofice, care 
înseamnă gîndirea riguroasă a 
problemelor proprii, iar nu gîndirea pe 
cărţile altora (...) Faptul că Nae 
Ionescu a fost profesorul cel mai iubit 
şi cu cei mai mulţi elevi se clatoreşte 
tocmai acestui amănunt: că el a învăţat 
pe tineri cum să gîndească şi i-a 
încurajat să-şi gîndească problemele 
lor personale." 

Mircea Eliade 


REZUMAT: 

"Fiecare poartă un călugăr mort în suflet". Mîntuirea în veac, "prin cultură",-poziţie magic-panteistă. 
Soluţiile metafizice sunt "relative sub specie etemitatis". Un "alt fel" de cauză şi Dumnezeul lui Platon. 
Tiinţa pur şi simplu este mai mult decît cea mai înaltă 16rină a fiinţei". Metafizica 'lui Ulise"-viziune totală 
şi de maturitate asupra existenţei Comunitatea de destin a naţiei. Metafizica 'lui AMe"-transfigurarea 
unei vieţi încheiate în floarea vîrstei Momentele fiindamentale ale raportului nostru cu transcendenţa. 

Prin inedita înţelegere a preocupărilor metafizice (în opinia sa, de natură strict 
individuală) drept contrapondere pentru ratarea mîntuirii, Nae Ionescu trasează, încă din 12 
ianuarie 1937, cadrul general al viziunii sale metafizice pe care urmează a o detalia. 

"Fiecare poartă un călugăr mort în suflet", scrisese el pe marginea unei poze datînd din 
1933. Este tocmai fraza prin care filosoful a exprimat, în modul cel mai sugestiv, nevoia 
general umană de metafizică, aşa cum o înţelegea, ca o nelinişte a conştiinţei umane în 
încercarea ei de a depăşi timpul şi spaţiul. 'Mîntuirea prin cultură", adică mîntuirea "întucît 
creăm cultură", creăm opere care trăiesc dincolo de spaţiu şi de timp (poziţie filosofică pe 
care o va susţine - în scrierile sale- Constantin Noica), era considerată de Nae Ionescu "o 
poziţie magic-panteistă, şi nu creştină" ( Naţionalism şi ortodoxie, în rev. "P re dan ia", Anul I, 
nr. 8-9, din 1-15 iunie 1937). în toate cursurile sale de metafizică el sublimase destul de 
apăsat caracterul personal al preocupărilor metafizice, pentru ca în anul universitar 1936- 
1937 să adauge că prin aceasta individul nu apare nici un moment rupt de comunitatea din 
care face parte. într-o primă instanţă, Nae Ionescu va defini metafizica drept "viziune totală 
şi de maturitate asupra existenţei". Pentru cel care a ajuns la trăirea unui "prea-plin" al 
fiinţei sale, dar nu a izbutit să se mîntuiască prin sfinţenie, existenţa va urma să-i fie mai 
apoi "cădere în istorie", "cădere" într-o condiţie umană înţeleasă din perspectivă creştină. 
Este momentul în care omul poate să încerce "o înţelegere totală şi armonică a existenţei", 
ajuns fiind la o suficientă maturitate pentru a aborda, pe cont propriu, problema metafizicii. 
Ceea ce nu înseamnă că va izbuti să descopere o "soluţie definitivă". Astfel de pretenţii nu 
ridică decît 'filosofii ştiinţifici" care îşi închipuie că "posedă soluţii definitive", nepunînd fi 
însă suficient de convingători. Pentru că "filosofilor ştiinţifici" le rămîne mereu ceva pe 





care nu-1 pot explica în mod satisfăcător, ceva care constituie "tocmai distanţa de la 
soluţiile lor pînă la soluţia definitivă pe care pretind ei că o aduc" ( Tratat de metafizică. 
1936-1937, Ed. Roza Vânturilor, Bucureşti, 1999, p. 20). Ţinînd de însăşi esenţa lor, 
soluţiile metafizice nu pot fi decît relative, fără ca prin aceasta să se poată decreta vreun 
"relativism" metafizic. Dacă ele ar fi definitive, îşi destinde Nae Ionescu auditoriul, atunci 
"ar trebui să avem nu istoria filosofiei, ci istoria erorilor filosofilor". Ceea ce este de 
neacceptat. Aceasta face să existe o situaţie particulară în care, chiar privite din afara lor, 
soluţiilor metafizice săli se confere însuşirea de a fi "absolute". Este cazul istoriei 

filosofiei. Cu fineţea sa de spirit, profesorul de metafizică va observa că istoricii filosofiei 
au tendinţa de a nu sesiza că la mijloc este o situaţie particulară pentru disciplina lor. Ei fac 
eroarea de a extrapola această particularitate a istoriei metafizicii şi pentru domeniul 
propriu-zis al metafizicii. Dar soluţiilor metafizice nu li se poate pretinde ceva străin de 
esenţa lor. Ele au de trecut nişte haremuri, oarecum mai accesibile: să fie coerente, unitare, 
organice, armonioase, şi, înainte de orice, să nu fie minate de contradicţii lăuntrice (op. cit., 
P-22). 

Adevărul sau falsul unei soluţii metafizice nu se poate judeca, după cum nu se poate 
judeca nici postura mai aparte în care se află soluţiile metafizice. în schimb, se poate 
aprecia rezonanţa lor, sau, "deschiderea" lor, cum s-ar spune azi, folosind un automatism 
verbal foarte la modă. In esenţa lor, soluţiile metafizice nu sunt pur şi simplu "relative", 
rezuiînd din trăire, ci sunt "relative sub specie eternitatis " (Ibid., p. 26). După Nae Ionescu, 
"pătrunderea vieţii de dincolo în viaţa de aici" ar constitui înţelegerea mistică a 
existenţei {Misticism, fals misticism şi ortodoxie, în "Predania" din 15 martie 193 7). 
Filosofii ştiinţifici, cînd se întîmplă să se preocupe de cauzalitatea "prin libertate", vorbesc 
de ea de ca şi cum aceasta ar fi o "cauză ultimă" la capătul unei sfori a cauzalităţilor. însăşi 
ideea de durată infinită a lumii nu este altfel închipuită de ei decît ca o adăugire fără sfîrşit a 
noi şi noi momente temporale. In felul acesta "infinitul", care nu este altceva decît o pură 
posibilitate {Tratat de metafizică. 1936-1937. p. 76), rezultată din repetarea unei operaţii, 
ar apărea ca un fel de "mărime". Nae Ionescu observă că despre infinit nu se poate vorbi ca 
despre o cantitate. Pentru că infinitul nu este pasibil de creştere. El ar fi o posibilitate care 
iese în afara cîmpului experienţei omeneşti. Este un "mit al posibilităţilor noastre de lucru", 
cum desemnase el infinitul la cursul de logică din 1926-1927 (curs. litogr., p. 191). La 
acelaşi curs de logică, Nae Ionescu mai spunea că anul judecăţii de apoi în creştinism, unde 
există problema "hiliasm-ului", s-a crezut că este 1000. Atunci lumea aşa s-a comportat de 
ca şi cum ar fi aşteptat iminenţa venirii momentului judecăţii de pe urmă. Ca şi infinitul, 
anul "1000" (în greceşte "he hilias"i nsemnînd o mie) este lipsit de realitate, deşi el 
"exercită asupra omenirii o acţiune directă" (op. cit., p. 192). La fel, infinitul în matematică 
nu există ca substanţă, există "în atribut". Chiar dacă are o mare influentă în calculele 
matematice, infinitul, contra-valoarea repetării unei operaţii, "nu este nimic, nu există" (op. 
cit., p. 193). "Cauza ultimă" a lumii nu se găseşte nici ea pe calea unei înlănţuiri din ce în ce 
mai depărtate a cauzelor fenomenelor studiate de ştiinţă. Pentru că nu în felul acesta este 
Dumnezeu cauză. El este "un alt fel" de cauză. Procesul de generalizare, de trecere la limită, 
de trecere în absolut, "este o operaţie mai falsă încă decît cea mai antropomorfă apariţie", 
observa, cu deplină justeţe, Nae Ionescu. 

Pentru a-şi ilustra mai bine gîndurile ce-1 purtau asupra acestui "alt fel" de cauză, el îl 
invocă pe Platon în felul următor: Tlaton zicea că Dumnezeu este ceea ce este expresia 
logică"(l). Exprimarea lui Nae Ionescu apărut unor cititori ai prelegerilor sale destul de 
surprinzătoare. In fapt, cu o exprimare în esenţa ei asemănătoare, această afirmaţie platonică 
se găseşte în dialogul Parmenicle. In opinia lui Platon, Dumnezeu (Binele Suprem) este 



cunoaşterea supremă, este Adevărul, este "vorbire adevărată", pentru simplu motiv că este 
vorbire despre "existenţă", despre "ceea ce este". îngrijitorul prelegerilor ultimului curs de 
metafizică nu a înţeles referirea lui Nae Ionescu la filosofia platonică. Probabil că el a citit 
dialogul Parmenide în traducerea d-lui Sorin Vieru(2). De fapt, credem că pe îngrijitorul 
prelegerilor nu l-ar fi dumirit nici citirea unei traduceri corecte a acestui pasaj din dialogul 
platonic Parmenide (3), el nefiind "specialist" decît în Nae Ionescu. Un "specialist" mai 
aparte, care n-a putut trece peste prejudecăţile perioadei comuniste legate de filosoful Nae 
Ionescu, suspectîndu-1 pe acesta de neseriozitate. Respectiv că ar inventa "ziceri" de-ale lui 
Platon. Ca şi în nenumărate alte dăţi, dl Marin Diaconu îşi manifestă şi cu acest prilej o 
făţişă neîncredere faţă de temeinicia şi anvergura gîndirii filosofice a lui Nae Ionescu. Căci 
iată ce găseşte cu cale să treacă într-o notă: «Rămîne de confirmat de un specialist în 
Platon şi în filosofia greacă dacă Platon spune, într-adevăr, ceea ce afirmă Nae Ionescu că 
"zicea" Platon» (4). Cu puţină bunăvoinţă şi cu mai puţine prejudecăţi, citind mai departe 
prelegerea a XV-a, poate că îngrijitorul cursurilor naeionesciene s-ar fi lămurit asupra 
spuselor lui Platon din paralela pe care Nae Ionescu o face între opinia lui Platon şi o 
afirmaţie din Vechiul Testament. Nae Ionescu evidenţiază studenţilor că în exprimarea 'Eu 
sunt cel ce sunt" din Vechiul Testament este vorba de acelaşi lucru de care, cu multă 
"măsură", vorbea Platon, referindu-se la Binele Suprem, la cea mai înaltă formă a fiinţei. In 
contrast cu "măsura"pe care o vădeşte Platon cînd scrie despre cea mai înaltă formă a 
fiinţei, în Vechiul Testament s-ar putea sesiza mai multă "vehemenţă". Intr-un fel apare 
spusa lui Platon, 'Dumnezeu este ceea ce este", care, remarcă Nae Ionescu, nu spune "cum" 
este ci doar că este. într-altfel apare afirmaţia în Vechiul Testament , care s-ar putea reda în 
felul următor: "despre mine nu se poate spune mai mult decît atît: că "sunt". Sunt prin mine 
însumi" {Tratat de metafizică. 1936-1937 , p. 153). 'Fiinţa pur şi simplu", aşa cum este ea 
ilustrată de afirmaţia din Vechiul Testament, ar fi "mai mult decît cea mai înaltă formă a 
fiinţei". Ceea ce numai la o privire foarte superficială poate părea un paradox. 

Dar la ultimul său curs de metafizică Nae Ionescu nu se va limita să prezinte 
studenţilor săi metafizica drept " viziune totală şi de maturitate asupra existenţei”. Căci o 
asemenea soluţie a neliniştii sale metafizice, pe care noi o vom numi "metafizica lui Ulise", 
necesită experienţa unei vieţi trecute prin încercări şi suferinţe. El va mai face ceva, nu 
degeaba a fost idolul atîtor generaţii de studenţi. Pur şi simplu se va întoarce în timp şi se va 
imagina alături de studenţii care-1 urmăreau cu mare admiraţie, prezentînd pentru ei şi ceea 
ce noi vom numi" metafizica lui Ahile”, închipuită în marginea unor meditaţii asupra iubirii. 
Dacă exagerăm puţin lucrurile, n-am risca să ne îndepărtăm foarte mult de subiectul Iliadei 
şi Odiseei, afirmînd că Homer nu făcuse nici el altceva decît o astfel de metafizică cu două 
înfăţişări, ocupîndu-se atît de sensul (transfigurarea) unei vieţi încheiate în floarea vîrstei, 
cît şi de sensul vieţii omeneşti care a avut răgazul mai multor ani de experienţe personale. 
L-a plagiat Nae Ionescu prin aceasta pe Homer? Desigur că l-a plagiat, în aceeaşi măsură în 
care l-a plagiat şi Platon, care n-a ezitat să pună între părţile nobile ale sufletului uman şi 
partea înflăcărată," thymikon ", răspunzătoare de curajul în lupte a lui Ahile (5). 

Despre aspectul Europei vremurilor sale Nae Ionescu observa că ea apare "împărţită 
pe naţiuni care sunt tot atîtea unităţi organice şi spirituale "{Biserică, stat, naţiune, în 
Tredania" din 1 aprilie 1937). In epoca în care populaţia rurală deţinea un procent de 80% 
din populaţia României, Biserica ortodoxă îi părea chemată să organizeze "viaţa religioasă a 
naţiei care este însăşi viaţa în nevoia ei de a trăi pe Dumnezeu"(Ibid.). Dar era împotriva unei 
înţelegeri biologice a naţiei. Nae Ionescu credea că naţiunea este o colectivitate reală, prin 
care fiecare îşi defineşte existenţa în veac, iar naţionalismul o "atitudine polivalentă care 
acoperă tot aşa de bine sectorul spiritual sau economic, politic sau cultural-estetic "( 6 ). în 




opina profesorului de metafizică, mîntuirea în veac, peste hotarele confesionale şi politice 
nu este posibilă. Fiindcă s-ar confunda "cuvîntul lui Dumnezeu, care e absolut, cu trăirea 
cuvîntului lui Dumnezeu de către oameni, care trăire, fiind fapt istoric, nu poate fi decît 
re\'ât\xă”(Naţionalism şi ortodoxie, în "Pre dani a" din 15 iunie 1937). DupăNae Ionescu, "nu 
există în chip normal în istorie feluri individuale, ci numai feluri naţionale de a trăi cuvîntul 
lui Dumnezeu"(Ibid.). Scoaterea din istorie -întîmplată în chip excepţional- prin harul lui 
Dumnezeu "nu s-a operat decît individual". De aceea, "comunitatea de iubire a bisericii se 
acoperă structural şi spaţial cu comunitatea de destin a naţiei"(Ibid.). 

în soluţia pe care o oferă " metafizica lui Abile", în care rolul preponderent îl are 
sentimentul iubirii, drumul spre mîntuire ar trece prin dăruire din dragoste unei credinţe, 
unei comunităţi. Această soluţie poate fi luată în sine (fapt ce ne-a făcut să-i dăm un nume) 
dar poate constitui şi numai o treaptă. De aceea Nae Ionescu va trece mai apoi la "metafizica 
lui Ulise", la calea suferinţei acceptate, ocazie cu care va vorbi studenţilor şi despre 
discontinuitate în echilibrarea metafizică. Această parte din prelegerea lui Nae Ionescu a 
fost reţinută cu teribilă simpatie de Emil Cioran. Pentru că aici Profesorul a tratat despre 
alternarea momentelor de plenitudine cu momente de declin, de "plictiseală". Starea de 
graţie şi senzaţia de vid interior ce nu poate fi nicicum umplut, ar fi "două momente 
fundamentale ale raportului nostru cu transcendenţa" ( Tratat de metafizică. 1936-1937, 
p. 193). Ele nu ar reprezenta doi termeni polari, cum mulţi ar fi înclinaţi a crede. Din contră, 
momentele de plenitudine şi plictiseala fără leac sunt, spune Nae Ionescu, "două ramuri ale 
aceleiaşi activităţi în legătura noastră metafizică cu transcendenţa" (op. cit., p. 195). Tot în 
cadrul a ceea ce noi am numit "metafizica lui Ulise"Nae Ionescu va vorbi în cel de-al XX- 
lea curs despre dăinuirea dincolo de moarte, observînd cu mare fineţe că "prezenţa nu este o 
calitate obiectivă". Ea este o relaţie în care hotărîtoare este o anume tensiune. Un om este 

5 

prezent în funcţie de cum ne raportăm la el. Dacă cineva continuă să fie prezent şi după ce a 
murit, atunci, spune Nae Ionescu "el a fost cineva", a fost "o fiinţă realizată" (op. cit., 

p.201). 


NOTE ŞI COMENTARII MARGINALE 

1. v. Nae Ionescu, Tratat de metafizică. 1936-1937, Ed. Roza Vânturilor, 1999, p. 

155. 

2. Traducerea d-lui Sorin Vieru a fost publicată în următoarele volume: Platon, 
Opere, voi. VI, Ed. Ştiinţifică şi Enciclopedică, 1989, p. 83-138 şi Platon, Parmenide, 
ediţie bilingvă, Ed. Paideia, 1994. Toţi cei care citesc dialogul Parmenide în această 
traducere nu au nici o şansă de a găsi pasajul în care Platon menţionează "vorbirea 
adevărată" ( alethe legein ), ca un postulat parmenidian: vorbind şi gîndind adevărul, vorbim 
şi gîndim despre existenţă. Intrucît traducerea d-lui Sorin Vieru se vădeşte a fi, pentru acest 
pasaj al dialogului Parmenide (161 e), o intenţionată "trădare" (v. şi nota 3 de la cap. 
Editarea cursurilor lui Nae Ionescu), în speranţa ca şi cititorii lui 'Platon" să nutrească 
aceeaşi simpatie pentru "multiplu" pe care o nutreşte traducătorul. La urma urmelor, dl 
Sorin Vieru nu a făcut altceva decît să-l "actualizeze" pe filosoful antic, aliniindu-şi 
traducerea la dezideratele post-modernismului, în care hotărîta preferinţă a lui Platon 
pentru 'Unu" intră într-un total dezacord cu post-moderna glorificare a multiplului(v. Isabela 
Vasiliu-Scraba, Post-modernul limbaj din post-tranziţie, în voi. Configuraţii noetice la 
Platon şi la Eminescu, Ed. Star Tipp, 1998, p. 134-140). 

3. în bibliografia referitoare la Nae Ionescu, publicată în volumul întîi al operelor lui 
Nae Ionescu (Ed. Crater, 2000, p. 74-80), dl Marin Diaconu trece lucrarea noastră intitulată 



"Opseudo-descoperire a unuipseudo-plagiat. Lucrurile şi Ideile Platonice" { Ed. 
Fundaţiei 'Ionel Perlea",1995), menţionată şi învoi. Nae Ionescu, Filosofici religiei. 1924- 
1925 (Ed. Eminescu, 1998, p. 207). Din ea ar fi putut citi nu numai partea referitoare la Nae 
Ionescu, ci şi partea referitoare la Platon, unde există un studiu chiar aşa intitulat: "Alethe 
legein ". Pentru că studiul, cuprinzînd şi o traducere corectă a fragmentului din dialogul 
Parmenide, se referă tocmai la această problemă ce i-a rămas complet neînţeleasă pe cînd 
îngrijea ultimul curs de metafizică a lui Nae Ionescu. 

4. v. Marin Diaconu, nota 1 de la p. 156 din voi. Nae Ionescu, Tratat de metafizică. 
1936-1937, Ed. Roza Vânturilor, Bucureşti, 1999. 

5. Elevul lui Platon, Aristotel, atunci cînd va scrie un tratat de etică, va avea şi el în 
vedere o virture ilustrată prin curaj. Stagiritul va face deosebirea dintre " virtutea etică" 
ilustrată prin curaj şi "virtutea intelectuală", pe care o va considera mai presus de prima, 
întmcît ea se dezvoltă doar prin învăţătură (v. Aristotel, Etica nicomahică, traducere, studiu 
introductiv, comentarii şi index de Stella Petecel, Ed. Ştiinţifică şi Enciclopedică, 
Bucureşti, 1988). 

6. Vrînd să-şi delimiteze părerile proprii de cele ale fostului său Profesor, fără să 
facă nici o referire la cadrul în care Nae Ionescu meditase naţiunii române, Mircea 
Vulcănescu susţinea greşita părere că Nae Ionescu ar fi confundat realitatea socială a 
naţiunii cu acea caracteristică spirituală pe care Vulcănescu o numeşte "românitate" şi pe 
care va încerca să o contureze în scrierile sale(v. fişele pentru alcătuirea unui studiu 
intitulat Omul românesc publicate învoi.: Mircea Vulcănescu, Dimensiunea românească a 
existenţei. Ediţie îngrijită de Marin Diaconu, Ed. Fundaţiei Culturale Române, 1991, p.23). 



Isabela Vasiliu-Scraba 


EXCURS DESPRE EXISTENŢĂ 


REZUMAT: 

Conturarea unei metafizici a fiinţei şi problema realităţilor metafizice. Semnificaţia conceptului 
de existenţă. Tendenţioasa alegere a titlurilor pentru cursurile lui Nae Ionescu. Kant, 
omitoringul şi Umberto Eco. "în sine existenţa nu poate deveni obiect; cel mult poate deveni 
subiect: ceva la care altceva se raportează". Plecînd de la percepţii, nu se poate face 
deosebirea între ceea ce există ca urmare a unei percepţii şi ceea ce există realiter. 

Spuneam ceva mai înainte că viziunea metafizică prezentată de Nae Ionescu iii anul universitar 
1936-1937 se remarcă prin ineditul gîndirii şi prin coerenţa cu care se succed, unele după altele, intr-o 
desăvîrşită ordine, problemele pe care ea le implică. 

De asemenea mai specificasem o anume particularitate a acestei viziuni. Respectiv că ea îmbracă 
o dublă înfăţişare, prezentîhd două soluţii metafizice legate de două structuri spirituale din două momente 
istorice în care se poate găsi o conştiinţă metafizică. Pentru cele două soluţii metafizice ne-am luat 
libertatea de a împrumuta numele lui Ahile şi a lui Ulise. 

De la bun început Nae Ionescu spusese că metafizica este o "încercare soteriologică". De aceea 
ea nu poate fi imaginată în alăra subiectului implicat iii trăirea metafizică, a fiinţei umane ancorată în astfel 
de preocupări. 

Aşadar, după ce Nae Ionescu în prima prelegere ia în discuţie felul în care soluţiile metafizice 
apar cînd sunt privite în ele însele, pe de-o parte, şi în perspectiva oferită de disciplina istoriei filosofiei, 
pe de altă parte, el abordează problema realităţilor metafizice. 

Ajuns aici Nae Ionescu gîndcştc fundamentarea unei "metafizici a fiinţei", ca fiind tocmai 
metafizica ce înglobează amintitele soluţii ale neliniştii metafizice corespunzătoare celor două structuri 
diferite ale spiritului uman. 

Fundamentarea propusă de filosof vizează caracterul de subiect metafizic al fiin ţei, lăcînd, înainte 
de toate, cuvenita precizare că subiectul "este un fel de a fi, dar el nu epuizează propriu-zis toate felurile 
de a fi" (op. cit., p. 42). Aceasta pentru că drumul metafizicii sale este urcător, aşa cum poate unii au 
bănuit deja, de cînd am semnalat tematica ultimului său curs ca fiin d "singularitatea, unicitatea" lui 
Dumnezeu. 

Fiinţa, prin excelenţă subiect, poate deveni, în anumite condiţii şi obiect. 

înainte de a vedea particularele condiţii în care din subiect, " fiin ţa" poate deveni "obiect", se 
cuvine a ne opri puţin la semnificaţia pe care Nae Ionescu o atribuia conceptului de "existenţă". Astfel 
poate se vor lămuri şi veşnicele confuzii între fiin ţă şi existenţă. în principal însă, pentru a arăta în ce fel, 
spre deosebire de fiinţă, existenţa considerată "în sine", nu poate deveni niciodată "obiect". 

Nae Ionescu tratează despre "existenţă" la cursul de Teoria cunoştinţei (1925-1926) unde, în 
cadrele oferite de realismul metafizic, prezintă viziunea sa filosofică asupra cunoaşterii, mai precis a 
drumului cunoaşterii în înaintarea ei. 

în mod surprinzător însă, "problema existenţei", care este o problemă metafizică, se găseşte 
inserată şi în cuprinsul unui curs de logică, ţinut înde Nae Ionescu în anul universitar 1927-1928. 

Avîhd în faţă ediţia post-revoluţionară a acestui curs de logică (înainte de revoluţia anti¬ 
comunistă din dec. 1989 fiin d complet interzisă editarea operei lui Nae Ionescu), din păcate, iarăşi 
trebuie să observăm cît de nepotrivite sunt titlurile şi subtitlurile date de îngrijitorii cursurilor lui Nae 
Ionescu fiecărei prelegeri. Dar şi întregului curs, deoarece el nu este o "introducere în logică". 

De altfel, nici ultimul curs de metafizică (din 1936-1937) nu este o "introducere în filosofie", cum 
scria în revista 'România Literară" din 14 martie 2000 un literat care, în domeniul filosofiei, pare rămas 



la nivelul celor învăţate în Facultatea (de marxism-leninism?), urmată iii fierbinţii ani 1951-1955, literat 
care, citind pe dl Marin Diaconu (adică titlurile care-i aparţin d-lui Marin Diaconu), are naivitatea de a 
crede că îl citeşte pe Nae Ionescu în persoană. 

Pentru prelegerea din 3 februarie 1928 îngrijitorii cursului de logică au propus titlul "judecata 
existenţială". Propunerea lor este cit se poate de şcolăresc-neinspirată, rezultînd numai din citirea 
primei fraze a prelegerii, unde Nae Ionescu spusese că urmează a vorbi despre "judecăţile 
existenţiale". 

Dacă ar fi citit ceva mai atent întregul curs, ar fi observat că Nae Ionescu spune foarte pe scurt 
tot ce avea de spus despre această clasă de judecăţi Iar asta numai după ce îşi structurează întreaga 
prelegere înjurul unei probleme ţinînd de domeniul metafizic. (Nu-ivorbă că şi prelegerea imediat 
următoare, asupra 'judecăţilor impersonale" are, în viziunea filosofică a lui Nae Ionescu, adinei 
semnificaţii ce depăşesc cu mult cadrul logic în care este expusă problematica unor asemenea judecăţi). 

Dar nici adevărata temă tratată la cursul din 3 febr. 1928 nu era greu de ghicit, fiindcă Nae 
Ionescu o semnalase ca atare de la bun început, lăcînd precizarea că "semnificaţia conceptului de 
existenţă" deşi ţine de ontologie, are un interes pentru logică, "şi anume interesul care se leagă de 
clasificarea judecăţilor", pe lingă faptul că lămureşte sensul conceptului de existenţă. 

Dacă ar fi voit să împartă neapărat acestă prelegere, îngrijitorii ar fi putut observa că Nae 
Ionescu, mai mult de trei pătrimi din curs, tratează despre "a exista" din punct de vedere ontologic, 
pentru ca abia spre sfirşitul prelegerii să ajungă la "a exista" din punct de vedere 'logic". Aici Nae 
Ionescu tace departajarea principiului identităţii în matematică, în logică şi în filosofie, pentru a afirma 
concluziv că în logică şi în filosofie, principiul identităţii este aproape acelaşi lucm cu judecata 
existenţială. 

Din punct de vedere ontologic, Nae Ionescu observă că "existenţa" se dovedeşte a fi ceva 
imposibil de stabilit. In primul rînd pentru că, intr-un concept nu este cuprinsă şi nota existenţială. In al 
doilea rînd, pentru că "existenţa" nu este o "calitate" a niciunui obiect. Existenţa nu este nici "obiect 
existent" în faţa conştiinţei mele. Ea este numai un "obiect logic", adică, din punct de vedere logic, poate 
forma obiectul unei judecăţi. 

Existenţa nu este un "obiect", asemenea obiectelor care sunt în spaţiu şi în timp, pentru că există 
pe lume nu doar "obiecte" în spaţiu şi timp, ci şi stări sufleteşti, acte de voinţă, cărora, pentru a le 
presupune un suport material, localizat în spaţiu şi în timp, trebuie neapărat să se apeleze la o teorie 
adiacentă. 

Ca să atribuim actelor de conştiinţă o anume poziţie spaţială, trebuie presupusă, prin mijlocirea 
unei "teorii", legătura dintre spirit şi materie. Pe de altă parte, la actele de voinţă nu constatăm decît 
ceva de domeniul "efectelor", şi nu de domeniul unei realităţi, ca un fel de "resort" ce produce 
respectivele efecte. 

Dar şi halucinaţiile, care pot fi asimilate cu ceva de-a dreptul ne-existent, duc uneori la efecte cît 
se poate de reale. Această observaţie îl va lăce pe Nae Ionescu să concluzioneze că din "existenţa în 
efecte" nu se poate deduce "existenţa reală", şi că definiţia "a exista înseamnă a acţiona" nu poate fi 
valabilă, greşind tocmai atunci cînd identifică "existenţa" cu "acţiunea". 

La definirea existenţei prin acţiune se mai gîndise Nae Ionescu şi pe cînd preda cursul de "teoria 
cunoştinţei", în anul univesitar 1925-1926. Atunci începuse prin a ilustra în ce mod a putut fi utilă 
presupoziţia după care "a exista înseamnă a acţiona". Prin ea s-a descoperit existenţa planetei Neptun, 
pornind de la "existenţa ei în efecte". Mai precis, de la perturbaţiile în mersul celorlalte planete pe care 
existenţa (încă necunoscută) a planetei Neptun le producea. 

Pe de altă parte însă, Nae Ionescu observase atunci că nu toate acţiunile care dau seama de 
ceva existent în mod real, ajung la cunoştinţa noastră. Aceasta duce la înlăturarea încercării de a forma 
un concept al existenţei definită prin acţiune, pentru că acest concept, spunea Nae Ionescu, " scapă 
oarecum minţii noastre" (v. Nae Ionescu, Teoria cunoştinţei, 1925-1926, cus litogr., p. 76). 




în plus, mai remarcase Nae Ionescu la cursul său de Teoria cunoştinţei, felul acesta de definire 
este el însuşi defectuos, pentru că existenţa cunoscută din efectele ei, devine condiţionată de cunoaştere. 
Ea este mutată din domeniul ei propriu în domeniul cunoaşterii, deşi, dacă scoatem din ecuaţie 
cunoaşterea ajungem la tautologie: există ceea ce este existent. 

Nae Ionescu propune unnătoarea soluţie pentm a ieşi din tautologie: activitatea de a gîndi 
existenţa face ca existenţa să devină obiect de gjndire. Ea rămîhe însă ceea ce este, dacă, pe lingă 
putinţa de a deveni gîndirc, ea "poate să existe şi cînd gîndirca nu se exercită". Este o soluţie "mixtă", 
care combină două feluri de a fi, cel logic (implicat de transpunerea în planul cunoaşterii) şi cel "real". La 
aceeaşi soluţie ajunge Nae Ionescu şi doi ani mai tîrziu, deşi demonstraţia sa va urma o cu totul altă cale. 

în vreme ce "idealistul" Berkeley susţinea că "nu există nimic real în alără de percepţia noastră", 
logicienii de azi, -observă Nae Ionescu la cursul de logică din 1927-1928-, întorc problema pe dos şi 
afirmă că "există ceea ce este perceput". Adică, ei nu mai pleacă de la "realitatea adevărată", ci de la 
"obiect". 

Cu umorul său caracteristic, Nae Ionescu răstoarnă premiza logicienilor care se dispensează de 
"realitatea adevărată". Nae Ionescu evidenţiază faptul că "stelele verzi", pe care cineva lovit în cap le 
vede cit se poate de bine, nu devin obiecte existîhd "realiter" din simplu fapt de a fi fost percepute. 

Prin unuare, plecînd de la percepţii, nu se poate lăce deosebirea între ceea ce există ca urmare 
a unei percepţii şi ceea ce există "realiter". 

Ar mai fi o cale, spune Nae Ionescu, dacă am restrîhge definiţia şi am spune că nu tot ce "este 
perceput", ci tot ce este "pasibil de a fi perceput" există. Numai că, în acest caz, riscăm să ne 
confruntăm cu "existenţe" ce pot fi percepute în ele însele, lără să fie excluse "existenţele" ce pot fi 
percepute "în efectele lor", ceea ce ne întoarce la dificultatea deja semnalată, conform căreia de la 
"existenţa în efecte" nu se poate deduce "existenţa reală". 

Ultima cale de ieşire din impas, ocoleşte pur şi simplu problema, pentru că, din punct de vedere 
ontologic, "existenţa" este imposibil de stabilit. 

La cursul de logică din 1927-1928, Nae Ionescu consideră, drept ultimă cale, o "soluţie mixtă", 
în care se presupune că există mai multe feluri de "a fi", "a fi" din punct de vedere 'logic" şi "a fi" din 
punct de vedere "real". Această cale ar implica o soluţie general logică şi o ierarhizare ontologică 
înăuntrul soluţiei logice. 

Din punct de vedere logic, "a exista" este "a putea fi gîndit". Postulăm, în lipsă de altă ieşire, că 
"existenţa", încetează de a fi "existenţă". Ea devine, din punct de vedere logic, un soi de "posibilitate". 
Astfel, existenţa va însemna "posibilitate de a deveni obiect logic". 

'Existenţa" va fi ceea ce poate fi gjhdit, ceea ce este "obiect" în faţa "conştiinţei logice". Şi aşa se 
ajunge de la "existenţă", la "obiect logic", şi de aici la principiul de bază al logicii care spune că "obiectul 
nu este altceva decît el", iar de la "obiect" la "concept" ca "existenţă logică", şi mai departe la 'judecata 
existenţială", care nu se mai verifică prin confruntarea cu realitatea, ci cu principiile logicii Aşa îşi încheie 
-la cursul său de logică din 1927-1928 -, Nae Ionescu excursul despre existenţă, care, "în sine", nu 
poate deveni niciodată obiect. 

Pentm cei care avînd la îndemînă opera filosolului Nae Ionescu nu ştiu să-i aprecieze 
adevăratele carate, ar fi o mică şansă de a se lămuri asupra valorii celor înfăţişate de o minte cu totul 
excepţională. Ei au ocazia de a lăce o comparaţie între felul în care gîndeştc Nae Ionescu problema 
existenţei şi felul în care este tratată aceeaşi problemă de către un filosof contemporan la mare modă. 

în acest scop recomandăm să se citească fragmentul "Despre fiinţă" din cartea lui Umberto 
Eco purtîhd un titlu foarte comercial: Kant şi omitoringul (Milano, Bompiam, 1997). Deoarece, chiar 
acest fragment, intitulat "Despre fiinţă" prin obişnuita confuzie de tenneni care se fâce între " fiin ţă" şi 
"existenţă", a fost publicat în rev. 'Paradigma" (nr. 10-11-12/1997, p.18). 



Avertizăm însă cititorul să nu se aştepte să înţeagă prea multe din fragmentul tradus de Ştefania 
Mincu şi publicat în rev. 'Paradigma". Deoarece problema "existenţei" i-a rămas complet străină şi 
autorului, filosoful Umberto Eco. 

Prin cele scrise în fragmentul atît de pretenţios intitulat, filosoful italian dovedeşte că s-a limitat 
doar la utilizarea unui dicţionar de filosofie, sau a unei istorii a filosofiei. De aici a citat din belşug (şi la- 
ntîmplare) nume precum Pascal, Gorgias, AristoteL, Parmenide, Pierce, Wolf, Heidegger, Lcibniz, etc., 
într-o totală anarhie ideatică, şi, mai ales, fără să urmărească altceva decît umplerea la repezeală a 
cîtorva pagini, în care, la loc de cinste se află "gargariseala şi sperietura" (după memorabila expresie a 
criticului literar Alexandru Paleologu) de termeni greceşti, latineşti, franţuzeşti nemţeşti englezeşti spre 
a camufla atît incoerenţa în tratarea subiectului anunţat, cit şi lenea gîndirii. 

Intorcîndu-ne la Nae Ionescu ţinem să înfăţişăm un aspect definitoriu pentru felul cum considera 
Nae Ionescu că trebuie să ne situăm în faţa existenţei 

Faţă de existenţă, faţă de ceea ce avem înaintea noastră din realitate, poziţia conştiinţei noastre 
trebuie să fie pasivă. Pentru că noi spunea Nae Ionescu, în actul de a judeca nu facem altceva decît să 
răsfrîngem în conştiinţă un fapt existent şi apoi să-1 exprimăm Totul este să ne ferim de confuzia -destul 
de frecventă-, dintre judecata însăşi "care este şi rămîhe pentru noi un fapt" şi exprimarea judecăţii (v. 
Nae Ionescu, Logica. 1927-1928, în volumul îngrijit de Dora Mezdrea şi Marin Diaconu şi impropriu 
intitulat "Introducere în logică", Ed. Eminescu, 1997, p. 110). 

Există o tendinţă (decelabilă în curentele de gîndirc din apusul Europei) de a transforma orice 
judecată într-o judecată predicativă. Această transformare, remarcă Nae Ionescu, "nu-şi găseşte 
fundarea în necesitatea metafizicii" (v. Nae Ionescu, Metafizica. 1.1928-1929, Ed. Humanitas, 1991, 
p. 80). Pentru că noi putem să ne situăm nu numai în afara lumii, ci chiar 'înăuntrul ei". 

Ca să arătăm cum raţiunea este apropiată existenţei, putem lăsa existenţa aşa cum este, 
încercînd doar să o "descriem". Este tocmai ceea ce se întîmplă cu ajutorul judecăţilor impersonale. 
După Nae Ionescu, asemenea judecăţi îşi au importanţa lor tocmai pentru că ele "constată existenţa 
faptelor". 

Planul realităţii nu poate fi mai bine conturat în diferenţierea lui de planul logic decît prin simple 
răsfrîngeri de fapte în conştiinţa reflexivă, cu nişte judecăţi de genul: Plouă! Ninge! 

Logicienii care au încercat transpunerea unor asemenea judecăţi de constatare în judecăţi 
formate dintr-un subiect şi un predicat, n-au fost români, observă Nae Ionescu. Şi nu pentru că în alte 
limbi europene astfel de constatări se exprimă cu aportul unui pronume impersonal, ci pentru că unor 
astfel de logicieni le-a lipsit poziţia metafizică în faţa existenţei caracteristică românilor. Lor le-a lipsit, 
spune Nae Ionescu, supunerea la real, eleatismul gîndirii din spiritualitatea răsăritului Europei 

Argumentul existenţei în alte limbi a unui pronume impersonal cade de îndată ce gîndim mai 
îndeaproape la semnificaţia acestui pronume, la ce poate fi în spatele lui Este o persoană? Este o 
conjunctură de împrejurări ce are drept urmare fenomenul ploii sau al tunetului? La un examen mai atent, 
eşecul transformării judecăţilor impersonale în judecăţi predicative apare de la sine. Pentru simplul motiv 
că se schimbă sensul judecăţi Nae Ionescu nu pierde ocazia de a destinde audioriul cu următoarea 
remarcă: una este să spui "Trăzneşte!", şi alta este să spui 'Te trăzneşte Dumnezeu!" (v. Nae Ionescu. 
LOGICA. 1927-1928, Ed. Eminescu, 1997, p. 109). 

Dacă stringenţa unei necesităţi metafizice nu există, atunci ce face ca totuşi să existe tendinţa 
transformării judecăţilor impersonale în judecăţi cu un anume subiect? 

Nae Ionescu vede aici un tip particular de gîndirc, asociat cu o anume structură sufletească. Este 
tipul de gîndirc căruia nu-i este străin nici dinamismul, nici situarea în afara existenţei. Prin felul în care 
conduce analiza judecăţilor impersonale Nae Ionescu îşi manifestă, o dată în plus, poziţia metafizică de 
"supunere la real". Pentru filosof, realitatea devine astfel un termen corelativ existenţei şi principiului 
identităţii 




Despre Nae Ionescu Vasile Băncilă scria că "era un tradiţionalist! Şi încă unul dintre cei mai 
decişi, mai critici şi mai lucizi". 



Isabela Vasiliu-Scraba 


UNITATEA FIINŢEI. UN OBSCUR PASAJ DIN DIALOGUL 
PLATONIC "PARMENIDE" ŞI CONSIDERAŢIILE 
LUI NAEIONESCU DESPRE "NIMIC'' 


"Nae Ionescu adulmecă tăcerea 

şi ne îngăduie să presimţirii ce 
autenticitate îl bîntuia 
Andrei Scrima 


REZUMAT: 

Experienţa imediată pe care o implică trăirea metafizică. Discurs asupra unităţii fiinţei. 
"Altceva" care devine "nimic". Un pasaj concluziv complet neînţeles din Parmenidele 
platonic. "Dumnezeu şi fudarea adevărului sunt fapte corelate". Descartes şi Sfîntul Anselm. 
Ca şi actul religios, trăirea metafizică este un "act noetic". 

Determinarea pe care Nae Ionescu o face "nimicului" prin opoziţia lui cu "ceva" în 
cuprinsul celei de-a opta prelegeri este, intr-adevăr, remarcabilă. De asemenea, pentru 
metafizica fiinţei gîndită de Nae Ionescu este demnă de reţinut precizarea sa după care 
metafizica implică situaţii în care 'logiceşte nu poţi să spui nimic", întmcît însăşi 
metafizica, susţine Nae Ionescu, nu este "o activitate pur şi simplu cerebrală" (v. Nae 
Ionescu, Tratat de metafizică.1936-1937, Ed. Roza Vânturilor, 1999, p. 99). 

Dar să le luăm pe rînd. In cea de-a opta prelegere al ultimului curs de metafizică, 
faimosul profesor al Universităţii bucureştene explica delicatul statut al "nimicului" 
rezultat din experienţa imediată pe care o implică trăirea metafizică în momentele ei de 
graţie. 'Fiinţa mea se concentrează în trăirea ei pe anumite centre şi le trăieşte aşa de intens, 
incit încolo (în rest, în afară de această intensă trăire) nu se mai întîmplă nimic pentru ea"- 
spune Nae Ionescu (op. cit., p.101). Şi cum înjoc nu este un "nimic" oarecare, ci este un 
"altceva" faţă de acel "ceva" pe care-1 reprezintă subiectul metafizic, filosoful va evidenţia cu 
acest prilej faptul că "numai pasional se poate deschide drumul pentru operaţia cealaltă, 
alogică, a lui "altceva" care devine "nimic". 

Astfel el devansează concluzia întregii prelegeri, după care asemenea "act de trăire 
izbuteşte să pună problema fiinţei şi să lămurească problema nimicului" (op. cit., p. 102). 
Întmcît, aşa cum arătase la începutul prelegerii, "despre fiinţă nu se poate vorbi nimic, 
fiindcă nu există categorii speciale care să poată să definească această fiinţă (...)A cere să 
defineşti fiinţa în funcţie de categorii, însemnează să prejudiciezi într-un oarecare fel 
asupra problemei. Pentru că, însemnează că metafizica nu se poate face decît în funcţie de 
gîndirea categorială" (op. cit., p. 91). In legătură cu asemenea lucruri, Nae Ionescu avusese 
grijă să atenţioneze auditoriul că ele "nu sunt chiar simple" (op. cit., p. 101). 

într-adevăr, ele nu sunt cîtuşi de puţin simple, cum nu este simplă nici înţelegerea 
pasajului de natură concluzivă din ipoteza a şasea a dialogului Parmenide, pasaj care, în 
ciuda aspectului său concluziv, a rămas neînţeles tuturor traducătorilor (în limbi moderne) a 
acestei capodopere platonice. Aici Platon susţine că Unu neexistent este, într-un fel, 
existent, fiindcă participă la existenţa existenţei (ca fiind ceva despre care se poate vorbi), 
căci el nu participă numai la existenţa neexistenţei (ca fiind "neexistent'), sau la neexistenta 
neexistenţei (ca altceva care devine nimic, -ceea ce Platon semnalase ca fiind existenţa în 



maxima ei plenitudine (sau, cum va spune Nae Ionescu 'lin altceva logic transpus în cadru 
pasional"). 

Interesant este că înainte de a purcede la expunerea întregului exerciţiu dialectic, 
Platon exemplificase demersul pe care urma să-l facă apelînd la "multiplu". Dar mai apoi 
subiectul ales de filosoful grec devine "Unu", cu precizarea că la mijloc este "poziţia lui 
Parmenide". Or, Parmenide, în Poemul său, nu vorbise despre 'Unu", ci despre 'Existenţă". 
Intr-un fel şi Platon, tot despre 'Existenţă" vorbeşte, numai că el ştia foarte bine că despre 
'Existenţa în ea însăşi" nu se poate spune nimic. Este exact ceea ce va arăta în prima ipoteză 
a exerciţiului dialectic. De aceea Platon se "mărgineşte" a vorbi despre "participarea" la 
Existenţă, semnalată de Unu-Multiplu. Mai precis, despre acel "unu" particular al Existenţei 
care în virtutea participării numai rămîne 'linu". 

Nae Ionescu îşi începe discursul asupra "unităţii fiinţei" prin constatarea că fiinţa 
care devine obiect de gîndire este "identificabilă" prin faptul că "eu trăiesc această fiinţă". 
Prin aceasta "persoana mea, eu, acesta care trăiesc, sunt instrument de identificare pentru 
existenţă" (p. 94). Ca "obiect de gîndire", fiinţa este 'Imitate", este "ceva" căruia gîndirea îi 
alătură întotdeauna un "altceva". Pentru că a închide în unitate înseamnă a mărgini, a deosebi 
ceea ce este ceva de ceea ce nu este acest ceva. (p. 95). în cazul "unităţii fiinţei", observă 
Nae Ionescu, 'în afară de eu nu mai există nimic". Or, acest "nimic", nu este pur şi simplu 
"nimic", ci este acel "altceva" pe care gîndirea îl alătură "unităţii” fiinţei, acelui "ceva" care 
este "fiinţa". 

"Nimic, prin urmare, -spune Nae Ionescu, este o poziţie logică faţă de ceva de natură 
nelogică: nimic este altceva faţă de un «ceva» la care, prin trăire, se reduce -în chip 
arbitrar, fără îndoială, dar efectiv -întreaga existenţă" (p.97). 

Pentru Platon, "nimic" sub înfăţişarea 'Unu nu există" are parte de peripeţii similare, 
începînd cu constatarea că nu încetează a fi 'linu", ca fiind "ceva" deosebit de "altceva", dar 
mai ales ca fiind ’lrăire", "existentă". Pentru că numai "existenta" este de domeniul 
adevărului, numai despre "existenţă" se poate vorbi adevărat (alethe legein). 

Descartes, observa Nae Ionescu, funda valabilitatea cunoaşterii omului pe existenţa 
lui Dumnezeu. 'Eoarte îndreptăţită procedare -spunea Nae Ionescu la cursul de filosofia 
religiei din 1924-1925 -, aşa de îndreptăţită încît Nietzsche a afirmat că nu există teorie a 
adevărului căreia să nu-i corespundă credinţa în existenţa lui Dumnezeu. Iar Nietzsche, cînd 
a vrut să distrugă pe Dumnezeu, în ateismul lui, a distrus adevărul, fiindcă ştia că Dumnezeu 
şi fundarea adevărului sunt fapte corelate" (v. prelegerea a VT-a). La cursul de filosofia 
religiei Nae Ionescu mai arăta şubrezenia argumentului ontologic a lui Descartes în 
momentul în care filosoful francez vroia să stabilească afirmaţia 'Dumnezeu există" pe 
raţiune. Spunînd "nu mă înşel, pentru că nu se poate ca Dumnezeu, care este deasupra mea, 
să lase pe acel mălin genie să-şi bată joc de mine", Descartes funda valabilitatea adevărului 
'în Dumnezeu şi pe urmă, în mine, în om". 

Dacă ar fi plecat de la existenţa lui Dumnezeu "ca fapt", remarca Nae Ionescu, 
Descartes ar fi evitat cercul dovedirii valabilităţii cunoaşterii omeneşti prin existenţa lui 
Dumnezeu şi a existenţei lui Dumnezeu prin valabilitatea cunoaşterii omeneşti. 

Dar Nae Ionescu, în legătură cu argumentul ontologic, mai face o subtilă observaţie. 
Anume aceea că Anselm din Canterbury funda existenţa lui Dumnezeu în 'trăirea lui 
Dumnezeu în actul religios şi atunci toată argumentarea ontologică a Sfîntului Anselm este 
fundarea cunoştinţei în fundarea lui Dumnezeu. Va să zică, Anselm din Canterbury 
îndeplinea prima parte a procesului cartezian. Funda cunoştinţa prin existenţa lui Dumnezeu 
(...) Căci ceea ce era viu în sufletul teologului şi omului religios, era Dumnezeu care trăia" 
(Ibid.). Pentru că 'faptul religios", spunea Nae Ionescu, nu poate fi pus la îndoială. 'Viaţa 



Sfintei Tereza, viaţa Sfîntului Augustin, a Sfîntului Paul etc. sunt sumum de viaţă 
religioasă". 

Facultatea religioasă, după Nae Ionescu, formează oarecum o lume aparte, a sa 
proprie, indicată în totalitatea ei prin actul religios, care este "act noetic" şi nu act 
psihologic ca în celelalte cazuri. Aceasta determină separarea, ca să spunem aşa, a 
conştiinţei religioase de conştiinţa obişnuită. Cu atît mai mult cu cit în cazul conştiinţei 
religioase obiectul din afară este altfel decît obiectele din afară ale celorlalte acte 
sufleteşti. 

în "actul noetic" înfăţişat prin discursul platonic din dialogul Parmenide, "ceva" 
deosebit de "altceva" atrage după sine participarea la "acelaşi" şi "altul" odată cu participarea 
la "existenţă" şi "ne-existenţă", ceea ce-1 justifică pe Platon să evidenţieze în final pe acel 
Unu-Multiplu, chintesenţă a participării la divina lume a Ideilor (1). 

Despre "nimicul în sine însuşi", Nae Ionescu observa următoarele: "a spune că există 
"nimic în sine însuşi" însemnează pur şi simplu a transforma într-o existenţă ontologică o 
categorie logică. Şi încă, o categorie logică de natură funcţională". Cum apare însă aceasta 
"categorie logică de natură funcţională'? 

Pentru Platon ea apărea din constatarea posibilităţii noastre de a face afirmaţii în 
legătură cu un subiect chiar dacă acestuia îi este negată existenţa. Filosoful grec, referindu- 
se, aşa cum am amintit mai înainte, la situaţia în care "Unu nu există", constata că acest Unu 
este un "ceva" deosebit de "altceva", un "ceva" care se constituie ca subiect al unor afirmaţii, 
în condiţiile în care ceva-altceva nu însemnează dualitate, după cum sesizează cu mare 
fineţe Nae Ionescu. 

5 

Explicaţia lui Nae Ionescu (2), mai puţin încifrată decît cele cuprinse de Platon în 
misteriosul său dialog Parmenide, urmează, în linii mari, acelaşi drum: "nimic este altceva 
logic transpus în cadru pasional. Nu există "nimic". Nimic există în legătură cu ceva. Dar, în 
acelaşi timp în care ai spus "nimic", în acelaşi timp ai făcut o afirmaţie absolută. De aceea, 
se poate spune -cu drept cuvînt, paradoxal, fără îndoială -că nihiliştii sunt cei mai mari 
afirmatori ai absolutului. Pentru că, în acelaşi moment în care afirmă existenţa nimicului, 
nihiliştii au concentrat toată existenţa în ceva de natură absolută (...). Aşa funcţionează 
mintea omenească: un ceva cere altceva. Si altceva, va să zică, este un element funcţional al 
gîndirii mele. Şi acest element funcţional, instrument al gîndirii mele, în anumite condiţii, 
pot să-l transform într-o existenţă substanţială, ontologică. Absolut fals, neîndreptăţit din 
punct de vedere logic. (...) Pentru activitatea metafizică însă, nu există obligaţie logică -ca 
să zic aşa"(op. cit., p. 101-102). 

La ultimul curs de metafizică, pentru a vorbi despre transcendentul fiinţei ca "altceva" 
decît ea, Nae Ionescu porneşte prin urmare de la constatarea că fiinţa care se gîndeşte 
ajunge într-o altă etapă, sau un alt plan de existenţă, care o închide într-un fel de unitate, un 
"ceva" căruia procesul gîndirii îi alătură "altceva". 

Aceasta s-ar întîmpla prin însăşi închiderea în unitate care înseamnă limitare, 
deosebire de "altceva". Pe scurt, constată Nae Ionescu, un "ceva" cere un "altceva". Dar aici 
constatarea se face în legătură cu fiinţa, de aceea nu vom avea nici o dublare, deoarece 
unitatea fiinţei este o calitate a ei. Unitatea fiinţei, stînd sub principiul identităţii, nu se 
poate repeta. Fiinţa ar fi o "unitate înăuntrul căreia sunt anumite raporturi" (v. Nae Ionescu, 
Tratat de metafizică. 1936-1937, Ed. Roza Vânturilor, 1999, p. 40). 

Spre deosebire de unitatea matematică, pentru cazul fiinţei, "ceva" care apare prin 
postularea lui "altceva" rămîne o unitate, care nu se poate repeta. 'Toată metafizica idealistă 
de aici pleacă, remarcă Nae Ionescu, de la confuzia unităţii fiinţei -care este o calitate a 
fiinţei - cu unitatea matematică." (op. cit.,p.!05). 



în metafizica fiinţei gîndită de Nae Ionescu, acest "ceva" însemnează reducţia totală a 
existenţei (printr-un act de trăire) la o parte de existenţă (op. cit., p. 99). 

Dar, spune Nae Ionescu, "actul de trăire este un act pasional. Şi metafizica este un act 
pasional la originea ei. Ca şi viaţa religioasă, ca şi dragostea. Sunt lucruri cam de aceeaşi 
natură."(op. cit.,p. 101). 


NOTE 

1. v. Isabela Vasiliu-Scraba, Mistica platonică a participării la divina lume a 

Ideilor, Ed. Star Tipp, 1999. 

2. Dată fiind însăşi dificultatea problemelor tratate, menţionăm că sfîrşitul cursului 
al VUI-lea apare în redările noastre oarecum diferit de textul publicat la Editura Roza 
Vânturilor. Desigur, nu am urmărit altceva decît înfăţişarea cit mai clară a pasajelor devenite 
obscure din cauza prescurtărilor inerente la stenografiere, pasaje care au fost, foarte 
probabil, lăsate de dl Marin Diaconii în forma căpătată după stenografiere. 



Isabela Vasiliu-Scraba 

FIINŢA - INSTUMENT DE IDENTIFICARE 
PENTRU EXISTENTĂ 

REZUMAT: 


« EI îi învăţa pe ei ca unul care 
are putere, nu cum îi învăţau 
cărturarii lor » 

Matei, 7, 29. 


Un punct de vedere contrar idealismelor de orice fonnă. Idealismul transcendental a suscitat mereu 
nevoia exprimării unor alte opinii. Poziţia lui Nae Ionescu faţă de cele susţinute de Kant. Luîhd contact 
numai cu realitatea, "noi nu putem să depăşim timpul". Timpul metafizic şi formulările aforistice 
naeionesciene pentru viziunile sale revelatoare de esenţe. 


Scrisul lui Eugen Lovinescu, observa în 1927 Nae Ionescu (1), "are darul să provoace 
prea multe polemici". Istoria literaturii clădită de Lovinescu în exclusivitate pe "impresii", 
în loc să fie prilej de învăţătură pentru cititor i-ar suscita acestuia nevoia formulării unor 
alte opinii. 

Acelaşi lucru l-am putea spune şi despre scrierile lui Kant. Desigur păstrînd 
cuvenitele proporţii. Dar mai ales amintindu-ne din ce uriaş efort intelectual au provenit 
ele. Şi neuitînd că mai presus de asemenea calitate de a incita către formularea unui punct 
de vedere opus celui kantian, se află o virtute indiscutabilă a Criticii raţiunii pure, anume 
aceea că se poate învăţa multă filosofie la citirea atentă a ei. 

în cadrul metafizicii fiinţei, cînd Nae Ionescu ajunge la problema condiţiilor 
generale de existenţă, el va vorbi despre eternitate ca margine a timpului, dar mai ales 
despre timp. Este tocmai prilejul de a-şi prezenta poziţia filosofică printr-o raportare la 
cele gîndite de Immanuel Kant în Critica raţiunii pure. Referitor la raportul dintre fiinţă 
şi existenţă, prima ar fi instrument de identificare pentru a doua. Nu "punct de reducere a 
existenţei" şi nici "origine" a ei. Întrucît, după Nae Ionescu, fiinţa, contrar punctului de 
vedere solipsist sau idealist de orice formă, nu este singura care există. Semn al vieţii, în 
măsura în care este şi margine a eternităţii - timpul ar fi un acum condiţionat de ce a fost şi 
ce va fi, cu precizarea că numai ce a fost este ştiut, iar ce va fi iese din cîmpul cunoaşterii 
noastre. 

înainte însă de a vedea mai îndeaprope cele gîndite de Nae Ionescu pe tema timpului, 
vom deschide o mică paranteză. Deoarece, porniţi în consideraţiile lor de la apriorismul 
kantian, de care va fi vorba şi ceva mai încolo, cînd vom arăta opoziţia lui Nae Ionescu faţă 
de idealismul transcendental susţinut de Kant în Estetica sa transcendentală, atît Ion 
Petrovici cit şi Constantin Noica s-au preocupat de problema extensiei cîmpului cunoaşterii 
noastre, ambii încercînd să identifice o soluţie pentru a îngloba în acest cîmp şi ceea ce, în 
mod obişnuit, iese din el. 

Ion Petrovici apelează la un soi de apriorism considerînd că anume viziuni ale lui 
Eminescu s-ar putea înţelege mai bine dacă întreg timpul în care ar fi cuprins destinul unui 
om s-ar găsi apriori desfăşurat. O atare perspectivă ar lămuri momentele de clarviziune cînd 
în cîmpul cunoaşterii intră porţiunea de timp rezervată viitorului, porţiune care în mod 
normal rămîne în afara cunoaşterii noastre, fiindcă ea cuprinde ceea ce încă nu s-a întîmplat, 
dar urmează să se întîmple. 

în meditaţiile sale în jurul a ceea ce el a numit "timpul logosului", Constantin Noica 
ajunge să confere un soi de dinamism viziunii propuse de Ion Petrovici asupra apriorităţii 



timpului. El va scrie despre "reversibilitatea" timpului 'logosului" în cazurile de clarviziune. 
Desfăşurarea apriori a timpului, care la Ion Petrovici era într-un fel impregnată de 
nemişcarea ce domneşte în lumea de dincolo, în perspectiva propusă de filosoful de la 
Păltiniş devine suită de întîmplări în plină desfăşurare, pe care un clarvăzător o poate 
urmări. De aceea cele prezise în momentul clarviziunii şi mai apoi întîmplate ar demonstra 
'Întoarcerea", "reversibilitatea timpului", prin revenirea unor întîmplări desfăşurate deja în 
decursul destinului cunoscut de clarvăzător. 

Ambele soluţii de interpretare a extensiei cîmpului cunoaşterii omeneşti, propuse de 
cei doi filosofi români, au în comun faptul că ele sunt, ca să spunem aşa, interpretări de 
tentă personală a apriorismului postulat de Kant în legătură cu timpul. 

în ceea ce-1 priveşte pe Nae Ionescu, găsim în ultimul său curs de metafizică (1936- 
1937) o suită de observaţii la adresa lui Kant demne de toată atenţia. Ele se deschid cu 
următoarea precizare, din care cititorul poate să-şi facă o imagine asupra personalităţii 
acestui filosof, pe cit de faimos în epocă, pe atît de puţin cunoscut astăzi: "Cu toate că eu nu 
am obiceiul să mă opresc şi să vorbesc despre ceea ce au făcut sau nu alţii, o să mă opresc 
puţin asupra acestui fapt, pentru că prea mulţi vă întîlniţi cu această problemă, prea vă umple 
capul toată lumea cu Kant. Kant acesta o fi fost un om mare, dar pentru noi în filosofie mare 
este cel care ne este de folos" (2). Să trecem aşadar la cele gîndite de Nae Ionescu în răspăr 
cu cele gîndite de Kant, dar care îşi au desigur locul lor în tratatul său metafizic. In primul 
rînd el observă, pe bună dreptate, că filosoful de la Konigsberg nu a dovedit nicăieri 
analogia dintre spaţiu şi timp, observaţie la care adaugă remarca, perfect justificată, că 
această analogie nu a fost dovedită de Kant, şi nici nu poate fi dovedită de vreun kantian, 
fiindcă pur şi simpu ea nu există (3). 

Calitativ privite în realitatea lor, spunea Nae Ionescu la cursul de teoria cunoştinţei 
din 1925-1926, timpul si spaţiul nu au nimic comun. Pe de altă parte însă, din punct de 
vedere cantitativ, folosit pentru determinarea unui obiect în existenţa lui reală, "timpul si 
spaţiul n-au nimic deosebit. Şi atunci coordonata timp este exact în acelaşi fel coordonată 
ca şi celelalte trei coordonate spaţiale" (4). 

încă din 1909-1910 îşi aminteşte el în 1925, scrisese într-un articol că exprimarea 
propriu-zisă a unei existenţe într-un chip numeric necesită 4 coordonate şi nu 3. Astăzi 
aceste lucruri au devenit locuri comune în lumea ştiinţifică. La începutul secolului XX erau 
însă noutăţi, erau idei care abia începuseră să se vehiculeze, iar Nae Ionescu era perfect 
conştient de valoarea de noutare a celor gîndite de el pe cont propriu, în anii săi de studiu. 
Cu multă detaşare, filosoful îşi completează amintirile astfel: "aceasta o spuneam eu, într- 
un moment de slăbiciune filosofică. După ce au trecut trei-patru luni şi m-am mai gîndit la 
problemă, am văzut că era o mică prostie ceea ce spuneam eu acolo. După doi ani însă, 
ducîndu-mă la Gottingen, am ascultat pe unul din cei mai mari fizicieni, Mincowski, care a 
emis această ipoteză foarte îndrăzneaţă. Toată lumea a zis: extraordinar de frumos! 

Ghinionul meu a fost că eu părăsisem ceea ce peste doi ani era extraordinar de frumos. Care 
este deosebirea? Şi eu am dreptate şi ceilalţi. în fond, problema este o prostie din punctul 
de vedere filosofic, dar este un lucru extraordinar din punctul de vedere matematic. De ce? 
Pentru că, filosoficeşte, timpul şi spaţiul sunt două lucruri absolut deosebite" (Ibid.). 

A treia observaţie în marginea Esteticii transcendentale pune în evidenţă faptul că 
Immanuel Kant rezolvă problema timpului printr-o nepermisă extrapolare a situaţiei 
privitoare la spaţiu. In opinia lui Kant, ceea ce este valabil în legătură cu demonstrarea 
apriorităţii spaţiului, ar fi valabil şi în legătură cu aprioritatea timpului. 

Nae Ionescu identifică o eroare a lui Kant, constînd în trădarea atitudinii 
fenomenologice pe care tocmai o postulase. Din punct de vedere fenomenologic, noi nu 



avem decît cunoştinţa propriu-zisă. Nu şi formele a priori şi funcţiunile care fac posibilă 
cunoştinţa. Or, Kant consideră că elementele fundamentale care constituie cunoştinţa pot fi 
cunoscute (v. Teoria cunoştinţei. 1925-1926. Curs. litogr., p. 99). 

A patra observaţie ar fi următoarea: dacă timpul poate fi tratat independent de spaţiu, 
spaţiu nu este ceva independent de timp, deşi "timpul şi spaţiul sunt lucruri cu totul 
deosebite" (5). Spaţiul nu este o realitate autonomă, consideră Nae Ionescu, pentru că 
ordonarea spaţiului are la bază direcţia împrumutată de la timp (6). 

A cincea observaţie decurge din cea de-a patra, şi ea vizează însăşi demonstrarea 
apriorităţii spaţiului. Această demonstraţie pe care o face filosoful din Konigsberg în 
Critica raţiunii pure este lipsită de validitate, gîndeşte Nae Ionescu, tocmai pentru că 
spaţiul nu este ceva independent de timp, ceva ce poate fi tratat în sine. 

Cum am menţionat mai sus, în opinia lui Nae Ionescu, spaţiul împrumută de la timp 
direcţia. (In opinia noastră, cu o astfel de viziune asupra spaţiului, Kant ar fi avut mai multe 
şanse în rezolvarea "problemei mîinii stingi", de la care a pornit în meditaţiile sale asupra 
spaţiului, problemă căreia nu i-a găsit dezlegare, ci doar a eludat-o prin postularea 
apriorităţii spaţiului. Numai că ea ar fi implicat şi consideraţii asupra schimbării. Or, 
idealismul său transcendental nu este străin de un oarecare statism, propriu formalismelor 
de orice gen. Rezultatul privirii sale critice asupra unei raţiuni pure, oricîtă genialitate ar 
cuprinde, este un pur formalism, nefiind altceva decît o sumă de condiţii apriori în care are 
loc o "experienţă în genere "). 

O ultimă observaţie a lui Nae Ionescu s-ar traduce cam asa: tine oare într-adevăr 

timpul de Estetică (în înţeles kantian)? Desigur că nu ţine. Timpul ca semn al vieţii şi 
margine a eternităţii iese din strimtul cadru al "experienţei în genere". Pe cînd preda un 
curs de logică (în anul universitar 1924-1925) Nae Ionescu observase că în Estetica sa 
transcendentală (ca şi în Analitica sa transcendentală), Immanuel Kant înlocuieşte de 
fapt planul existenţei reale a lumii, cu un nou plan de realitate, cu planul conştiinţei. 

Deosebit de această înlocuire a realităţii prin planul cunoaşterii, dar urmînd cumva 
aceleaşi tipare de gîndire, în însăşi logica generală pe care o preda studenţilor săi (7), 
filosoful german se dispensează de "concept". Pentru Kant, remarcă Nae Ionescu, logica se 
reduce la două procese: unul de controlare a trecerii de la o cunoştinţă la alta, iar celălalt de 
verificare a adevărului gîndirii prin condiţiile silogismului şi ale principiului 
noncontradicţiei. Din perspectiva istoriei logicii, orientarea aceasta i-a părut profesorului 
bucureştean deosebit de fecundă în gîndirea logicienilor de mai tîrziu, în orientarea kantiană 
justificîndu-se, observa el, directivele de mai tîrziu din logica metafizică, gnoseologică sau 
formală. 

în legătură cu timpul, Nae Ionescu mai precizează la prelegerea din februarie 1937 
faptul că acesta nu este ceva absolut, ci doar relativ, fiind trăit cu intensităţi diferite (8). în 
general, s-a spus că ceva există în măsura în care se află în spaţiu şi în timp. Nae Ionescu, 
mai subtil, considera că nimic nu este în timp, ci totul "se întîmplă" în timp (op. cit., 
p. 132). Or, ceva se întîmplă numai acolo unde este ceva. Ceea ce se întîmplă în timp este 
existenţă, este istorie, pentru că "istoria înseamnează început şi sfîrşit". Nu liniaritate, nu 
desfăşurare ce vine din infinit şi merge la nesfîrşit. Nae Ionescu nu judeca istoria în funcţie 
de timp. "Dacă vrei să identifici timpul cu istoria, atunci istoria nu există" -spunea el. Pentru 
că timpul înseamnă "acum", iar "acum" nu înseamnă nimic. Este o pură indicaţie, este o 
atitudine fată de existentă, "lin fel de indicaţie a existentei că aceasta există si nu numai că 
poate fi gîndită, ci trebuie necesarmente gîndită" (op. cit., p. 115). Din momentul în care se 
constată că propriu-zis se întîmplă ceva, subliniază Nae Ionescu, se şi face trecerea din 
"problema fiinţei în aceea a existenţei" (op. cit., p. 128). Rămîne însă de adăugat subtila sa 




precizare, că atîta vreme cit ajungem să luăm contact numai cu existenţa, "noi nu putem să 
depăşim timpul" (op. cit., p. 132). 

La ultimul său curs de metafizică, printr-o profundă distilare a gîndirii, Nae Ionescu 
ajunge la nişte viziuni revelatoare de esenţe cuprinse în formulări aforistice, de o mare 
frumuseţe şi sugestivitate. în filosofia românească întruchipări de o atît de impresionantă 
putere integratoare nu am mai găsit decît la Blaga şi la Mircea Vulcănescu. Doar la cei doi, 
desigur intr-altfel gîndite, timpul, spaţiul, existenţa şi fiinţa se află într-o deplină armonie, 
se completează şi se luminează unele pe altele, aşa cum se întîmplă în sugestivele 
condensări de gînd ale lui Nae Ionescu. De pildă: "timpul -semn al vieţii"; "spaţiul -timp 
mort". Pentru că locul formelor vieţii, fără viaţa din ele, rămîne să fie un spaţiu care se 
poate defini ca "timp mort". A fi lipsit de simţul spaţiului, spunea Nae Ionescu, înseamnă a 
nu avea contact şi înţelegere pentru formele vii. 

Uneori formulările sale aforistice pot părea paradoxale. Dar numai celor care se 
încurcă în vocabularul filosofiei, pentru că le-a lipsit ocazia de a-şi însuşi o minimă tehnică 
a filosofării. 'Dincolo de existentă este fiinţa"; "substanţa este materia fiinţei, iar materia 

este substanţa existentei"; "dinolo de materie - substanţa". 

Legile despre care se crede că ar guverna întîmplările lumii, legile pe care oamenii 
le numesc "ale naturii" reprezintă, după Nae Ionescu, ordinea pe care oamenii o introduc în 
lume, ordine verificată de ei prin nişte cadre, mai strimte sau mai largi ale experienţei 
omeneşti. Aceasta nu înseamnă că lumea în care trăim să nu poată fi "străpunsă" de fapte 
care să răstoarne "socotelile" omeneşti. Pentru că, în ultimă instanţă, "tot ceea ce se 
întîmplă se întîmplă după vrerea lui Dumnezeu" (op. cit., p. 111). 

Asemenea necesitate a succesiunii întîmplărilor îl va face pe Nae Ionescu să 
vorbească de un "timp metafizic", a cărui mai îndeaproape conturare va îmbrăca o splendidă 
haină aforistică: "trăirea timpului poate să fie subiectivă, dar timpul în el însuşi este 
existenţă obiectivă. Timpul este însăşi existenţa, sub acest aspect al succesiunii ireversibile. 
Unde încetează timpul? Acolo unde încetează fiinţa. Deci, aşa cum fiinţa mărgineşte 
existenţa, trebuie să existe pentru timp ceva care îl mărgineşte. Ceea ce mărgineşte timpul 
este eternitatea. In acelaşi fel în care timpul este forma existenţei, eternitatea este forma 
timpului. în eternitate nu se mai întîmplă nimic, ci toate sunt. Cu fiinţa nu se întîmplă 
absolut nimic în afară de aceea că ea este" (op. cit., p. 132). 

NOTE 

1. v. Nae Ionescu, Bilanţ literar, în "Cuvîntul" din 2 ian. 1927, cuprins în voi. Nae 

8. v. Nae Ionescu, Tratat de metafizică.1936-1937., Ed. Roza Vânturilor, Bucureşti, 

EDITAREA CURSURILOR LUI NAEIONESCU 


REZUMAT: 

Restabilirea textelor iniţiale ale cursurilor luiNae Ionescu editate între 1941 şi 1944. Discuţiile în 
marginea celor gînditc de Nae Ionescu. Teoria hegelienă despre "discuţia ideală". Diferenţa calitativă a 
îngrijirii cursurilor lui Nae Ionescu înainte de 1944 şi după 1989. Imposibilitatea de a înţelege gîndirca lui 
Nae Ionescu la absolvenţii "şcolilor de spălare şi de pervertire a creierelor". O greşală de editare 
perpetuată în cele patru ediţii post-revoluţionare a Prelegerilor de filosofia religiei (1924-1925). 
Recunoaşterea de forme semănînd între ele - performanţă a dresajului de animale şi a "specialistei" 
Marta Petreu 

Componenţa grupului de foşti studenţi ai lui Nae Ionescu preocupaţi de restabilirea textelor 
iniţiale ale cursurilor apărute între 194 Îşi 1944(1) o aflăm din cele scrise de primii editori care s-au 
ocupat de opera sa filosofică. Tot de la ei aflăm şi despre dificultatea sarcinii pe care şi-au asumat-o. 
Privitor la aspectul general al stenogramelor luate după prelegeri şi mai apoi apărute în forma cursurilor 
litografiate, în introducerea scrisă de Mircea Vulcănescu şi Constantin Noica (2) la cel din urmă curs de 
logică generală ţinut de Nae Ionescu în anul universitar 1934-1935 găsim următoarea informaţie, 
demnă de toată atenţia: "pasajele clare în rostirea lor originară", în cursurile litografiate după stenograme 
deveniseră greu de înţeles prin "suprimări de pasaje sau condensări de fraze". 

îngrijitorii primelor ediţii ale celor patru cursuri publicate pînă în 1944 s-au ocupat tocmai de 
clarificarea acestor răzleţe pasaje mai greu de înţeles. După cum citim în introducerea volumului publicat 
în 1943, cursul litografiat de logică din 1934-1935 a fost pentru prima dată revăzut de Alice Botez, 
"auditoare directă" a acestui curs, pentru ca mai apoi comentariile în marginea celor gînditc de Nae 
Ionescu să aîbe loc în casa lui Mircea Vulcănescu. 

Aici, după lungi discuţii de o înaltă ţinută intelectuală, Mircea Vulcănescu, Constantin Floru, 
Virgjl Bogdan şi Constantin Noica, au pus la punct paginile care urmau să fie tipărite. Cîteva amintiri 
despre întru nir ile lor sunt redate de ŞtefanFay, în cartea sa despre Mircea Vulcănescu(1904-1952), 
scrisă în 1983-1984 şi tipărită abia în 1991, cînd se putea, în sfârşit, tipări aşa ceva. 

Iată cele consemnate de Ştefan Fay despre aceste întruniri:"la discuţii luau parte Mircea 
Vulcănescu, Constantin Noica, Constantin Floru, încă una sau două persoane, nu aceleaşi de la o 
şedinţă la alta (...) Mircea Vulcănescu era exploziv şi scînteietor; Constantin Noica, aparent modest, cu 
zîmbetul pe buze, rămîiiea greu de urnit din ale lui (...). Mircea Vulcănescu avea o capacitate ameţitoare, 
enciclopedică de a aduce mereu noi argumente, avansînd necontenit către opţiunea pe care o propusese 
(...) Ideea era adusă la lumină, scuturată de nebulozitate şi tăcută să explodeze în toate direcţiile în care 
putea fertiliza (...). întrebarea - care declanşa demonstraţia şi deschidea drum către răspuns - intra, 
retoric, în structura intimă a demonstraţiei parcă numai din necesitate subsidiară, din necesitatea practică 
de convingere. Soluţia însă se afla în logica ideii" (v. ŞtefanFay, Sokrateion, Ed. Humanitas, 

Bucureşti, 1991, p. 49-52). 

Din cele reţinute de Ştefan Fay putem să ne imaginăm că forma finală îi datorează destul de mult 
lui Constantin Noica, "greu de urnit din ale lui", care, "cu vocea aproape şoptită avea un fel de a ajunge, 
calm, pe drumul cel mai scurt, la punctul său de vedere". 

Teoretic vorbind, în problemele controversate, ideal ar fi să prevaleze puterea de convingere a 
argumentelor, în filosofie fiind de preferat drumul ocolitor al demonstaţiei oricărui punct de vedere. 
Numai că teoria este una, iar practica este cu totul alta. 

Cu mintea sa strălucită, Mircea Vulcănescu trebuie să fi fost absolut convingător în susţinerea 
punctului său de vedere. Pe de altă parte însă, el avea înţelepciunea de a lăsa să triumfe părerea lui 



Noica (3), numai fiindcă era cit se poate de evident - pentru toţi cei care asistau la înflăcăratele discuţii 
prelungite în noapte-, că mai tînărul său partener de discuţie, doar "aparent modest" ţinea să aîbe el 
ultimul cuvînt. 

Asemenea situaţii, frecvent întîlnite în discuţiile dintre filosofi, ilustrează, la modul cel mai banal, 
cum asupra interesului de a căuta împreună printr-o discuţie un adevăr, oricare ar fi el, de regulă 
primează vanitatea celor care participă la discuţie. Iar între Mircea Vulcănescu şi Constantin Noica, 
după toate mărturiile celor care i-au cunoscut, se pare că ultimul era mai vanitos şi mai dornic de a-şi 
impune părerea proprie. 

De altfel, această dorinţă de a se impune, intim asociată cu un nobil imbold de afirmare în plan 
cultural, imbold dublat de conştiinţa valorii proprii, s-au dovedit a fi fost, după 1965, nişte trăsături de 
caracter foarte folositoare, în primul rînd pentru cultura română, aflată într-o epocă extrem de secetoasă 
la capitolul filosofie, şi, abia în al doilea rînd, pentru Constantin Noica. 

O întreagă teorie despre cum ar trebui să decurgă discuţiile între filosofi cu păreri personale 
(deosebite una de alta) a prezentat-o Georg Wilhelm Friedrich Hegel studenţilor săi care îi audiau(4) 
cursurile despre istoria filosofici (v. G. W. F. Hegel, Prelegeri de istorie a fîlosofîei, voL I., traducere 
de D.D. Roşea, Ed. Academiei, Bucureşti, 1963, p. 474). 

înainte de a prezenta succint teoria hegeliană asupra "discuţiei ideale", vom comenta puţin 
prilejul cu care Hegel ajunge să expună această teorie. în ciuda faptului că atunci cînd va vorbi despre 
doctrina platonică filosoful german va face nişte observaţii de o remarcabilă fineţe (v. Isabela Vasiliu- 
Scraba, Mistica platonică, Ed. Star-Tipp, 1999, p. 319-322), Hegel comite o gravă eroare 
prezentîndu-şi teoria asupra discuţiei ideale cu prilejul semnalării "graţiei" cu care Platon ar fi prezentat 
modul în care partenerii la o discuţie îşi împărtăşesc unul altuia diferitele şi "personalele" lor opinii. 

Eroarea lui Hegel constă în aceea că discuţiile prezentate de Platon în dialogurile sale erau 
închipuite, nu reale. Ele decurgeau după un anume plan urmărit cu mare grijă de autorul grec. De aceea 
acordul dintre partenerii de discuţie nu provenea dintr-o fericită punere a lor de acord, cum nici părerile 
depăşite în cursul discuţiei nu erau depăşite dintr-un hazard, sau din mecanismul intrinsec al unui foarte 
"civilizat" şi plin de "curtoazie" schimb de păreri. 

Dl Sorin Vieru, în lipsă de altă inspiraţie, pentru a vorbi despre Platon, preia greşita părere a lui 
Hegel despre armonioasele discuţii prezentate de Platon, contăbulînd niţel în jurul teoriei expuse de 
Hegel, din motive pedagogice, studenţilor săi. 

Astfel, după dl Sorin Vieru, în dialogul platonic Parmenide, ar fi avut loc o împăcare a 
generaţiilor. O nespus de annonioasă punere în acord a unor păreri diferite, sub fonna "comuniunii" între 
generaţii, între parteneri de discuţie tineri, mai puţin tineri şi mai bătrîni, comuniune "pennisă tocmai de 
plasările diferite" în ţâţa "întrebării comune". 

Dacă totul s-ar fi rezumat la astfel de opinii expuse într-un "Cuvînt de prevenire" n-ar fi fost 
nici o nenorocire. Cîte nu se pot citi pe seama lui Platon! Din păcate însă, traducînd dialogul platonic, dl 
Sorin Vieru îşi introduce părerile sale despre "comuniune" prin "plasări diferite" chiar în textul care ar fi 
trebuit să-i aparţină lui Platon. Şi nu oriunde, ci în zonele în care astfel de imixtiuni produc o pagubă 
maximă, în sensul că deformează la extrem textul platonic (5). 

Ca şi Hegel, pe care, în privinţa "discuţiei ideale" îl urmează îndeaproape, dl Sorin Vieru la rîndul 
său, a pierdut din vedere că în dialogurile platonice, toate cîte se întîmplă în decursul discuţiei sunt 
prezentate de Platon, E drept că filosoftil grec ţine să îhtăţişeze gjndurile sale în formă dialogată, de ca şi 
cum ar fi mai mulţi care gîndesc împreună. Dar, în oricare dintre dialogurile platonice, într-o deplină 
exclusivitate, în spatele fonnei dialogate se ascunde gîndirca unui singur personaj, respectiv o singură 
opinie, opinia lui Platon. Filosoful grec nu era nevoit să convingă vreun partener real de discuţie, care nu 
s-ar fi lăsat la fel de uşor convins cum fac diversele personaje din dialogurile sale. 

Dar să ne întoarcem la teoria hegeliană asupra "discuţiei ideale". Prezentînd teoria sa despre cum 
ar trebui, după modelul discuţiilor îniaţişate de Platon, să decurgă, la modul cel mai optim, un dialog, 




Hegel nu a omis să invoce "urbanitatea" şi "curtoazia" de care trebuie să facă dovadă nişte parteneri ai 
unei discuţii iii care niciunul dintre participanţi nu-şi dă "aere de oracol" şi nici nu "astupă gura celui cu 
care se întreţine". Desigur, asta implică respectul reciproc al partenerilor de discuţie. 

în discuţiile pe marginea celor gînditc de Nae Ionescu nu se poate presupune lipsa de respect 
reciproc dintre Mircea Vulcănescu şi Constantin Noica, sau lipsa de "urbanitate", fiindcă fiecare dintre 
cei doi avusese parte de o aleasă educaţie şi, lără nici o îndoială, ei se preţuiau cit se poate de mult unul 
pe celălalt. Numai că ei erau protagoniştii reali ai unor discuţii cit se poate de reale. 

'Dezbaterea era captivantă, - mai consemnează Ştefan Fay în amintirile sale despre întrunirile din 
casa lui Mircea Vulcănescu-, nu încercam să ştiu cine are dreptate: Noica, după fiecare controversă 
reluîndu-şi punctul de vedere impecabil, pe buze cu un zîrnbet de Budha care ştie adevărul, sau 
Vulcănescu, de la un cuvîiit reuşind să construiască iii cîteva minute o arhitectură culturală lfemătînd pe 
dinafară ca ornamentaţia incandescentă a goticului, pe dinăuntru plină de un spaţiu pentru un imens 
conţinut de gîndirc şi cultură universală şi cu săgeata ţîşnind spre o verticalitate transcendentală de o 
îndrăzneală neasemuită? Două ipostaze ale mecanicii gîndirii: una arborescentă, cealaltă de cristal de 
rocă! S-ar putea spune că demonstraţia lui Mircea Vulcănescu era clocotitoare ca apa care ţîşneşte din 
stîhca muntelui, în timp ce a lui Constantin Noica era limpede ca apa limpezită în budău, lîngă izvor." ( v. 
Ştefan Fay, Sokrateion, Ed. Humanitas, Bucureşti, 1991, p. 57). 

Cei care, imediat după Revoluţia din decembrie 1989, s-au gîndit să reediteze cele patru volume 
apărute între 1941 şi 1944, nu au avut o sarcină prea complicată, deoarece neclarităţile acestor cursuri 
litografiate după stenograme erau deja înlăturate de filosofi de mare clasă, precum Mircea Vulcănescu 
sau Constantin Noica. 

Datorită acestui lucru, cele patru cursuri publicate după moartea filosofului se distanţează în mod 
evident prin acurateţea editării de toate celelalte cursuri ale lui Nae Ionescu publicate la diverse edituri în 
ultimul deceniu al secolului XX. 

La revoluţionara cuprindere în paginile unei reviste bucureştene a unor cursuri ţinute de Nae 
Ionescu (v. rev. "Viaţa Românescă", de la nr. 5/1990 pînă la nr.7/1991), după cei patruzecişicinci de 
ani de interdicţie a publicării oricăreia din operele sale filosofice, textul prelegerilor de Filosofîa religiei 
(1924-1925) a fost, cu o bine venită modestie, reprodus întocmai după cursul litografiat. 

într-o atît de îndelungată perioadă, dificultăţile înţelegerii cursurilor lui Nae Ionescu au crescut 
simţitor. în principal datorită mutilării învăţămîhtului filosofic românesc într-o epocă ce a debutat cu 
îndepărtarea din învăţămînt -şi, nu de puţine ori, cu întemniţarea (6)-, adevăraţilor profesori şi înlocuirea 
lor cu impostori de toate speţele (bravi propagatori ai dogmatismului sovietic, însuşit direct de la sursă), 
la care s-a asociat masacrarea bibliotecilor de tot ce provenea din geniu românesc şi desfiinţarea 
editurilor, pentru ca apoi să continue, aşa cum a început, prin interzicerea libertăţii de gîndirc specifică 
vremurilor de supravegheat dogmatism. 

Decapitarea spirituală a României a fost urmărită cu o tenacitate greu de imaginat. Se ştie că 
prima grijă a ocupantului sovietic a fost să dea la topit volumul al cincelea al Enciclopediei României, 
prezentînd viaţa culturală a ţării (7). 

Lichidarea totală a culturii, observa cu mare pătrundere Nae Ionescu într-unul din articolele sale, 
nu echivalează cu altceva decît cu "izbînda categorică a vulgului în cea mai peiorativă accepţiune a 
vorbei, purtător firesc al vugarităţii şi al mojiciei, element de strînsură şi de scursură neintegrat funcţional 
în nici un fel de societate, care în primul rînd este o existenţă culturală" (8). Deşi au fost scrise cu mult 
înainte de cele care unnau să se întîmple în România după ocuparea ţării de către trupele sovietice, 
aceste rînduri ale lui Nae Ionescu redau cit se poate de sintetic tabloul celor cu adevărat întîmplate 
odată cu lichidarea culturii române survenită după 23 august 1944. 

Aşa se explică de ce în ultimii zece ani cînd a fost, în sfirşit, publicată opera filosofică a lui Nae 
Ionescu, nimeni, -dar absolut nimeni -, nu a scris despre filosofîa lui Nae Ionescu, deşi mulţi s-au 
repezit să-şi publice incoerentele lor conspecte după o gîndirc filosofică -pentru ei- imposibil de urmărit, 



ori să-şitrîmbiţeze părerile lor despre personalitatea luiNae Ionescu, pentru ambele demersuri, uitînd 
(sau fiind incapabili) să schimbe şabloanele de receptare a lui Nae Ionescu instituite în perioada 
comunistă. 

Facultăţile de filosofie, devenite în comunism "şcoli de spălare şi de pervertire a creierelor"(9), 
au reuşit să elimine aproape complet din cultura românească contemporană orice şansă de apariţie a 
unor scrieri cit de cit filosofice avîhdu-i drept autori pe "specialiştii" astfel formaţi Cine ştie pentru cită 
vreme! 

De cine să fie înţeleasă filosofia luiNae Ionescu, cînd, în toată perioada cuprinsă între refonna 
mvăţămîntului din 1948 şi dec. 1989 s-a urmărit constant selectarea dosarelor celor ce urmau să devină 
specialişti în ceva care se numea, desigur impropriu, "filosofie"? Ea venea în completarea unei selecţii 
naturale, ca să spunem aşa, fiin dcă cei care se îndreptau în vremea comunismului spre o asemenea 
carieră ştiau bine care va fi nestrămutatul şablon de gîndirc pe care-1 vor folosi în cei patru ani de studii 
şi mai ales după aceea, dacă intenţionau să se lăcă remarcaţi, 

Cînd acestor dificultăţi, cumva independente de dorinţa specialiştilor în aşa-zisă "filosofie" 
formaţi în comunism de a înţelege gîndirc a filosofică a lui Nae Ionescu, li s-a adăugat însă reaua voinţă, 
rezultatul a fost de-a dreptul catastrofal. Ne referim, desigur, la jalnicele editări iii 1993 şi în 1994 ale 
Prelegerilor de filosofia religiei (1924-1925) lacute de d-na Marta Petreu, în calitatea ei de 
îngrijitoare a celor două ediţii succesive apărute la propria sa editură. 

De ce jalnice? se va întreba desigur cititorul Pentru că, în afară de consultarea unui dicţionar de 
filosofie, singurul lucru rezonabil (de care îhtr-adevăr îngrijitoarea Prelegerilor de filosofia religiei s-a 
îngrijit) a fost acela de a se feri să clarifice lacunele sau frazele din cursul litografiat devenite mai greu de 
înţeles din cauza unor neclarităţi survenite la stenografiere. 

Dar mai ales fiindcă, într-un moment de rătăcire, D-na Marta Petreu s-a gîndit să-şi lase 
neapărat amprenta pe textul cursului aparţinîhdu-i unui filosof de geniu, cum a fost Nae Ionescu. 

Cu i nfim a ei ştiinţă de carte cîtă a căpătat-o studiind în comu nis m filosofia, şi mai ales cu o excesiv de 
bună părere despre aptitudinile sale de a pricepe scrierile filosofice, n-a ezitat să împodobească volumul 
cu "sic!" de cîte ori o cuprindea nedumerirea în faţa cursului pe care, din raţiuni financiare, s-a apucat 
să-l publice. După cum arată în Nota asupra ediţiei, ea şi-a închipuit în mintea ei că astfel a semnalat, 
nici mai mult, nici mai puţin, decît "ambiguităţi de sens şi erori flagrante" aparţinîhdu-i chiar lui Nae 
Ionescu. 

Marcarea cu "sic!" a ceea ce îngrijitoarea volumului nu a înţeles în textul prelegerilor lui Nae 
Ionescu îşi are însă rostul ei, desigur altul decît ar fi vrut ea să-l aîbe. Fiindcă astfel d-na Marta Petreu a 
semnalat cititorului toate pasajele în care era complet depăşită de răspunderea pe care şi-o luase, anume 
aceea de a îngriji editarea acestor prelegeri în plus, spre neşansa studenţilor care-i frecventează 
cursurile la Universitatea din Cluj, pasajele astfel însemnate în Prelegerile de filosofia religiei sunt 
nepermis de multe, pentru cineva plătit să-i aducă şi pe alţii cel puţin la nivelul său de cunoştinţe 
filosofice... 

în comunism, celor care se pregăteau să devină specialişti în "filosofie" li se împlînta bine în creier 
că religia "nu conţine nici o urmă de adevăr", că ea nu ar fi decît "obscurantism", altfel spus, stare de 
înapoiere culturală, atitudine refractară raţiunii şi progresului (v. DEX, Ed. Academiei R.S.R, 1984, p. 

616). Ei bine, această prejudecată despre "lipsa de adevăr a religiei" apare chiar în textul care ar fi 
trebuit să-i aparţină lui Nae Ionescu, gînditor de cea mai autentică religiozitate. Şi ea apare în toate cele 
patm ediţii post-revoluţionare ale prelegerilor de filosofia religiei, două ale d-nei Marta Petreu (Cluj, 
1993 şi 1994) şi două ale d-lui Marin Diaconu (Bucureşti, 1998 şi din 2000). 

în prima şi a doua ediţie îngrijite de d-na Marta Petreu se poate citi următoarea frază, marcată, 
cum era de aşteptat, cu "sic!" exact acolo unde nu trebuia: 'Nu vreau să spun că nu există o legătură 
între religjune şi neadevăr, după cum nu vreau să spun că nu există un conţinut de adevăr în fiecare 
religiune (sic!)." (10). 



în cele două ediţii îngrijte de dl Marin Diaconu, această frază, care începe cit se poate de 
simplu, "nu vreau să spun că nu există o legătură între religiune şi ADEVĂR", apare sub aceeaşi formă 
greşită (11) ca şi în ediţiile încropite de d-na Marta Petreu, ediţii pe care dl Marin Diaconu le admiră din 
cale alără şi le citează de zor (12). Singura diferenţă ar fi că dl Marin Diaconu s-a ferit să mediteze la 
ciudăţenia de a pune în circa unui gînditor religios aserţiunea conţinută în prima parte a frazei editată 
greşit de d-na Marta Petreu. Dar, pe de altă parte, a avut minima prudenţă să nu pună alandala un "sic!" 
în dreptul aserţiunii corecte din cea de-a doua parte, după care, orice religie are un conţinut de adevăr. 
Dacă prin altceva ediţiile d-hfi Marin Diaconu nu depăşesc nivelul ediţiilor d-nei Marta Petreu, măcar 
textul prelegerilor nu este, la dl Marin Diaconu, împodobit cu "sic!". 

Iată aşadar cum s-a perpetuat în patru ediţii succesive o greşală din cursul litografiat, lesne de 
îndepărtat la prima editare a cursului, dacă nu ar fi fost prejudecăţile legate de "conţinutul de adevăr" al 
religiei, prejudecăţi intrate de mult în subconştientul ambilor editori. 

Dar pe lingă prejudecăţi, prima editoare a prelegerilor de filosofia religiei din 1924-1925 mai are 
şi opinii, de care este atît de conştientă, incit, lără nici cea mai mică ezitare, se lansează impetuos în 
polemică cu filosoftil Nae Ionescu: spune Nae Ionescu despre iezuiţi că au contribuit la întărirea 

bisericii catolice, spune -în paranteze drepte-, şi d-na Marta Petreu că ei n-ar fi contribuit (v. Nae 
Ionescu, Prelegeri de filosofia religiei (1924-1925), ediţia a Il-a, Biblioteca Apostrof, Cluj, 1994, p. 
17). 

Pe cine să creadă cititorul? Pe Nae Ionescu? Sau pe mult mediatizata d-nă Marta Petreu, care, 
la orice oră din zi şi din noapte, este dispusă a consulta nu numai Mistica Evelynei, dar chiar şi alte 
scrieri filosofice străine, doar, doar va mai recunoaşte în ele ceva asemănător cu cele pe care le tot 
frunzăreşte prin filosofia românească? 

Pe Nae Ionescu, care îşi argumentează afirmaţia, sau pe d-na Marta Petreu, care numai ea ştie 
de pe unde şi-a pescuit (13) insolita opinie? Fiindcă de gîndit, singură n-a gîndit-o. Ar fi-nsemnat să fie 
capabilă să înlănţuie şi ceva raţionamente. Lucru imposibil pentru cineva care n-a depăşit încă stadiul la 
care se ajunge şi cu dresajul de animale: recunoaşterea de fonne semănînd între ele. Or, tocmai acesta 
este nivelul la care ea se găseşte, nivel pe care, în mod fatal, nu îl va depăşi niciodată, fiind excesiv de 
încîntată (14) de stadiul la care a ajuns. 

Şi cum n-ar fi încîntată, cînd penibilele ei prestaţii din domeniul filosofiei româneşti îi sunt atît de 
apreciate. Nu numai de dl Marin Diaconu. De toţi cei care continuă, peste ani, opera de subminare a 
valorilor culturii româneşti, în fonne din ce în ce mai mascate, în cărţi cu pretenţii de obiectivitate, 
publicate la cele mai mari edituri (v. Dicţionarul operelor filosofice româneşti, apărut sub 
coordonarea lui Ion Ianoşi la Editura Humanitas îri 1997). 

Sub imboldul vanităţii de a crede că simpla editare, în indiferent ce condiţii a unor prelegeri de 
Nae Ionescu, o transfomnă peste noapte în mare specialistă în filosofie, d-na Marta Petreu, cocoţată pe 
asemenea închipuite catalige, a crezut că-1 poate privi de sus pe Nae Ionescu, ba chiar că-1 face praf, 
atunci cînd s-a apucat să noteze cu năduf eşecul ei de a pricepe ceva dintr-un curs care-i apăruse tot 
timpul sub forma "unui moloz filosofic în care e destul de greu de descifrat un sens" (v. Marta Petreu, 
Nota asupra ediţiei, învoi. Nae Ionescu, Prelegeri de filosofia religiei (1924-1925), Ed. Biblioteca 
Apostrof, Cluj, 1994, p. 6). 

Se reamintim însă şi opinia lui Mircea Vulcănescu despre cursurile lui Nae Ionescu. El a 
consemnat că "suprimările de pasaje, condensările de fraze etc., lăcute de primul editor, lăceau deseori 
greu de înţeles sau enigmatice, pasaje clare în rostirea lor originară" (v. Cuvîhtul înainte la Cursul de 
logică din 1934-1935, ediţia I-a, 1943, ediţia a Il-a, 1993). 

Aşadar, după Mircea Vulcănescu, neclarităţile din textele cursurilor, îritîi stenografiate şi apoi 
litografiate, nu-i aparţin lui Nae Ionescu. Or, d-na Marta Petreu tocmai acest lucru s-a străduit să-l Iacă 
credibil. Desigur, doar pentru cititorii care, vreme de patruzeci şi cinci de ani, au tot fost pregătiţi să 
creadă aşa ceva. 



Dar, judecind ceva mai bine lucrurile, simpla alăturare a opiniei lui Mircea Vulcănescu de 
părerile aparţinîhdu-i d-nei Marta Petreu, indiferent iii ce cirsumstanţe s-ar face, seamănă cu o jignire la 
adresa filosofiei în general, şi a filosofului Mircea Vulcănescu, în particular. 

NOTE ŞI CONSIDERAŢII MARGINALE 

1. După moartea luiNae Ionescu (1890-1940), un grup de discipoli, preocupaţi de răspîndirea 
operelor filosofice ale acestuia, s-au adunat în jurul lui Octav Onicescu, care fusese bun prieten cu 
filosoful Nae Ionescu. împreună formaseră "Comitetul pentru tipărirea operei lui Nae Ionescu", 
prezidat de marele matematician, deoarece pînă la moartea lui Nae Ionescu, în volum, nu apăruse decît 
antologia de articole selectate de Mircea Eliade, care scrisese şi o postaţă la volumul îngrijit de el (v. 
Nae Ionescu, Roza vînturilor. 1926-1933, ediţie anastasică realizată de Dan Zamfirescu, Ed. Roza 
Vrafurilor, Bucureşti, 1990). 

Cursurile editate după moartea ilustrului profesor de metafizică au fost următoarele: Istoria 
Logicii. Al doilea curs. 1929-1930 (apărut în 1941); Metafizica, I, cursul din 1928-1929 (apărut în 
1942), Logică, 1934-1935 (apărut în 1943) şi Metafizica, II. cursul din 1929-1930 (apărut în 
1944). 

La primul volum, paginile despre gîndirea filosofică a lui Nae Ionescu au fost scrise de Vasile 
Băncilă (1897-1979) în aprilie 1940, la o lună după moartea lui Nae Ionescu (v. şi cap. "în lumea cea 
trecătoare nu există perfecţiune" din voi Isabela Vasiliu-Scraba, în labirintul răsfrîngerilor -Nae 
Ionescu prin discipolii săi, Ed. Star Tipp, 2000). 

2. v. Mircea Vulcănescu, Nae Ionescu, aşa cum l-am cunoscut, Editura Humanitas, 
Bucureşti, 1992, p. 134. 

3. Desigur nu toate părerile lui Constantin Noica erau acceptate de Mircea Vulcănescu. Mai 
ales dacă ele se arătau a fi prea din cale alără de "originale". Căci iată ce "originalităţi" cu privire la 
îngrijirea operei filosofice a luiNae Ionescu îi propunea Noica lui Vulcănescu într-o scrisoare din 1943: 
"Primele 6 lecţii sunt pur şi simplu anoste; restul însă e splendid! Nu vrei să punem în apendice 
începutul?"(v. rev.'Manuscriptum", nr. 1-2/1996, p. 293). 

4. într-o suspectă unanimitate de păreri, toţi detractorii lui Nae Ionescu insistă în a sublinia că 
prelegerile ţinute de Nae Ionescu la Universitatea din Bucureşti nu au fost tipărite de el în volum şi de 
aceea ele nu pot fi considerate ca avîndu-1 drept autor pe Nae Ionescu. 

Desigur este şi asta un soi de logică. E logica celor lipsiţi de logică. Pentru că cei care invocă 
referitor la Nae Ionescu un astfel de raţionament, nu-1 mai aplică niciunui alt filosof care s-a întîmplat să 
fie şi profesor universitar. De pildă, unor atît de "scrupuloşi" logicieni, nimic nu le pare mai "logic" decît 
să-l considere pe Hegel autorul Prelegerilor de istoria filosofiei, pe care Hegel nu s-a ostenit să le 
publice, lăsînd în seama foştilor săi elevi grija publicării lor. 

5. v. nota 4 de la cap. "O metafi zi că cu două înfăţişări" 

6. Din lacunarele informaţii pe care le deţinem despre întemniţarea profesorilor (uniipiezindu-şi 
viaţa în puşcărie), a filosofilor români şi a altor mari personalităţi ale culturii române odată cu impunerea 
forţată a regimului comunist în România menţionăm că au fost privaţi de libertate Mircea Vulcănescu, 
Alexandru Marcu, Ion Petrovici, Traian Brăileanu (traducătorul lui Kant), Grigore Popa, Anton 
Dumitriu, Dimitrie Guşti, Anton Golopenţia, Nicolae Mărgineam, Gheorghe Ciorogaru ( doctor în 
filosofie la Heidelberg, traducătorul lui Jacob Boehme), Constantin Noica, Petre Ţuţea, I.D. Sîrbu, Dinu 
Pillat, Sergiu Al-George, Nicolae Steinhardt, Alexandm Paleologu, Alice Voinescu, Alice Botez şi, 
foarte probabil mulţi mulţi alţii. 

De-a dreptul regretabilă ne pare puţina cunoaştere a acestor lucruri de cei care tocmai trebuiau 
să le facă şi altora cunoscute, odată cu amenajarea sub formă de muzeu a închisorii de la Sighetul 
Marmaţiel unde aflăm despre deportările în Bărăgan, dar unde nu există nicăieri o listă cu 



personalităţile culturii române care au suferit prin închisori. Concluzia care se impune este simplă: 
s-a vrut decapitarea spiritualităţii române, s-a reuşit, în mare măsură. 

7. v. DanBotta, Limite şi alte eseuri, Ed. Crater, Bucureşti, 1996, p. 359. 

8. v. Nae Ionescu, între ziaristică şi filosolle, Ed. Timpul, Iaşi 1996, p. 159. 

9. v. Nicolae Balotă, După întoarcerea din Babilon, înrev. "Viaţa Românească", nr. 8-9 / 
1999, p. 19. 

10. v. Nae Ionescu, Prelegeri de fîlosofîa religiei.1924-1925. Biblioteca Apostrof, Cluj, 
ediţia I-a, 1993; ediţia a Il-a, 1994, p. 19. 

11. v. Nae Ionescu, Filosofîa religiei.1924-1925, Ed. Eminescu, Bucureşti 1998, p.19 şi Nae 
Ionescu, Opere, voL I, Ed. Crater, Bucureşti 2000, p. 107. 

12. Intr-o perfectă parabolă a orbilor, dl Marin Diaconu, îngrijitorul cursului de Filosofîa 
religiei (1924-1925) cuprins în: Nae Ionescu, Opere, voi I (Ed. Crater, Bucureşti, 2000, p. 101- 
220), se spijină cu toată nădejdea pe ediţiile aceluiaşi curs apărute la Cluj în 1993 şi 1994. E de la sine 
înţeles că nici un moment el nu realizează ridicolul situaţiei de a o transforma pe d-na Marta Petreu în 
mare "specialistă" tocmai pentru incompetenţa cu care a îngrijit textul naeionescian. 

13. Dacă opinia "pescuită" se dovedeşte a fi fost "împrumutată", cum s-a întîmplat cu aşa-zisa ei 
descoperire a unui aşa-zis plagiat, d-na Marta Petreu nu se pierde cu firea. Opinia ce s-a dovedit a fi 
fost "împrumutată", nu ar fi fost chiar "împrumutată", ci "confirmată în avans", explică d-na Marta 
Petreu, în Postfaţa cărţii Evelynei Underhill (Biblioteca Apostrof, Cluj, 1995). 

Astfel, în 1943, Zevedei Barbu n-ar fi lăcut altceva decît să ghicească şi totodată să "confirme", 
vezi Doamne, cele scrise de ea după mai bine de jumătate de secol 

Pentru cineva care, precum d-na Marta Petreu, se tot căzneşte să acuze pe alţii de fel şi fel de 
plagiate, lăcîndu-şi din asta un ţel în viaţă, originala perspectivă a "ghicitului" şi a "confirmării în avans" ne 
pare cel puţin stranie, dacă nu de-a dreptul patologică. 

12. După cum mărturisea d-na Marta Petreu într-una dintre emisiunile d-nei Daniela Zeca, 
difuzată în repetate rînduri pe postul Televizi unii naţionale, recunoaşterea unor fonne asemănătoare îi 
produce o imensă bucurie. Şi nu numai în aşa-zisele ei depistări de aşa-zise plagiate. 

Subiectul "recunoaşterii formelor asemănătoare" îi este atît de drag, incit se vede bine că n-a 
putut trece indiferentă nici peste exemplul dat de Nae Ionescu în textul cursului de filosofîa religiei, pe 
care s-a ostenit să-l "îngrijească", am văzut în ce mod. 

într-adevăr, la un moment dat, Nae Ionescu dă un exemplu cu două cartoane, unul gri închis şi 
altul gri deschis, pe care ştia să le recunoască un pui de găină învăţat să mănînce pe cartonul gri deschis. 

Desigur, numai din cauza pasiunii pe care o pune ea însăşi în recunoaşterea unor forme 
asemănătoare, şi numai într-o perfect inconştientă spontaneitate, d-na Marta Petreu a pus un "sic!" la 
acest pasaj din cursul lui Nae Ionescu (v. Prelegeri de filosofîa religiei. Biblioteca Apostrof, Cluj, 
1994, p 71). 

Altfel nu se explică intervenţia sa. în spatele acelui "sic!" marcat de d-na Marta Petreu la 
exemplul cu puiul de găină nu se pot bănui nici "ambiguităţi de sens", nici "erori flagrante", cum 
decriptează ea asemenea marcări în Notă asupra ediţiei. Pentru că exemplul este perfect limpede, 
chiar şi pentru cei care n-au deschis în viaţa lor o carte de filosofie. 



Isabela Vasiliu-Scraba 

GÎNDIREA FILOSOFICĂ A LUI NAEIONESCU 
SI AMBALAJUL ÎN CARE EA ESTE OFERITĂ CITITORILOR 

REZUMAT: 

Adăugarea de titluri şi subtitluiri - modul cel mai simplu, mai eficient şi mai sigur de coborîre a nivelului 
unei opere filosofice pînă la pragul de înţelegere al editorului ei. Alte riscuri ale fragmentării unei opere 
filosofice (Exemplul împărţirii dialogului platonic Parmenide). O regulă de citire rapidă şi condiţiile ei de 
valabilitate. Ultima operă filosofică a lui Nae Ionescu, întregul ei organic şi arbitrara ei divizare. Primejdii 
ale gîndirii de care Nae Ionescu îi învăţa pe tineri cum să se ferească. "Singularitatea", "unicitatea" lui 
Dumnezeu, la Nae Ionescu şi la Platon. 

Textul inedit al ultimului curs de metafizică, ţinut de Nae Ionescu în anul universitar 1936-1937 a 
fost publicat cu titlul de "Tratat de metafizică"(Ed. Roza Vânturilor, Bucureşti, 1999). Probabil pentru 
a-i sublinia ineditul gîndirii şi o vag bănuită structurare într-un sistem. Ei bine, tocmai această unitate a 
priori presimţită a viziunii metafizice prezentată de Nae Ionescu la ultimul său curs (1) va apărea complet 
a nihila tă prin neinspirate împărţiri după presupuse probleme. Ca să nu mai vorbim de titlurile adăugate 
fiecărei prelegeri. 

Aşa cum am mai avut ocazia să constatăm şi în legătură cu împărţirea - după presupuse 
probleme - a dialogului platonic Parmenide, delimitarea unor părţi de altele, cînd nu este tăcută de 
autor, atrage după sine grave riscuri. 

în cazul operei platonice menţionate, primul a fost frecvent dovedit prin lăptul că mulţi cititori au 
manifestat greşita tendinţă de a-1 presupune pe Platon stabilind fel şi fel de titluri unor bucăţi din dialogul 
Parmenide. Astfel, nu de puţine ori, prezentarea filosofieiplatonice din dialogul Parmenide s-a limitat 
la comentarea titlurilor diferitelor bucăţi. 

Grăitoare în această privinţă este comentarea unei aşa-zise "critici a Teoriei Ideilor" pe care 
Platon ar fi lăcut-o în dialogul Parmenide. Ea a devenit o eroare atît de frecventă încît -pentru unii - 
tinde să ia fonna unui adevăr indiscutabil (2). 

Al doilea risc constă în sugerarea unei anume chei de lectură, ce aparţine în exclusivitate 
autorului feluritelor împărţiri, şi nu lui Platon. 

Al treilea şi cel mai însemnat risc constă în însăşi distrugerea unităţii de gîndirc a unei opere, prin 
ulterioarele ei împărţiri care nu au cum să obţină acordul unui autor plecat de mult din lumea celor vii. De 
altfel, nu este dificil de imaginat că orice adăugire apărută cu ocazia editării duce implicit la devalorizarea 
gîndirii autorului astfel editat. 

Ceea ce însă ar trebui să dea de gîndit este lăptul că diversele propuneri de împărţire -după 
problemele presupus tratate- nu ajută înţelegerea niciunui text filosofic. 

Din contră, prin prejudecăţile pe care le crează, feluritele propuneri de împărţire perturbă 
accesul la înţelegerea scrierilor filosofice de mare prestigiu. Pe lingă dovada pe care o oferă în ce 
priveşte neputinţa de receptare a unei opere filosofice în întregul ei. Lucru nu tocmai lăudabil. 

în cazul celor gînditc de Nae Ionescu, subtilitatea şi profimzimea cu care tratează problema 
metafizicii într-un mod cu totul original, dar mai ales deplina coerenţă şi organica înlănţuire a viziunii 
metafizice pe care Nae Ionescu o înfăţişează la ultimul său curs de metafizică se poate decela numai 
făcînd cu totul abstracţie de titulatura propusă pentru fiecare curs şi, desigur, de subdiviziunile 
"după probleme", prin care dl. Marin Diaconu, îngrijitorul textului prelegerilor, a ţinut să împartă 
fiecare curs. 

După propria-i mărturisire, împărţind textele cursurilor lui Nae Ionescu, dl Marin Diaconu s-a 
dorit un continuator al tînărului Dumitru Cristian Amzăr. într-adevăr, în prima ediţie (litografiată) a 



cursurilor pe care le-a îngrijit, tînărul Amzăr a propus şi el "planuri de lecţie" pentru fiecare din 
prelegerile lui Nae Ionescu. 

Primul curs tipărit în 1941 (Nae Ionescu, Istoria logicei. 1929-1930) cuprinde titlurile şi 
subdiviziunile propuse de Amzăr, cu specificarea că schimbarea lor prin altele (puse de alţi foşti 
studenţi de-ai lui Nae Ionescu) nu se justifică, editorul cursului litografiat oferind aceeaşi garanţie 
pe care "ar fi oferit-o o nouă împărţire a celor care au revizuit textul". 

Lucrurile se înfăţişează însă diferit imediat după tipărirea acestui prim volum al operelor filosofice 
ale lui Nae Ionescu. La turnătoarele două volume publicate în 1942 şi în 1943, aşadar pe cînd 
căpătaseră o mai mare familiaritate cu gîndirca lui Nae Ionescu, editorii (Mircea Vulcănescu, Constantin 
Flom şi Constantin Noica) nu numai că nu şi-au mai pus problema unei noi împărţiri, dar chiar s-au 
decis să renunţe la orice subdivizare, păstrînd numai titlurile date de Amzăr fiecărei prelegeri (3). 

Desigur, pentru cititorii care nici nu au posibilitatea, şi nici nu-şi propun vreun moment să 
urmărească cele gînditc de Nae Ionescu, nişte titluri şi subtitluri adăugate de îngrijitorul textului apar ca 
un adevărat colac de salvare. Copiindu-le, ei cred că au transmis mai departe, altor cititori (la fel de 
inocenţi îhtr-ale filosofiei), reperele generale ale viziunii metafizice aparţinîndu-iluiNae Ionescu şi 
nicidecum grila de lectură a îngrijitorului ediţiei. Este tocmai ce am constatat la răsfoirea unei cărţi 
publicate în primăvara anului 2000 la Editura Anastasia (4). 

în nota privitoare la ediţia apărută în 1997 a cursului de logică predat de Nae Ionescu în 
1926-1927, dl Marin Diaconu consemna cu o teribilă candoare cum cititorii, parcurgînd din tabla de 
materii titlurile şi subtitlurile (pe care el le-a gîndit şi le-a propus pentru fiecare prelegere), ar avea 
libertatea să se decidă, în cunoştinţă de cauză, "dacă să citească sau nu cartea în întregime" (v.Nae 
Ionescu, Introducere în logica matematică, Ed. Eminescu, Bucureşti, 1997, p.187). 

Altfel spus, după ce au citit cele gînditc de dl. Marin Diaconu, cititorii sunt liberi să aleagă dacă 
mai doresc sau nu mai doresc să citească şi cele gjndite de Nae Ionescu 

E drept că Nae Ionescu, la cursul din 18 februarie 1927, spusese că uneori cititorii se pot opri la 
consultarea tablei de materii a unei cărţi De altfel aceasta este şi una dintre regulile de citire rapidă, fiind 
pasul imediat turnător după citirea autorului şi a titlului unei cărţi 

Dar condiţia de bază a unei astfel de succinte luări de contact este, fără nici o îndoială, ca 
autorul cărţii să fie şi autorul tablei de materii. Tocmai ce a pierdut din vedere dl Marin Diaconu. 

Cînd Nae Ionescu spusese că o carte nu poate să fie bună dacă tabla ei de materii "nu este logic 
şi sistematic lucrată", el avea perfectă dreptate. Căci numai în tabloul sinoptic pe care un autor (şi nu 
altcineva!) îl oferă lucrării sale (printr-o tablă de materii judicios alcătuită) se vede măsura în care autorul 
a fost capabil să domine subiectul tratat, să dezvolte într-o deplină coerenţă tema sugerată prin titlul 
cărţii sale. 

în cazul volumelor ce cuprind cursurile ţinute de Nae Ionescu, impresia (bună sau rea), pe care 
tabla de materii i-o sugerează la o primă lectură oricărui cititor, este exact lucrul de care cititorul ar 
trebui să facă abstracţie. Fireşte, numai dacă vrea să cunoască gîndirca filosofică a lui Nae Ionescu. 

înainte de a ne apropia propriu-zis de viziunea metafizică prezentată de Nae Ionescu la ultimul 
său curs de metafizică (1936-1937), să vedem în ce fel apare ea în înfăţişarea pe care i-a dat-o 
îngrijitorul textului, dl Marin Diaconu 

Devansînd puţin lucrurile, se poate spune că metafizica naeionesciană, prin feluritele titluri de 
curs şi subdiviziuni, este cumva adusă la forma sub care a văzut-o (cînd ajungea pe la cursuri) studenta 
Jeni Acterian. Anume, lipsită de coerenţă, ori de-a dreptul nebuloasă. Ceea ce nu înseamnă că aşa şi 
este viziunea metafizică prezentată de Nae Ionescu. Fiindcă, după cum am menţionat ceva mai înainte, 
se poate foarte lesne face abstracţie de aceste adăugiri, pe care în linii mari le vom reda în cele ce 
urmează. 

După o introducere despre care nu ştim decît că ar fi "introducere" (prima prelegere) aflăm că 
întîi ar fi fost tratată problema "existenţei" (a II- a prelegere), apoi problema "fiinţei" (prelegerea a III- 



a), pe urmă despre "fiinţă şi eu" (prelegerea a IV-a), ce şi-ar afla continuarea în problematica "eului în 
faţa existenţei" (tratată în cea de-a V-a prelegere). 

Intr-o notă, îngrijitorul textului citează părerea studentei Jeni Acterian după care Nae Ionescu ar 
confunda fiinţa cu existenţa, ceea ce dovedeşte cît de puţin se străduise ea să înţeleagă cursul lui Nae 
Ionescu, în care diferenţa dintre fiinţă şi existenţă a apărut cu toată limpezimea. 

Făcînd o mică paranteză, credem că dacă ar fi testaţi toţi profesorii de filosofie, de la toate 
Universităţile din ţară, nici unul (chiar şi după citirea "Tratatului de metafizică") nu ar şti să spună în ce 
constă diferenţa, de ce în unele scrieri filosofice de autori străini corect este de pus "fiinţa", într-altele 
"existenţa", unde-i locul uneia şi unde al celeilalte, dacă sunt diferite, ce le face să fie aşa, de ce cînd este 
vorba de Aristotel este impropriu termenul de "fiinţă" şi adecvat termenul de "existenţă", ceea ce este 
valabil şi pentru comentatorii scrierilor aristotelice. 

Foarte elocvente în acest sens sunt două traduceri ale aceleiaşi scrieri thomiste, apărute la 
distanţă de trei ani una de cealaltă. Prima, Despre fiinţă şi esenţă, publicată în 1995 la Editura 
Paideia, aşa cum am arătat în cartea noastră DESPRE EXISTENŢĂ, FIINŢĂ ŞI ESENŢĂ (Ed. 
Mirisa, 1996), reprezintă o nefericită variantă de traducere în româneşte a lucrării De ente et essentia. 
Ea îi aparţine d-luiDanNegrescu. Cealaltă variantă, aparţinîndu-i d-lui Eugen Munteanu, la care însuşi 
titlul (Despre fiind şi esenţă) avertizează cititorul asupra nivelului coborît al traducerii (cauzat tot de 
imposibilitatea traducătorului de a unnării gîndirca thomistă), a fost publicată în 1998 la Editura Polirotn 
din Iaşi 

Dar să revenim la "Tratatul de metafizică". Abia după cinci prelegeri, dacă ar fi să ne luăm 
după titlurile propuse de dL Marin Diaconu, Nae Ionescu ar ajunge la "obiectul metafizicii" 

(prelegerea a Vl-a). Imediat după aceea ar fi abordat unele probleme legate de "trăirea existenţei 
prin mistică, religie şi meta fizi că". 

După "trăirea existenţei...", în cursul al VUI-lea (spre a o încurca şi mai mult pe studenta lui 
care-i punea note în jurnalul ei personal), Nae Ionescu ar fi tratat despre "fiinţă şi trăire", în al IX-lea 
despre "determinaţiile fiinţei", pentru ca în cel de-al X-lea curs să ajungă să discute despre "timp ca 
formă a existenţei", iar în cel de-al Xl-lea curs despre "modurile de manifestare ale timpului". 

Cursurile următoare, la care stenogramele lispesc, după notele rămase de la dlNestor Ignat 
publicate în carte, ar fi fost, unul despre "spaţiu" (alXII-lea) şi celălalt despre "materie" (alXffl-lea). 
După acestea, Nae Ionescu ar fi vorbit două cursuri despre problema "libertăţii" (cursurile XIV şi 
XV). 

în al XVI-lea curs el ar fi vorbit despre "cunoaştere ca raport între om şi existenţă", unnînd 
să abordeze probleme legate de "cunoaşte re-iubire-dăruire-mîntuire" (cursul XVII). Apoi vine 
"metafizica suferinţei" (cursul XVIII), "raportul omului cu transcendenţa" (cursul XIX), pentru ca 
la cursul al XX-lea să citim sibilinicul titlu "a fi şi a nu fi sau fiinţa ca fiinţă, unde Nae Ionescu tratează 
despre "dăinuirea dincolo de moarte". 

Cursul al XXI-lea ar trata despre "fiinţa umană -între întuneric şi lumină", iar la ultimul curs 
(al XXII-lea) Nae Ionescu ar fi ajuns să înfăţişeze auditoriului soluţia sa metafizică sunînd astfcl/'Prin 

comunitate -pe drumul către Dumnezeu". 

într-un articol publicat în acelaşi an, Nae Ionescu observa că există, şi este foarte normal să 
existe, doar "feluri naţionale de a trăi cuvîhtul lui Dumnezeu", nu şi feluri "individuale". Pentru că naţiunea 
defineşte pe fiecare om, şi, mai ales, pentru că "nimeni nu poate ieşi din determinantele istorice pentru a 
trăi cuvîhtul lui Dumnezeu cum este în sine". 

El semnala cu acel prilej confuzia care se face între "cuvîhtul lui Dumnezeu, care e absolut" şi 
"trăirea cuvîntului lui Dumnezeu de către oameni, care trăire, fiin d fapt istoric, nu poate fi decît relativă" 
(v. Nae Ionescu, Naţionalism şi ortodoxie, înrev. "Predania", nr. 8-9/ 1937). încă şi mai limpede, 
Nae Ionescu arăta în respectivul articol că "a crede că se poate trece, în veac încă, peste hotarele 



confesionale şi politice, însemnează a uita că şi istoria tot de Dumnezeu e făcută, şi a socoti că se poate 
anula realitatea formelor de viaţă, aşa cum le-a lăsat Dumnezeu" (Ibid.)- 

Vom mai zăbovi puţin la titlul propus de dl Marin Diaconu pentru ultima prelegere a cursului de 
metafizică din 1936-1937 ("Prin comunitate -pe drumul către Dumnezeu"). Pentru că titlul, aşa cum 
a fost el ales, are un marcat aspect de soluţie găsită de Profesor şi oferită studenţilor spre folosire, de ca 
şi cum soluţia metafizică de echilibrare ar li încetat să fie personală, cum o declarase Nae Ionescu în 
repetate raiduri. 

Or, Nae Ionescu nu a oferit nimănui spre folosire soluţia sa metafizică, cum nici un filosof nu a 
putut vreodată oferi cuiva soluţiile sale. însăşi împrumuturile dintre filosofi, observa cu mare fineţe Nae 
Ionescu, se păstrează la nivel de vocabular, răstălmăcit şi acesta. Mircea Eliade s-a pronunţat 
foarte explicit în legătură cu oferta pe care Nae Ionescu o făcea studenţilor săi; "serii întregi de studenţi 
au fost învăţaţi sistematic să nu creadă în cărţi, în teorii generale, în dogme" (v. Mircea Eliade, Funcţia 
socratică a lui Nae Ionescu, înrev. "Pan", Ani, nr. 3, 1-15 aprilie 1941). 

DIMihai Şora (5), care l-a avut profesor pe Nae Ionescu în anul universitar 1936-1937, 
aduce precizarea (pentru unii nespus de binevenită!) că viziunea metafizică a lui Nae Ionescu nu semăna 
cîtuşi de puţin cu o "ideologie", cu un ansamblu de idei "gata răcite şi combinate după nevoile cauzei". Ea 
era, aşa cum urmează să arătăm şi noi în continuare, "faptă vie a gjndului în căutare de expresie". 

Aceleaşi impresii despre cele gînditc de Nae Ionescu le găsim şi la poetul şi eseistul Horia 
Stamatu (1912-1989), care arăta lămurit cum profesorul Nae Ionescu nu îşi putea asuma rolul de 
"ideolog" şi nici de "teoretician", pentru simplul motiv că atît teoria cît şi ideologia constituiau pentm 
filosoful Nae Ionescu "primejdii ale gîn dirii, de care învăţa pe tineri cum să se ferească" (6). 

Spre a înţelege - fără prejudecăţi-, asemenea lucruri, ar mai fi de adăugat cîteva observaţii care 
se regăsesc la majoritarea discipolilor care au scris, în cunoştinţă de cauză, despre poziţia filosofică a lui 
Nae Ionescu. Dar chiar fără a ajunge la paginile "despre" Nae Ionescu, lucrurile se pot limpezi din cele 
scrise (în 1938) de însuşi Nae Ionescu în ziarul "Cuvîhtul". 

Gîndind asupra lumii, metafizicianul şi logicianul Nae Ionescu se situa pe poziţiile unei "umile 
supuneri în faţa realului" (v. "Cuvîritul" din 10 febr. 1938), metoda sa fiin d prin excelenţă "descriptivă". 

în plus, Nae Ionescu nu credea în "teoria omului creator de istorie". însăşi "ideologia", după 
Nae Ionescu, n-ar fi altceva decît "un cuvînt scornit de ideologi, (...) care au inventat teoria omului 
creator de istorie" (Ibid.). 

Reve nin d la titlul ultimei prelegeri a cursului de metafizică din 1936-1937 ("Prin comunitate - 
pe drumul către Dumnezeu") credem că unii cititori s-ar mai putea gîndi că titlul dat de dl Marin 
Diaconu celei de-a XXII-a prelegeri s-ar potrivi la fel de bine şi pentru prelegerea a XVII-a, intitulată 
de îngrijitorul textului "Cunoaşte re-iubire-dăruire-mîntuire". Pentm că şi în prelegerea a XVII-a se 
găseşte (printre altele) sfera problematică semnalată de titlul pus ultimei prelegeri 

Dar să încercăm să readucem lucrurile pe făgaşul lor. La ultimul curs, Nae Ionescu nici nu 
dezvăluie soluţia de echilibrare pentru neliniştea sa metafizică, nici nu propune în folosul altora soluţia sa. 

Cu tot aspectul ei personal soluţia a prins contur (sau, dacă vrem, "s-a dezvăluit") pe parcursul 
unui întreg an universitar, aşa cum ne putem da seama citind acum, după mai bine de şase decern, 
ultimele sale prelegeri pe tema metafizicii. 

în încheierea discuţiei despre "cele de dincolo", subiect ce ar constitui, în opinia lui Nae Ionescu 
(dar nu numai în opinia lui!), obiectul metafizicii, faimosul Profesor al Universităţii bucureştene a tratat 
despre "singularitatea, unicitatea" pe care Dumnezeu o capătă din perspectiva celui care tinde spre 
împlinirea fiin ţei sale, conştient că împlinirea sa este cu neputinţă de realizat în cazul cînd ar face 
abstracţie de neamul, "de pămîntul", din care s-a ivit. 

Pusă în această formă, problema "singularităţii" lui Dumnezeu poate părea nouă. în fapt, ea este 
veche de cînd lumea. Iar Nae Ionescu era perfect conştient de vec him ea ei, după cum era conştient şi 
de necesitatea actualizării ei, în sensul vehiculat la acea vreme în cultura europeană. 



La drept vorbind, încă de pe timpul lui Platan, pentru un filosof (termen platonic corespunzător 
"celui ce se vrea împlinit în fiin ţa sa") era exclusă "uitarea pămîntului din care s-a ivit", ca să folosim 
cuvintele lui Nae Ionescu 

Pentru Platan, asta nu echivala cu altceva decît cu respectarea legilor cetăţii, cu îndeplinirea 
îndatoririlor faţă de cetatea în care s-a născut filosoful (cel mai indicat să propună noi legi), iar în cazul 
filosofului-metec, a îndatoririlor faţă de cetatea care-1 adăposteşte (v. Platan, Poliţe ia, 520 b-c). 

Fiindcă numai avîhd îndatoriri precum ceilalţi, respectînd aceleaşi legi (şi nu unele speciale pentru ei) 
metecii se integrau printre ceilalţi cetăţeni ai polisului grecesc în care se stabiliseră. Aceeaşi soluţie de 
integrare a metecilor se poate observa şi în America, Franţa, Gennania de astăzi. Mai puţin în România 
contemporană, unde se preconizează o ciudată cale de integrare a metecilor, pornind de la presupoziţia 
că înţelegerea între ei a membrilor unei aceleaşi comunităţi de cetăţeni, annonia societăţii pe care ei o 
constituie, va fi cu atît mai minunată cu cit cetăţenii băştinaşi ar respecta nişte legi, iar cei cîţiva cetăţeni 
meteci legi diferite, primii vorbind limba ţării, ceilalţi reluzîhd s-o vorbească. 

Abandonînd comentariile m jurul ultimului titlu, fiin dcă el îmbie şi la alte comentarii, ne vom 
întoarce să privim toate titlurile propuse de dl Marin Diaconu pentru cele douăzeci şi două de prelegeri 
Oferă aceste titluri impresia unei gîndiri unitare? A unei originale viziuni metafizice? Nicidecum! Dacă ne¬ 
am lua după ele, am crede că avem de-a face cu o perfect arbitrară suită de probleme expuse după o 
totală lipsă a unui plan de gîndire. 

Mai mult, pe alocuri titlurile de curs propuse de dl Marin Diaconu dau chiar impresia de fişe 
desprinse dintr-un dicţionar, fişe din care se poate citi ce este cu "timpul", cu "spaţiul", cu "materia", 
cum este cu problema libertăţii 

Poate oare fi pusă pe seama lui Nae Ionescu, autorul cursurilor, această harababură ieşită dintr- 
o suită de titluri care nu-i aparţin? Fără îndoială că nu! Ce concluzie să tragem de aici? Desigur aceea 
că titlurile şi subdiviziunile propuse de dl Marin Diaconu pentru prelegerile de metafizică dinl936-1937 
ale lui Nae Ionescu nu au ce căuta intr-alt loc decît în notiţe (7) personale, fişe de lectură, eventual, 
printr-o elaborare a lor, în oarece comentarii purtînd semnătura d-lui Marin Diaconu (8). 

Aceste lucruri nu sunt chiar aşa de lipsite de importanţă pe cit ar părea ele unora înclinaţi să ne 
reproşeze, -nu fără o oarecare dreptate -, atitudinea critică în faţa unui eve nim ent de mărimea şi de 
importanţa celui pe care îl constituie însăşi publicarea cursului (9) ce a încununat îndelungata preocupare 
a ilustrului universitar bucureştean cu problema metafizicii. 

Pentru că din această neinspirată propunere de structurare a "Tratatului de metafizică", foarte 
probabil la o rapidă citire a tablei de materii, un cunoscut om de litere, de altfel de mare fineţe spirituală, 
a rămas cu impresia că viziunea metafizică a lui Nae Ionescu (expusă la ultimul său curs) nu este atît de 
grozavă pe cit i-a mers vestea în epocă şi pe cit credea un filosof de talia lui Mircea Vulcănescu. 

NOTE ŞI COMENTARII MARGINALE 

1. Dl Z. Omea, de zece ani încoace tot scriind despre Nae Ionescu în rev. 'România Literară" 
şi în rev. 'Dilema", risipeşte orice bănuială că ar pricepe ceva din gîndirea lui Nae Ionescu. De aceea nu 
ştim pe cine ar putea convinge opinia sa, conform căreia, titlul de "Tratat de metafizică" dat ultimului 
curs de metafizică de îngijitorii ediţiei ar fi nepotrivit. După dl Z. Omea, cursul de metafizică ţinut de 
Nae Ionescu în 1936-1937 ar fi fost, nici mai mult, nici mai puţin decît o simplă "introducere în filosofie". 

Cu ocazia articolului scris de dl Z. Omea despre "Tratatul de metafizică" în rev. România 
Literară (din 8-14 martie 2000) apare însă cu mare claritate tentativa de minimalizare a valorii gîndirii 
lui Nae Ionescu prin titluri de genul "introducere în...". 

Or, tocmai cu titluri de acestă factură au apărut în 1997 la Editura Eminescu trei volume (îngrijite 
de Marin Diaconu şi Dora Mezdrea) în care sunt cuprinse două cursuri de logică ale lui Nae Ionescu 
(ţinute în anii 1926-1927 şi 1927-1928) şi cursul de istoria logicii din 1924-1925. 



2. v. Isabela Vasiliu-Scraba, MISTICA PLATONICĂ, Ed. Star-Tipp, 1999. 

3. Pentru al patrulea curs tipărit iii 1944 (Nae Ionescu, Metafizica.1929-1930) editarea s-a 
tăcut mai în grabă. Mircea Vulcănescu chiar spera să reuşească a tipări şi un al cincilea volum care să 
cuprindă cursul de istoria metafizicii, ţinut de Nae Ionescu în anul universitar 1930-1931. Probabil de 
aceea, pentru cel de-al patrulea volum s-au preluat la repezeală divizările după presupuse probleme din 
cursul litografiat. 

4. DL RăzvanCodrescu, învoi De la Eminescula Petre Ţuţea (Ed. Anastasia, Bucureşti 
2000), fără să avertizeze cititorul că redă grila de lectură a d-lui Marin Diaconu, prezintă ultimul curs de 
metafizică al lui Nae Ionescu (1936-1937) folosindu-se de titlurile şi subtitlurile adăugate de dL Marin 
Diaconu fiecărei prelegeri 

5. v. Mihai Şora, Profesorul meu, Nae Ionescu, învoi. NAE IONESCU ÎN CONŞTIINŢA 
CONTEMPORANILOR SĂI. Crestomaţie de G. Stănescu, 1998, p. 367. 

6. v. Horia Stamatu, în voL Nae Ionescu în conştiinţa contemporanilor săi. Crestomaţie de 
G. Stănescu, 1998, p. 327. 

7. Referitor la locul pe care ar trebui să-l ocupe notiţele personale ale celor ce îngrijesc operele 
unor proeminente personalităţi ale culturii române semnalăm cititorului o practică ce o credeam dispărută 
odată cu comunismul 

în notele lui AramFrenkianla traducerea făcută de C. Balmus a "Vieţilor si doctrinelor 
filosofilor" de Diogenes Laertios am putut constata ceva cu adevărat surprinzător, ce nu-şi are nici 
măcar scuza unor considerente didactice, cum se întîmplă cu adăugirile de titluri şi subtitluri la cursurile 
lui Nae Ionescu. 

DL Bogdan Olaru, îngrijitorul celei de-a doua ediţii a "Vieţilor şi doctrinelor filosofilor" 
(apărută la Editura Polirom din Iaşi în 1997), a considerat că este cit se poate de firesc (şi mai ales 
extrem de necesar!) să completeze notele aparţinîndu-i eruditului Aram Frenkian, fără a semnala 
completările sale. Măcar schitnbînd dimensiunea literelor, pe care, editor fiin d, le putea alege oricît de 
mari i-ar fi plăcut. 

Dl Bogdan Olaru a procedat exact în maniera activiştilor comunişti, care se simţeau obligaţi să 
completeze tot ce le cădea în min ă spre publicare, nefiind capabili să sesizeze nici o diferenţă între autori 
şi importanta lor persoană. Conform principiului că şi el ca şi autorii sunt bipezi ş.a.md. Dacă vedeau 
totuşi vreo diferenţă, ea nu putea fi decît în dezavantajul celui ce aducea manuscrisul spre publicare. 

8. Un comentariu cu titlul "Nae Ionescu-filosof ', avîndu-i ca autori pe soţii Marin şi Florica 
Diaconu a fost inclus în volumul: Nae Ionescu, Opere, voi. I, Ediţie îngrijită de Marin Diaconu şi Dora 
Mezdrea, Ed. Crater, Bucureşti 2000, p. 7-73. 

Acest amplu comentariu pe care s-au trudit să-l scrie din iunie 1990 pînă în dec. 1999 (p. 73) s- 
ar fi vrut "o introducere rezumativă, pe cit posibil obiectivă, în filosofia lui Nae Ionescu" (p. 406). Dar, 
din prejudecăţile care i-au minat involuntar să folosească în primele două pagini de patru ori cuvîntul 
"contestat", de două ori cuvîntul "controversat" şi o dată cuvîntul "diabolic", transpare perfecta unitate 
stilistică a comentariului celor doi soţi cu tot ce s-a publicat în legătură cu Nae Ionescu în ultimii zece ani 
ai perioadei comuniste. O certă solidarizare cu poziţia celor care s-au ocupat de filosof înainte de 
Revoluţia anti-comunistă din decembriel989 reiese limpede chiar din încercarea soţilor Diaconu de a 
reactualiza modul de receptare caracteristic perioadei comuniste prin minuţioase trimiteri bibilografice 
numai la articolele respectivei perioade, în contrast cu lacunarele citări bibliografice a articolelor despre 
filosofia lui Nae Ionescu publicate recent. Precum şi din repetarea falsei afirmaţii că Nae Ionescu ar fi 
"ignorat" istoria metafizicii (v. Ghe. Cazan, Istoria filosofiei româneşti, 1984, p.318), în jurul căreia 
autorii îşi structurează întregul studiu. 

De altfel numeroasele originalităţi din comentariul alcătuit de cei doi soţi fee însuşi titlul 
impropriu, căci iată ce scriu ei că ar fi gîndit filosoful Nae Ionescu: "Această conştiinţă a păcatului 
originar stă la baza deosebirii dintre om şi Dumnezeu"(p. 41); "reţinem efortul lui Nae Ionescu de a 



cuprinde şi a mstăpîni absolutul metafizic" (p. 35); "eul cunoscător nu poate deveni obiect pentru lucru şi 
nici pentm obiectul ideal" (p. 28); "funcţiile practice, antropologice ale metafizicii sunt: saltul în general, în 
virtual" (p. 25), prin metafizică realizîhdu-se, în opinia autorilor, "un echilibru între om-generaţie şi 
întreaga realitate pe care încearcă s-o cunoască din interior şi s-o valorifice favorabil umanităţii" (p.23), 
ori "aici Nae Ionescu face un salt ontologic..." (p. 28), ş.a.md. 

9. Volumul conţine, în alăra cursului de metafizică predat de Nae Ionescu în anul universitar 
1936-1937 şi notiţele cîtorva prelegeri de la cursul de Logica colective lor. 1937-1938 (v. Nae 
Ionescu, Tratat de metafizică. 1936-1937. Curs inedit, stenografiat şi transcris de Dumitru Neacşu. 
Ediţie îngrijită de Marin Diaconu şi Dan Zamfirescu. Cuvîht înainte şi postfaţă de Dan Zamfirescu. 
însemnări inedite despre Curs şi o Mărturie de Nestor Ignat şi un document inedit prezentat de 
Octavian Glfibu. Bucureşti, Ed. Roza Vânturilor, 1999). 



Isabela Vasiliu-Scraba 

SUB PRETEXTUL UNOR ZVONURI... 

"Acum se urmăreşte distrugerea sistemtică a 
spiritului care a luat trup printre noi Se 
retează, brutal şi cu fierăstrăul toate valorile, 
pentru ca urmaşii noştri să nu mai găsească 
nici 

un sprijin spiritual şi nici un temei de mîndrie 
nicăieri şi în nimic " 

L. Blaga, Luntrea lui Caron, 1990, p. 

302. 

în revista condusă de dl Nicolae Manolescu, fervent admirator (şi susţinător) al 
prestaţiilor "filosofice" ale d-nei Marta Petreu, în decembrie 1994 a apărut un articol 
intitulat bombastic: "Istoria unui plagiat: Nae Ionescu - EvelynUnderhill"(l). 

înainte de a intra în miezul acestei "istorii", se cuvine a observa ciudata postură în 
care s-a pus d-na Marta Petreu scriind respectivul articol. Pentru că d-na Marta Petreu 
multora le-a părut a fi, pînă la acea dată, îngrijitoarea operei filosofice a lui Nae Ionescu. 

în 1994 tocmai publicase o a doua ediţie a cursului de filosofia religiei, ţinut de Nae 
Ionescu în anul universitar 1924-1925 (2). 

Oricum, este din cale afără de curios, pentru că ţine de o moralitate absolut 
nemaivăzută, pe de-o parte, să faci bani pe seama geniului unui filosof de marcă al culturii 
româneşti, tipărind, în 1993 pentru prima dată în volum, cursul litografiat în 1925, într-o 
ediţie rapid epuizată, urmată de o a doua ediţie, în 1994, şi ea pe sfîrşite. 

Iar, pe de altă parte, să militezi activ şi eficient pentru denigrarea celui care-ţi 
înviorează vînzările de carte la Biblioteca Apostrof, adăugind la volumul cumpărat de cei 
dornici să-l citească pe Nae Ionescu, după 50 de ani de interdicţie, o "Cronologie" scrisă în 
stilul cel mai calomnios posibil, şi, pe deasupra, publicîndpseudo-descoperiri de pseudo- 
plagiate. 

D-na Marta Petreu prezintă aşa-zisa "istorie" a plagiatului după Evelyn Underhill nu 
cum s-ar aştepta orice cititor, ca o înlănţuire de fapte în timp, ci ca o înlănţuire de zvonuri: 
ea a aflat de la Georgeta Dimisianu, care a aflat de la Georgeta Mircea Cancicov, care (la 
rîndul ei) a aflat de la Cella Delavrancea, care ştia de la Nae, că acesta "şi-a luat tipologia 
pelerinului din cartea unei englezoaice" ("Rom. Lit.", p. 17). 

O astfel de prezentare a "istoriei" vom vedea că nu a fost aleasă întîmplător, căci 
numai în forma aceasta d-na Marta Petreu putea să-şi camufleze autenticul ei plagiat. Să se 
bucure singură de laurii aşa -zisei sale "descoperiri". 

De altfel, colportarea de zvonuri este o ispită destul de mare pentru autoarea 
articolului din "România Literară". Fiindcă acelaşi procedeu se remarcă şi în scrierea 
purtînd amprenta ei personală, în "Cronologia" (3) adăugată la sfîrşitul volumului 
cuprinzînd Prelegerile de filosofia religiei ţinute de Nae Ionescu în 1924-1925. 

"Cronologia", asezonată de d-na Marta Petreu, este formulată astfel încît cititorul - 
interesat să vadă cum a decurs, în linii mari, istoria vieţii lui Nae Ionescu - , să nu rateze cu 
nici un preţ ocazia de a-şi face despre Nae Ionescu o părere cît mai proastă. 



De pildă, să şi-l reprezinte după imaginea unui infractor de drept comun. Sau aceea a 
unui meschin arivist cam fără noroc la titluri universitare, ale cărui prelegeri, "de 
obscuritate maximă", ar fi denotat un stil "căznit" şi cu "poticneli". 

Aşadar, în d-na Marta Petreu abordează metoda colportorilor de zvonuri, 
înveşmîntîndu-şi astfel informaţiile: "zvonuri insistente din epocă spun că..." (v. Nae 
Ionescu, Prelegeri de filosofia religiei, Biblioteca Apostrof, 1994, p. 216), "se pare că 
scurtele perioade de tăcere sunt cumpărate de Ministerul de interne " (op. cit., 
p.223), "automobilul (..) şi cuter-ul par a fi răsplata Regelui pentru bunele lui 
servicii ", "discipolii şi prietenii în această vreme îl bîrfesc fără milă - dar numai 
între ei " (op. cit., p. 236). 

Dar la data cînd redacta "Cronologia", d-na Marta Petreu nu făcuse încă glorioasa 
"ei" descoperire, căci nimic n-ar fi reţinut-o să o treacă, între atîtea, şi pe aceasta. 

Aşadar, din gură în gură ajunsese şi la d-na Marta Petreu zvonul că Nae Ionescu "a 
luat tipologia pelerinului din cartea unei englezoaice". în articolul din 'România 
Literară" nu precizează "cînd" i-a spus Georgeta Dimisianu ce i-a spus Georgeta Mircea 
Cancicov ş.a.m.d. Descoperirea acestui lucru va fi contribuţia noastră personală la 
cercetarea ştiinţifică a problemei. 

Odată ce aflase zvonul, d-nei Marta Petreu nu i-a mai rămas decît să descopere 
numele englezoaicei şi titlul cărţii. Şi le-a descoperit! Fără să amintească vreo sursă, d- 
na Marta Petreu îl lasă pe cititor să priceapă că nu se ocupă numai de comercializarea 
gîndirii lui Nae Ionescu, nu scrie numai poezii sau articole de reviste, ci, peste toate 
acestea, are şi foarte elevate lecturi: cînd nu citeşte cărţi de psihanaliză, citeşte cărţi de 
mistică. Ea o citeşte înainte de culcare pe Eveyn, cu tratatul ei de Mysticism. Astudy in 
the Nature and Defelopment of Man's Spiritual Consciousness (1911). într-un moment 
crucial al vieţii sale, a citit ea şi cursul de metafizică din 1928-1929 a lui Nae Ionescu. 

Şi, ca o fericită încununare cu succes a spinoasei cercetări ce-am întreprins cu 
privire la data cînd a aflat d-na Marta Petreu de englezoaică, putem spune cu siguranţă că 
abia în 1994 a ajuns la urechea ei zvonul cu pricina. Doar atunci, mai precis, după ce 
publicase (la editura sa) o-a doua ediţie a Prelegerilor de filosofia religiei ţinute de Nae 
Ionescu. 

Aşadar numai şi numai atunci, dintr-o pură întîmplare, d-na Marta Petreu a ajuns să 
citească (în englezeşte) cele peste 600 de pagini ale cărţii Evelynei, şi să descopere, 
absolut singură şi printr-un merit cu totul personal, o suspectă asemănare între cele spuse 
de Nae Ionescu la cursul de metafizică din 1928-1929 şi cele scrise de Evelyn. 

Apoi a identificat cu sîrg asemănarea, şi A DECIS că este rezultatul unui plagiat. Aşa 
AU DECIS şi cei care au citit articolul d-nei Marta Petreu şi l-au băgat în revistă, să fie 
cadou şi de Crăciun, şi de Anul Nou pentru cititori. 

Totuşi, măcar cei de la revistă ar fi putut să observe că atunci cînd Nae Ionescu spune 
că 'întrebuinţează o formulă care nu este a lui", chiar dacă nu citează pe nimeni, el nu 
poate fi acuzat că pretinde a spune lucruri originale, care-i aparţin. 

Iar pentru asta nu era nevoie să se canonească să citească întreg articolul d-nei Marta 
Petreu. Puteau citi doar un sfert. Fiindcă asemenea afimatie se lasă lesne remarcată chiar 

din al doilea citat "demascator", extras din prelegerile ţinute de Nae Ionescu în 1928-1929. 

Iată ce transcrie d-na Marta Petreu că spunea Nae Ionescu: 'DACA AR FI SA 
ÎNTREBUINŢEZ O FORMULA CARE NU ESTE A MEA, pentru a deosebi magic şi 
mistic, aş spune că magia ia şi mistica dă" (v. Nae Ionescu, Metafizica.1928-1929, 
prelegerea a XVI-a). Acest pasaj, citat de d-na Marta Petreu spre dovedirea aşa-zisului 
plagiat, este pus în paralel cu următorul: 'Diferenţa fundamentală dintre ele este 



următoarea: magia doreşte să obţină, mistica doreşte să dea - două atitudini 
nemuritoare şi antagoniste..." (Evelyn Underhill). 

Asemănarea este, într-adevăr, evidentă. Numai "plagiatul" NU ESTE EVIDENT DE 
LOC. Fiindcă Nae Ionescu avertizase auditoriul cănu spune lucruri gîndite de el. Doar d-na 
Marta Petreu nu avertizează cititorii cînd preia de la alţii. 

Nimeni nu şi-o poate închipui pe d-na Marta Petreu, asistentă la Universitatea din 
Cluj, că nu s-a dus pe la Bibliotecă şi, pregătindu-se a scrie "Cronologia", nu s-a uitat prin 
bibliografia de specialitate, extrem de sărăcăcioasă la capitolul «scrieri despre» Nae 
Ionescu. Si chiar nimeni nu crede că nu a consultat Istoria fîlosofiei româneşti, si că nu i- 
au căzut ochii pe afirmaţia autorului, despre 'împrumutul tăinuit de Nae Ionescu" (v. Ghe. 
Cazan, Istoria fîlosofiei româneşti, 1984, p. 313). Mai ales că şi dl Ghe. Cazan şi d-na 
Marta Petreu au citat în mod ciudat aceeaşi frază a lui Nae Ionescu, în care le explica 
studenţilor că nu a venit la curs pentru că nu avea ce să le spună. Fraza, bucuros transcrisă de 
amîndoi, a fost înţeleasă de ambii la fel, cu bine cunoscuta obedientă fată de "cei de sus" 
pentru care excluderea lui Nae Ionescu din cultura română a fost (şi rămîne) un imperativ 
major. 

De altfel, toate comentariile d-nei Marta Petreu la adresa lui Nae Ionescu, făcute la 
modul general sau cu ocazia discutării fragmentelor puse în paralel, păstrează un vizibil aer 
de familie cu tot ce s-a mai scris despre Nae Ionescu în perioada comunistă. La fel şi 

"Cronologia". 

Un lucru însă trebuie să devină limpede pentru oricine: d-na Marta Petreu nu 
plagiază. Singură a descoperit şi numele englezoaicei, şi titlul cărţii. Nae Ionescu "plagiază" 
(4). Ce dacă el mărturiseşte că nu-i aparţin cele spuse? Tot "plagiază", pentru că atunci cînd 
povesteşte ceva spus de altul, povestirea lui seamănă chiar cu ce a spus altul. Cu nimic 
altceva. Leit. Toată lumea a văzut cit de bine seamănă. D-na Marta Petreu le-a deschis ochii. 
Pentru că ea e pasionată de tratate de mistică şi singură, numai de la un zvon despre o 
englezoaică oarecare, a găsit-o -infailibil- pe "acea" englezoaică. Numai ea sesizează de la o 
poştă cînd e vorba de un plagiat. Prin forţe proprii; era să scriem prin plagiate proprii! 

Acuma nu-i mai puţin adevărat că oricine se află cu treabă în domeniul fîlosofiei a 
aflat de prestigioasa revistă scoasă de Lucian Blaga la Sibiu între 1943 şi 1944 (5). Precis 
că de revista "Saeculum" ştie si d-na Marta Petreu. Doar tine cursuri de filosofie 

românească la Universitatea din Cluj. 

Nu vrem totuşi să spunem că ar fi aflat de traducerea nemţească a cărţii de 
mistică citită de Nae Ionescu din recenzia lui Barbu Zevedei, apărută în revista lui Blaga. 

Nu-i frumos să-i punem la îndoială buna credinţă cînd scrie doar despre un oarecare 
zvon ce a ajuns-o şi pe ea. 

După ce singură a identificat-o pe englezoaică, d-na Marta Petreu a tradus, tot 
singură, titlul cărţii lui Evelyn. Din engleză în germană. 

Mai greu i-a fost cu găsirea anului de publicare a traducerii nemţeşti. Fiind 
vorba de 1928, anul traducerii nu era trecut în cartea apărută în 1911, pe care ea o citise din 
pură pasiune pentru mistică. 

Dar s-a descurcat. Binişor. Să nu-şi închipuie cineva că a depistat anul traducerii 
germane în revista "Saeculum". Ar fi dovada unui plagiat. Or, toată lumea ştie, din 
articolul d-nei Marta Petreu, cine pe cine plagiază. Să nu creăm confuzii! 

Pentru cititorii interesaţi de recenzia din revista de acum jumătate de secol, pe care a 
scris-o simpatizantul comunist de atunci, plecat apoi în ţara Evelynei, dăm mai jos un 
fragment: 



Ţinem să remarcăm însă un lucru, cu toate rezevele pe care le pretinde o 
bună intenţiune. TIPURILE MISTICE NU POT FI LUATE CA O CONTRIBUŢIE 
PERSONALĂ a lui Nae Ionescu. Cartea lui Evelyn Underhill intitulată "Mystik" a 
cărei ediţie germană am consultat-o, cuprinde exact acele trei tipuri: al pelerinului, 
al mirelui şi sfîntului. în capitolul VI, "Mystik und Symbolik" pot fi urmărite 
anumite lucruri paralele. Bunăoară exemplificările (pelerinul Parsiphal -exemple 
din Dante, etc.,). De asemenea caracterizările ce se aduc iubirii. Este de notat că 
această carte, apărută în limba engleză în 1911, este socotită nu numai în lumea 
anglo-saxonă ca o lucrare de bază asupra misticii, dar şi în restul lumii civilizate. în 
limba germană a apărut în anul 1928, tocmai anul în care Nae Ionescu îşi ţinea 
cursul despre metafizică. Aducem acest lucru la cunoştinţă, NU FIINDCĂ AM AVEA 
DE SPUS CEVA LUI NAE IONESCU, CI EDITORILOR (6). într-un curs, în faţa 
studenţilor, se poate trece cu vederea un izvor folosit. La curs se urmăreşte 
înţelegerea unei probleme, în prima linie. Cînd se trece la tipar, lucrurile se 
schimbă. Poate ar fi fost bine ca această carte să fi fost numită. DESIGUR NAE 
IONESCU AR FI FĂCUT-O, DACĂ ŞI-AR FI EDITAT CURSURILE, (v. Zevedei 
Barbu, rev. "Saeculum", iul.-aug., 1943, p. 83). 

Se observă cum cele publicate în revista "Saeculum" respiră un aer de normaliate, 
deşi Zevedei Barbu strecoară germenul îndoielii. Să-l fructifice cine doreşte. S-a şi găsit 
cine. DAR NICI UN MOMENT ZEVEDEI BARBU NU VORBEŞTE DE VREUN PLAGIAT. 
Aici se cerea o contribuţie "originală". 

E drept că nici Barbu Zevedei NU A ŢINUT CU TOT DINADINSUL SĂ VADĂ ÎN 
CURSUL LUI NAE IONESCU PROPOZIŢIILE ÎN CARE PROFESORUL SPUNEA 
STUDENŢILOR CĂ NU LE SPUNE NOUTĂŢI. 

Altminteri, ar fi citat (probabil) din prelegerea unde vine vorba de tipul pelerinului, al 
mirelui şi al sfîntului următoarea indicaţie: 

DE ALTFEL, TEORIA ACEASTA A TIPURILOR ESTE CEVA MAI VECHE 
(v. Nae Ionescu, Metafizica. 1928-1929, prelegerea XX). 

Nici d-na Marta Petreu nu a văzut indicaţia. Ea a avut orbul găinilor, pentru că a 
remarcat doar fraza imediat următoare: 

Eu -spune Nae Ionescu -, am căutat să o aplic în tot domeniul filosofici şi cred 
că în bună parte mi-a dat, mie cel puţin, rezultate satisfăcătoare" (ibid.). 

Ceea ce impresionează în articolul d-nei Marta Petreu publicat în 'România Literară" 
nu este numai faptul că îşi permite să-l facă pe Nae Ionescu 'Mitică-filosof", sau tonul 
nepotrivit, cit volumul de muncă zadarnică pentru a controla pe Nae Ionescu dacă povesteşte 
fidel cînd spune că povesteşte ceva ce nu-i aparţine. La fel, orbirea cu care se face vinovată 
de plagiat, încercînd -fără succes-, să identifice un aşa-zis "plagiat". 

Cu toate acestea, sperăm ca deziluzia pseudo-descoperirii unui pseudo-plagiat să nu-i 
stingă arzătoarea pasiune pentru mistică. Şi să ajungem să citim tratatul Evelynei, promis să 
apară la "Biblioteca Apostrof. Dar fără 'identificări" (7). Şi nici cu vreo "Cronologie"... 

NOTE ŞI COMENTARII MARGINALE 

1. v. Marta Petreu, "Istoria unui plagiat: Nae Ionescu - Evelyn Underhill", în 

revista 'România Literară", nr. 49-50 din 21-31 dec. 1994, p. 16-17. Afirmam că dl Nicolae 
Manolescu este nu numai un fervent admirator al prestaţiilor "filosofice" ale d-nei Marta 
Petreu, ci şi un constant susţinător, gîndindu-ne totodată la articolul pe care i l-a publicat 



mai apoi, despre un aşa-zis "plagiat" al lui Blaga. Evident, tot din Evelyn Underhill, deoarece 
cartea acesteia se pare că este singura pe care a citit-o d-na Marta Petreu. 

2. v. Nae Ionescu, Prelegeri de filosofia religiei (1924-1925), ediţie îngrijită, 
cronologie, notă asupra ediţiei şi indice de Marta Petreu, Editura "Biblioteca Apostrof, 
Cluj, ediţia a Ii-a, revăzută, 1994. 

3. v. Marta Petreu, Cronologie, în voi. Nae Ionescu, Prelegeri de filosofia 
religiei, .Editura 'Biblioteca Apostrof ', Cluj, ediţiaafl-a, revăzută, 1994, p. 211-243. 

4. După cei cinzeci de ani de regim comunist, ravagiile decapitării spirituale a 
României au mers mult mai departe decît şi-ar fi putut imagina şi cele mai pesimiste spirite. 
O ilustrare perfectă o constituie însăşi supra-realista discuţie în jurul aşa-zisului "plagiat" al 
lui Nae Ionescu, la care au participat nume dintre cele mai mediatizate ale culturii 
comuniste. Acuzatorii lui Nae Ionescu, mereu aceiaşi si repetînd, sine die, un refren 
neschimbat, fără să sesizeze nimic în neregulă, după acuzaţia că Nae Ionescu ar fi lipsit de 
"operă filosofică", nu uită să adauge şi acuzaţia de "plagiat". Unui om normal de inteligent 
asocierea celor două acuzaţii ar trebui să-i apară ca fiind de domeniul absurdului. Ei bine, 
nu-i aşa. 

în 1995, dl Nicolae Manolescu, de pildă, credea ferm că Nae Ionescu este vinovat de 
"transcrierea Iară ghilimele a unor fraze" (v. N. Manolescu, "în jurul unui plagiat", în 
rev. "România Literară", nr. 6, 22-28 febr. 1995, p.l). Numai că, aşternînd în fuga 
condeiului aceste rînduri, 'în jurul unui plagiat", dl Manolescu uitase să-şi pună întrebarea: 
"UNDE A TRANSCRIS, fără ghilimele, Nae Ionescu respectivele fraze? 

în ce ne priveşte, n-am putea răspunde la această întrebare. Şi nici nu credem că 
cineva ar putea răspunde. Pentru simplul motiv că Nae Ionescu nu a "transcris" nici măcar o 
un rînd din opera sa filosofică constituită din cele 12 volume cuprinzînd cursurile sale care 
au fost stenografiate şi apoi litografiate de alţii. 

Dar să vedem ce "hrană spirituală" oferă cititorilor revista d-lui Nicolae Manolescu 
în anul 2000, la zece ani după violentul deces al realismului socialist. în "România 
Literară" din 8-17 martie 2000, dl Z. Ornea scrie negru pe alb că "...Nae Ionescu n-are 
operă filosofică scrisă, dacă exceptăm articolele pe teme filosofice din Cuvântul şi 
Predania şi teza de doctorat, şi ea postum publicată" (v. Z. Ornea, "Un curs de 
filosofie", în rev. 'România literară", nr. 9 din 8-17 martie 2000, p. 9). 

Apoi, i se pare foarte normal să constate cum atenta studiere aunei opere filosofice 
"inexistente" a produs "dezvăluiri de plagiat incontestabil "(ibid.). Ceea ce ţine, fără doar 
şi poate, de domeniul supra-realismului post-socialist. 

5. După Dictatul de la Viena, din 1940, cînd România a fost silită să cedeze Ardealul 
de Nord, sub ameninţarea invadării armate a întregului său teritoriu, Facultatea de Litere şi 
Filosofie a Universităţii din Cluj, unde Lucian Blaga era profesor, s-a refugiat la Sibiu. 
Mutat prin forţa împrejurărilor la Sibiu, filosoful Lucian Blaga a scos aici revista 
"Saeculum", pentru ca, după retrocedarea teritoriului românesc, să revină la Cluj, odată cu 
mutarea Universităţii. 

5 

6. Zevedei Barbu precizează, aşa cum uşor se poate observa, că eventualele reproşuri 
pentru lipsa unor indicaţii bibliografice s-ar putea aduce NUMAI EDITORILOR, nu şi lui 
Nae Ionescu. 

Opinia sa este perfect justificată. Cu atît mai mult cu cît, în acest sens, chiar se 
crease un precedent. Dacă cititorul are curiozitatea să se uite în cursul litografiat de istoria 
metafizicii, ţinut de Nae Ionescu în 1930-1931, el poate remarca prezenţa indicaţiilor 
bibliografice, în care apar nume de autori care nu figurează în cuprinsul prelegerilor ţinute 
de Nae Ionescu. 




De pildă, la p. 85, Nae Ionescu menţionează teoria numită "Weltschmerz", fără să 
spună cine o susţine. Editorul cursului litografiat în 1931, Dumitru Cristian Amzăr 
completează în subsolul paginii că teoria aceasta a fost susţinută de J. B. Meyer, în cartea sa 

Weltelend und Weltschmerz (1872) şi de J. Rehmke, în Philosophie des 
Weltschmerzes (1878). 

Or, la cursul de metafizică din 1928-1929 nu lipsesc obişnuitele indicaţii ale lui Nae 
Ionescu, prin care editorii puteau identifica uşor cartea Evelynei trecînd-o în nişte eventuale 
note bibliografice, alături de celelalte cărţi pe care s-ar fi ostenit să le identifice. 

Pentru cursul de istoria metafizicii din 1930-1931, D.C. Amzăr, după cea de-a noua 
prelegere, trece, pe lingă altele, şi o carte care, la acea vreme, era relativ recent apărută: G. 
Misch, Der Weg in die Philosophie (1926). Această lucrare nu fusese indicată - nici 
măcar aluziv - de Nae Ionescu. Editorul însă a crezut necesar să o treacă la bibliografie 
pentru că, foarte probabil, fusese consultată de Nae Ionescu. 

De aici se vede cită dreptate avea Barbu Zevedei să susţină că lipsa bibliografiei nu 
se poate reproşa decît editorilor cursului de metafizică din 1928-1929, care nu s-au mai 
ostenit, precum se ostenise D. C. Amzăr, editorul cursului de istoria metafizicii din 1930- 
1931, să precizeze în subsolul paginii care sunt autorii şi cărţile la care se referise Nae 
Ionescu la curs, pornind de la acele vagi indicaţii date de Nae Ionescu în timpul prelegerilor. 

Dar, dacă ne gîndim la ce ediţie mizerabilă a oferit cititorilor d-na Marta Petreu cînd 
a 'îngrijit" cursul de filosofia religiei ţinut de Nae Ionescu în 1924-1925, putem măcar să 
apreciem acurateţea îngrijirii cursului de metafizică din 1928-1929, chiar lipsit de indicaţii 
bibliografice aşa cum este el. 

Pentru că pe atunci cînd Constantin Floru, Mircea Vulcănescu şi C-tin Noica se 
ocupau de publicarea cursurilor lui Nae Ionescu, vremurile erau cum nu se poate mai 
vitrege, iar cei trei împrăştiaţi în diferite locuri, ca pe vreme de război: C-tin Floru 
concentrat în comandamentul Gării Buzău şi Mircea Vulcănescu, concentrat în Bucureşti, la 
Minister. 

Intr-o scrisoare din 1942, anul cînd s-a publicat cursul de metafizică ţinut de Nae 
Ionescu în 1928-1929, C-tin. Noica era cu soţia sala Sinaia, şi îi scria lui Mircea 
Vulcănescu într-o scrisoare în 12 ian. 1942 că el, personal, stă 'în Bucureşti numai 
pentru Asociaţia Nae" (v. rev. "Manuscriptum, nr.1-2 / 1996, p.229). La Sinaia, după cum 
îi spunea d-lui Gabriel Liiceanu, Noica tradusese în acea perioadă opt romane poliţiste 
pentru editura Herz (v. G. Liiceanu, Jurnalul de la Păltiniş, Ed. Cartea Românească, 1983, 
p. 14). 

7. La publicarea, în cea de-a doua jumătate a anului 1995 a volumului Evelynei 
Underhill, Mistica la Editura 'Biblioteca Apostrof" pe care o conduce, d-na Marta Petreu 
nu a ratat ocazia să-şi republice, în postfaţa volumului, "pseudo-descoperirea", deja publicată 
de dl Nicolae Manolescu în rev. "România Literară" din dec. 1994. 

între timp ea citise lucrarea noastră (pe care nu o menţionează, aşa cum îi stă în fire), 
O pseudo-descoperire a unui pseudo-plagiat. Lucrurile şi Ideile Platonice, apărută în 
martie 1995 (la Editura Fundaţiei 'Ionel Perlea"), după ce dl Nicolae Manolescu refuzase să 
publice articolul nostru, scris ca o replică la articolul d-nei Marta Petreu. 

Iată cit de ocolit recunoaşte d-na Marta Petreu consultarea scrierii noastre, "O 
pseudo-descoperire a unui pseudo-plagiat': 

"Cu ocazia acestei furtuni AM AFLAT că nu sunt primul care semnalalează 
FURTUL din Underhill, căci Zevedei Barbu l-a semnalat înaintea mea. Nu 
cunoşteam textul lui Zevedei Barbu. Acum, cunoscîndu-1 constat că MĂ CONFIRMĂ" 
(v. Evelyn Underhill, Mistica, Ed. 'Biblioteca Apostrof", 1995, postafaţă, p. 289). 



Apoi se pretează la citarea fragmentului pe care l-am citat şi noi, care începe cu 
fraza: Ţinem să remarcăm însă un lucru, cu toate rezervele pe care le prtinde o bună 
intenţiune...” din recenzia lui Zevedei Barbu publicată în revista "Saeculum" (iul. -aug. 

1943), pentru simula cit mai convingător că ar fi citit această recenzie pentru prima dată, şi 
că, vezi Doamne, "nu cunoştea" textul lui Zevedei Barbu. 

în privinţa aşa-zisei lecturi în "premieră" a celor publicate în rev. Saeculum din 1943, 
credem că lucrurile sunt suficient de bine clarificate în cuprinsul articolului nostru intitulat 
"O pseudo-descoperire a unui pseudo-plagiat". Mai ales că am arătat, fără putinţă de 
tăgadă, imposibilitatea d-nei Marta Petreu de a stabili anul traducerii nemţeşti (1928), ce nu 
figura în originalul englezesc (1911) pe care 1 -a citit d-na Marta Petreu, pe o altă cale decît 
cea a «împrumutării» acestei preţioase informaţii din recenzia scrisă de Zevedei Barbu, 
fără a cita sursa. 

Ar rămîne de observat doar două lucruri. în primul rînd expresia desemnînd, de astă 
dată nu un plagiat, ci un "furt". Probabil că în subconştientul ei aşa îşi califică, singură, 
propriul «împrumut» din Zevedei Barbu. 

în al doilea rînd, ciudata "confirmare" pe care crede că i-o oferă cele scrise de 
Zevedei Barbu în 1943 pentru nişte pagini scrise de ea în 1994. Dar despre această opinie 
frizînd patologicul am scris într-o notă de la capitolul următor, intitulat "Despre editarea 
cursurilor lui Nae Ionescu". 



Isabela Vasiliu-Scraba 


THE TWO ASPECTS OF 
NAE IONESCU'S METAPHYSICS 


"Nac Ionescu restored the 
imperial tradition of the 
philosophical teaching, which 
means the rigorous thinking of 
one's own issues and not the 
thinking from others' books [...] 

That Nae Ionescu was the 
professor best loved and with the 
biggest number of students is 
owed precisely to this detail: he 
taught the young how to think and 
encouraged them to think over 
their personal problems." 

Mircea Eliade 

Through his novei understanding of metaphysical concems (in his opinion, of a strictly individual 
nature) as counterweight for missing salvation, Nae Ionescu outlines the general framework of his 
metaphysical outlook that he was to detail on his last lecture. 

"Each person carries a dead monk in their soul," had written Nae Ionescu on the margin of a 
photograph taken in 1933. It is the sentence by which the philosopher expressed, in a most suggestive 
way, the generally human need for metaphysics, as he saw it, as a restlessness of the human conscience 
in its attempt to overcome time and space. 

As regards "salvation through culture," that is salvation 'by breeding culture," we create works 
that outlive space and time (a philosophical stand that was to be backed up-inhis writings-by 
Constantin Noica), Nae Ionescu said that this is "a magic-pantheistic stand, not a Christian one." 

He points out strongly enough to the personal nature of metaphysical preoccupations, which 
does not mean, at any time, the individual's isolation from the community they belong to. At a first stage, 
Nae Ionescu defined metaphysics as a "total and mature outlook on existence." To the one who 
manages to reach a "superabundance" of their being, failing though to save themselves through holiness, 
their subsequent existence will be then a "fall into the human condition." It is the starting point for an 
attempt at "totally and harmoniously understanding existence," having reached the required maturity to 
approach, from a personal perspective, the issue of metaphysics. However, that does not mean that one 
willbe able to de vise, on their own, a "final metaphysical solution." 

This kind of pretentions, Said Nae Ionescu, are only raised by "scientific philosophers" who 
fancy they "possess final Solutions," unable though to be convincing enough. Because "scientific 
philosophers" are always left with something they cannot explain satisfactorily, something that spells 
"precisely the distance from their Solutions to the final solution they claimto have mapped out." Through 
their own essence, metaphysical Solutions can be but relative, which does not mean that one could 
decree some metaphysical "relativism." Were they final Nae Ionescu said to relax his audience, then 
"we should have not the history of philosophy but the history of the philosophers' errors." Which cannot 
be accepted. This leads to a particular situation in which, even searched from the outside, metaphysical 
Solutions should be attached the feature of being "absolute." This is the case with the history of 
philosophy. 



With his fine spirit, Nae Ionescu remarked that the historians of philosophy tend to fail noticing 
that there is a particular situation about their domain. They make the error to extrapolate this 
particularity of the history of metaphysics to the specific field of metaphysics. Or, one cannot claim trom 
metaphysical Solutions something that is alien to their essence. They are supposed to meet certain 
standards, somewhat more accesible: to be coherent, unitary, organic, hannonious, and, above all, 
devoid of inner contradictions. 

The truthfulness or falseness of a metaphysical solution cannot be judged, as we cannot judge 
their rather peculiar posture Because metaphysical Solutions, in their essence, are not simply "relative," 
resulting in experience, but they are "relative under specie etemitatis." 

Dealing with causality "through freedom," the "scientific philosophers" speak of an "ultimate 
cause" as if we reached the end of a chain of causalities. But it is not in this way that God is cause, said 
Nae Ionescu. Because He is a "diflerent kind" of cause. 

That is why the generalization process of passing to the limit, to the absolute, "is an operation 
even more false than the most anthropomorphic imagination of God," said Nae Ionescu. In order to 
better [Ilustrate the thoughts that were carrying him towards this "diflerent kind" of cause, the 
philosopher resorts to Plato, who "said that God is what logic expression is." Put somewhat similarly, 
this Platonic assertion can be found in the dialogue Parmenide. To Plato, God (the Supreme Good) is 
the Supreme Knowledge, the Truth, "real speech," for the simple reason that the "real speech" is about 
"what is." Nae Ionescu explains this by drawing a parallellbetween Plato's opinion and an excerpt from 
the Old Testament. He points out to his students that the statement "I am who I am" in the Old 
Testament is about the same thing about which Plato was speaking," referring to the Supreme Good. As 
opposed to the "measure" evinced by Plato when writing about the highest formof the being, in the Old 
Testament there is more "vehemence." In one way appears Plato's assertion "God is what He is," which, 
notes Nae Ionescu, does not say how He is , only that He is. In an altogether diflerent way appears the 
assertion in the Old Testament, that could be rendered as follows: "there is no more that can be said 
about Me, except that 'I am'. I am through Myself." 

According to Nae Ionescu, "the being as such", as it is illustrated by the line in the Old 
Testament, is "more than the highest form of the being." Which, at a superficial glimpse, may sound like 
a paradox. 

However, on his last lecture, Nae Ionescu did not limit himself at presenting, to his students, 
metaphysics as a "total and mature outlook on existence." Because such a solution to his metaphysical 
restlessness, that we shall caii "Ulysses' metaphysics," calls for the experience of a life lived through 
hardships and sutfering. 

Nae Ionescu was to do something more, that was why he was the darling of so many students 
after all. He was to simply go back in time and imagine himself side by side with his students, presenting 
for them what we shall caii "Achilles' metaphysics." That was built as a sequel to the same meditation 
theme that had bothered him since the early years of his university career: 'Iove as an act of cognition." 

Taking things a little farther, we wouldrft risk getting too remote from the subject of the Iliad and 
Odyssey, asserting that Homer had himself practiced just this kind of two-featured metaphysics, dealing 
both with the meaning (transfiguration) of an untimely ended life, and with the meaning of a human life 
that enjoyed more years of personal experiences. Did Nae Ionescu follow Homer by this? Of course he 
did, but to the same extent Plato did. Because Plato did not hesistate to also include in the noble traits of 
the human soul that passionate trăit, "thymikon", responsible for Achilles' bravery in battle. 



Isabela Vasiliu-Scraba 

